ވިހެއުން އެހާ ވޭންހުރި ކަމަކަށް ވަނީ ކީއްވެ؟ - ދިރާސާގެ އަލީގައި\nވިހެއުމަކީ އަންހެނެއްގެ ހަޔާތުގައި ތަޙަންމަލް ކުރަންޖެހޭ އެންމެ ވޭންހުރި އެއް ކަމެވެ. އަދި ވިހެއުމަށް ތައްޔާރުވާ މީހާ ކުރިމަތިލަނީ މަރާއެވެ. "ވޯލްޑް ހެލްތް އޯގަނައިޒޭޝަން" އިން ހިންގި ދިރާސާއެއްގަ...\nޔޯގަޓް ކެއުމުން ބަނޑުހަރުވުމުން ދުރުކޮށްދޭތަ؟\nޔޯގަޓް އަކީ ކިރު އެކުލެވޭ ބާވަތުގެ ކާނާއެކެވެ. އަދި ކިރަކީ ބަނޑުހަރުވުމަށް މަގުފަހި ކުރުވާ އެއްޗެކެވެ. އެއީ ކިރުގައި ފައިބަރު އެކުލެވޭ ވަރު މަދުވީމައެވެ. ނަމަވެސް ބަނޑުހަރުވުމަކީ ހަމަ އެކަނި ކިރުގެ...\nބޮލުގައި ރިއްސުން ރަނގަޅުކުރުމަށް ކުރެވިދާނެ ކަންތައްތައް!\nބޮލުގައި ރިއްސުމަކީ ވަރަށް އާއްމު ކަމެކެވެ. ކުރެވޭ ކުޑަ ކުޑަ ކަމަކުން ވެސް ބޮލުގައި ރިއްސަންފަށާފާނެއެވެ. މާބޮޑަށް ކަންތައްތަކާއި ވިސްނުމާއި، މާ ގިނައިން މަސައްކަތް ކުރުން ނުވަތަ މާ މަދުން ފެން ބުއ...\nރާއްޖެ ބަލި (އާތުރައިޓިސް) ހުންނަ ފަރާތްތަކުން ނުކާން ޖެހޭ ބައެއް ކާނާ!\nރާއްޖެ ބަލީގެ ސަބަބުން ހުޅު ހުޅު ތަކުގައި ރިއްސާ، ދުޅަވެ، ހަރަކާތް ނުކުރެވި އަދި ހަށިގަނޑު ވާންވެ ގަނޑުވާގޮތް ވެއެވެ. މި ބައްޔަކީ އެތައް ބަޔަކު ތަހައްމަލު ކުރަމުން ގެންދާ ބައްޔެކެވެ. އަދި މި ބަލީގެ...\nދަތުގައި އުފެދޭ އިންފެކްޝަންތަކުން ސަލާމަތް ވާނީ ކިހިނެއް؟\nދަތުގައި އިންފެކްޝަން އުފެދުމަކީ ވަރަށް އާއްމު ކަމެކެވެ. ޚާއްސަކޮށް މި އިންފެކްޝަން ހެދެނީ ދަތުގެ ބުޑާއި ހިރުގަނޑާ ގުޅިފައިވާ ތަނުގައެވެ. ދަތުގެ ބުޑުގައި ހެދޭ އިންފެކްޝަނަކުން މުޅި ދަތް ހަލާކު ވެދެ...\nބަނޑުހަރުވުމުން ފަރުވާއަކަށް ކެވިދާނެ ކާނާ!\nބަނޑުހަރުވުމަކީ ބޮޑުކަމުދެވޭ އަދަދު މަދުވުމެވެ. ނުވަތަ ބޮޑުކަމުދާން އުނދަގޫ ވުމެވެ. މިއީ ހަށިގަނޑަށް ލިބެން ޖެހޭ މިންވަރަށް ފައިބަރ ނުލިބުމުގެ ސަބަބުން ކުރިމަތިވާ މައްސަލައެކެވެ. އެހެން ކަމުން ބޮޑު...\nމޫނު ހަންގަނޑު އޮމާންކޮން ބެހެއްޓުމަށް ކުރެވިދާނެ6ކަމެއް!\nކޮންމެ އަންހެނަކު ވެސް އެމީހެއްގެ މޫނަށް ޙާއްސަ ފަރުވާތެރިކަމެއް ބަލަހައްޓާނެއެވެ. ހަމައެހެންމެ ކޮންމެ މީހަކުވެސް މޫނުގައި ބިހި ނެގުމާއި މޫނަށް ރޫއެރުން ފަދަ ކަންކަމުން ސަލާމަތް ވޭތޯ ވަރަށް މަސައްކ...\nޕެކެޓު ކޮށްފައި ހުންނަ މޭވާ ޖޫސް ކުޑަކުދިންނަށް ދިނުން ރަނގަޅުތަ؟\nޕެކެޓު މޭވާ ޖޫސްގެ ބާވަތްތަކަކީ ވަރަށް ގިނަ މައިންބަފައިން ތުއްތު ފަރިފުޅަށް ދޭ ބުއިމެކެވެ. ނަމަވެސް ވަރަށް ފަހުން އެމެރިކަން އެކެޑެމީ އޮފް ޕެޑިއެޓްރިކްސް އިން ވަނީ މިކަން ބަދަލު ކުރުމަށް ލަފާ ދީފަ...\nރޯދަމަހު ވިސްނާލުން މުހިއްމު ކަންތައްތައް\nރޯދަ މަހު ރޯދައަށް ހުރުމަކީ އޭގެ ޒާތުގައި ސިއްހަތަށް ވަރަށް ފައިދާ ހުރި ކަމެކެވެ. އެކަމަކު އެއީ ރޯދައަށް ރަނގަޅަށް ހުރެފި ނަމައެވެ. އަދި ރަނގަޅުނޫން ގޮތުގައި ރޯދައަށް ހުރެއްޖެ ނަމަ އެކަމުން ލިބޭ ފަ...\nރޯދަ މަހު ރަނގަޅު ސިއްހަތެއްގައި ހުރުމަށް ކުރެވިދާނެ ކަންތައްތައް\nރޯދަ މަހަކީ ހުސްބަނޑާ އެތައް ވަގުތެއް ހޭދަ ކުރާނެ މަހެކެވެ. ކަސްރަތު ކުރާ ބައެއް މީހުން ރޯދަމަހުގެ ވަރުބަލިކަމާއި ހެދި ކަސްރަތު ކުރަން ދިޔުން ހުއްޓާލާ ކަން ފާހަގަ ކުރެވެއެވެ. ނަމަވެސް މިއީ އެންމެ ރ...\nހަށިގަނޑުގެ ހޯމޯންސް ގެ މިންވަރަށް ބަދަލު އަންނަކަން ދެނެގަންނާނެ5ގޮތް\nހޯމޯންސް ގެ މިންވަރަށް އަންނަ ބަދަލުތައް ދެނެގަތުމަށްޓަކައި ހަށިގަނޑަށާއި ޢަމަލުތަކަށް އަންނަ ބަދަލު ދެނެގަތުން ވަރަށް މުހިއްމެވެ. އެއީ ހޯމޯންސް ގެ މިންވަރަށް އަންނަ ބަދަލަކުން ތިމާއަށާއި ތިމާގެ ދި...\nޑާކް ޗޮކޮލެޓުން ވާ ފައިދާތައް އެނގެން ބޭނުންތަ؟\nކިތައްމެ ޤަބޫލު ކުރަން ދަތިވިޔަސް ޗޮކޮލެޓުން ވެސް ސިއްޙަތަށް ފައިދާތަކެއް ވާކަމަށް ފަހުން ކުރި ދިރާސާތަކަކުން ދެނެގަނެވިއްޖެއެވެ. ޗޮކޮލެޓްގައި ފެޓް ގިނަވުމުގެ ސަބަބުން ޗޮކޮލެޓުން ޖެހޭ ބަލިތަކާއި ބެ...\nގުރުދާ (ކިޑްނީ) ހަލާކުވާން މެދުވެރިވާ6ސަބަބު\nބައެއް ފަހަރު ނޭނގިނަމަވެސް ގުރުދާ މައްސަލަތައް ޖެހި ހަލާކުވާ ހިސާބަށްދަނީ އަމިއްލަ އަށް ކުރެވޭ ކަންތައްތަކުންނެވެ. ގުރުދާ އަށް މައްސަލައެއް މެދުވެރިވެފައިވާކަން އެތައް އަހަރެއް ވަންދެން ނޭނގި ވެސް...\nފިރިހެނުންގެ އަމަލުތައް ހުންނަ ގޮތުން ދަރި ފަންޏަށް ނޭދެވޭ އަސަރު ކުރޭ\nދަރިން ހޯދުމުގެ މައްސަލައަކީ މިހާރު ވަރަށް ބޮޑަށް ކުރިމަތިވެފައިވާ މައްސަލައެކެވެ. އާއްމުކޮށް ދަރިން ނުލިބެނީ އަންހެނުންނާއި ހެދި ކަމަށް ގިނަ ބަޔަކު ޤަބޫލުކުރިއަސް ވަރަށް ފަހުން ކުރި ދިރާސާއަކުން ހ...\nކެންސަރު ޖެހުމުން ރައްކާތެރިކޮށްދިނުމަށް އެހީވެދޭ ކާނާ\nކެންސަރާ ކުރިމަތިލަމުންދާ ފަރާތެއް ނަމަ ނުވަތަ ކެންސަރު ޖެހިފައިވާ މީހެއް ފެނިފައިވާ ފަރާތެއްނަމަ މިއީ ކިހާ ނުރައްކާތެރި އަދި ވޭންހުރި ބައްޔެއްކަން އިނގޭނެއެވެ. ކެންސަރު ހަށިގަނޑުގައި ނޭނގި އެތައް ...


Beyrun etherevaa positive case thah South Korea ga ithuruvanee! - vNews.mv\nގައުމުން ބޭރުން އެތެރެވާ ޕޮޒިޓިވް ކޭސްތައް ދެކުނު ކޮރެއާގައި އިތުރުވަނީ!\nސައިފް އަޒްހަރު 20 July 2020, 19:07\nދެކުނު ކޮރެއާގައި ގައުމުން ބޭރުން އެތެރެވާ ކޮވިޑް-19 ޕޮޒިޓިވް ކޭސްތައް ވަރަށް ބޮޑަށް އިތުރުވަމުންދާ ކަމަށް އެގައުމުން ހާމަކޮށްފިއެވެ.\nކޮރެއާ ސެންޓަރސް ފޮރ ޑިޒީޒް ކޮންޓްރޯލް އެންޑް ޕްރިވެންޝަނުން ބުނެފައިވަނީ، ފާއިތުވެދިޔަ 25 ދުވަހުގެ ތެރޭގައިވެސް ގައުމުން ބޭރުން އެތެރެވާ ޕޮޒިޓިވް ކޭސްތައް ދުވަހެއް ދުވަހަކަށް މަތިވަމުން ގޮސްފައިވާ ކަމަށެވެ.\nމިއަދު އެކަނިވެސް 26 އައު ޕޮޒިޓިވް ކޭސް ފެނިފައިވާއިރު، އޭގެ ތެރެއިން 22 ކޭސްއަކީ ގައުމުން ބޭރުން އެތެރެވެފައިވާ ކޭސްތައް ކަމަށް ކޭސީޑީސީން ބުނެއެވެ. ދެން ހިމެނެނީ ދެކުނު ކޮރެއާއިން ފެނިފައިވާ ކޭސްތަކެވެ.\nދެކުނު ކޮރެއާއިން ކޮވިޑްބަލީގެ ޕޮޒިޓިވް ކޭސްތައް އަލުން ފެންނާން ފެށުމާ ގުޅިގެން އެގައުމުން ގެންދަނީ، ބަލި ފެތުރުން ހުއްޓުވަން އަލުންބަލުން ފިޔަވަޅުތައް އަޅަމުންނެވެ.\nކޮވިޑް-19 އަށް މިހާތަނަށް 13،771 މީހުން ޕޮޒިޓިވް ވެފައިވާއިރު، 296 މީހުންވަނީ ބަލީގައި މަރުވެފައެވެ. އަދި ބަލި ޖެހުނު މީހުންގެ ތެރެއިން 12،672 މީހުން ބަލިން ފަސޭހަވެފައި ވެއެވެ.\nކޮވިޑްބަލި ފެތުރުން ހުއްޓުވަން ދެކުނު ކޮރެއާއިން އެޅި ހަރުކަށި ފިޔަވަޅުތަކުގެ ސަބަބުން ބަލީގެ ހާލަތު ގޯސްވެގެން ނުދިޔަކަމަށްޓަކައި ދުނިޔޭގެ އެކި ކަންކޮޅުތަކުގެ ތައުރީފް ދެކުނު ކޮރެއާއަށް އޮހިގެންދިޔައެވެ.\nއަދި އެހެން ގައުމުތަކުންވެސް ފިޔަވަޅުތައް އެޅުމުގައި ދެކުނު ކޮރެއާފަދަ ގައުމުތައް ނަމޫނާއަކަށް ބެލުމަށް ޑަބްލިޔޫއެޗްއޯއިންވެސް ދުނިޔޭގެ ގައުމުތަކަށް ގޮވާލިއެވެ.\nބަލި ފެތުރުން ކޮންމެވެސް ވަރަކަށް މަދުވި ނަމަވެސް ލޮކްޑައުންގެ ހާލަތަށް ލުއި ނުދިނުމަށް ޑަބްލިޔޫއެޗްއޯއިން އެންމެ ކުރީއްސުރެ ގެންދިޔައީ ގައުމުތަކަށް ގޮވާލަމުންނެވެ. ލުއިތައް ދިންނަމަވެސް ފިޔަވަހިތަކަކަށް ބަހާލައިގެން ވިސްނުންތެރިކަމާއި ރޭވުންތެރިކަމާއެކު އެކަން ކުރުމަށް ގެންދިޔައީ އިރުޝާދު ދެމުންނެވެ.\nއެހެން ނަމަވެސް، ބަލި ފެތުރުން މަޑުޖެހުމަކަށް އައިސް، ލުއިތައްދިން ގައުމުތަކުގައި އަލުން ބަލި ފެތުރޭން ފަށާފައިވެއެވެ.\nއެކަމާ ގުޅިގެން ބައެއް ގައުމުތަކުން އަލުން ލޮކްޑައުންގެ ހާލަތު އިޢްލާންކޮށް، ފިޔަވަޅުތައް އަޅަމުންގެންދާއިރު، އިގްތިސާދީ ގެއްލުންތައް ކުޑަކުރުމުގެ ގޮތުން، ނިއު ނޯމަލްގެ އުސޫލުތަކާއެކު ވެސް ބައެއް ގައުމުތަކުން ދަނީ ކުރިއަށް ފިޔަވަޅުތައް އަޅަމުންނެވެ.


Tharaggeege mashroouthah madujehi igthisoadhu heenarukamakah!\n1 މަސް,4ދުވަސް,9ގަޑި,6މިނެޓް, 44 ސިކުންތު ކުރިން 900ހުސައިން ނާސިފް\nރައީސް އަބްދުﷲ ޔާމީން އަބުދުލްގައްޔޫމުގެ ވެރިކަމުގައި ދިވެހިރާއްޖޭގެ ތަރައްޤީއަށް ބޮޑެތި ބިޔަ މަޝްރޫޢުތަކެއް ކުރިއަށް ގެންދިޔަ ވާހަކަ ތަކަކީ އެއްވެސް ފަރާތަކަށް ދޮގުކުރެވޭނެ ވާހަކަތަކެއް ނޫނެވެ. އެގޮތުން އެންމެ އުތުރުގައިވާ ހއ.ތުރާކުނުން ފެށިގެން އެންމެ ދެކުނުގައި އޮންނަ އައްޑޫ ސިޓީގެ ހިތަދޫއާ ދެމެދަށް ނަޒަރު ހިންގާލި ނަމަވެސް ތަރައްޤީގެ މަޝްރޫއެއް ކުރިއަށް ނުގެންދާ ހަމަ އެންމެ އަތޮޅެއް އަދި އެންމެ ރަށެއްެވެސް ނެތެކޭ ނުދެންނެވޭނެއެވެ.\nރާއްޖޭގެ އެކި ކަންކޮޅުތަކުގައި ޑޮމެސްޓިކް އެއާޕޯޓުތަކާއި ރަށްރަށުގެ ބަނދަރުތަކާއި ފެނާއި ނަރުދަމާ ގާއިމް ކުރުމާއި އުމްރާނީ ގޮތުން ރަށްރަށަށް ބޭނުންވާ ތަރައްގީ ކަށަވަރުކޮށްދިނުމަށް ބޭނުންވާ އެންމެހާ ވަސީލަތްތައް ގާއިމްކުރުމުގެ މަޝްރޫޢުތައް ކުރިއަށް ނުގެންދާ ހަމަ އެއްވެސް ސަރަޙައްދެއް ނެތެކޭ ނުދެންނެވޭނެއެވެ.\nއެހެން ނަމަވެސް5އަހަރުގެ ތެރޭ ރާއްޖޭގެ ތަރައްގީއަށް ކުރިއަށް ގެންދިޔަ ބޮޑެތި މަޝްރޫއުތައް ހުއްޓި ތަރައްގީގެ ދުވެލި މަޑުޖެހި އިގްތިޞާދީ ގޮތުން މިހާރު ގައުމަށް ވަނީ ހީނަރުކަން އައިސްފައެވެ. އެހެން ނަމަވެސް މި މައްސަލަ ހައްލުކުރުމަށް ސަރުކާރުން އެއްވެސް ވަރަކަށް ވިސްނާ ފިޔަވަޅު އަޅާ މަންޒަރެއް ނުފެންނަކަމީ ހިތާމަކުރަން ޖެހޭ ކަމެކެވެ.\nކުރު މާޒީއެއްގައި ރާއްޖޭގައި ކުރިއަށް ގެންދިޔަ ތަރައްގީގެ ބޮޑެތި މަޝްރޫޢުތަކާއި އެކު ގައުމުގެ އިގްތިސާދު ކުރިއަރާގޮސް ރައްޔިތުންނަށް އެތައް މަންފާތަކެއް ލިބުނު ނަމަވެސް މިއަދު އަނެއްކާ ވެސް މިވަނީ ހާލަތު ބަދަލުވެފައެވެ.\nއެތައް ގޮތަކުން ގައުމާއި ރަށްޔިތުންނަށް ލިބެމުންދިޔަ މަންފާތަކާއެކު ސަރަހައްދުގެ ގައުމުތަކާއި ވާދަކޮށް ތަރައްގީގެ ގޮތުން ގައުމަށް ލިބުނު ކުރިއެރުން ފަހަތަށް ޖެހި މައްޗަށް އެރިތަންކޮޅު ތިރިއަށް ވެއްޓިގެން މިދަނީ ފޫނުބެއްދޭ ވަރުގެ ބޮޑެތި ގެއްލުންތަކާއެކުއެވެ.\nމިކަން ހާމަވަނީ ދެކުނު އޭޝިއާ ގައި ވެސް އެންމެ ބޮޑަށް އިގްތިސާދު ދަށަށް ދިޔަ ގައުމުތަކުގެ ލިސްޓުގައި ރާއްޖޭގެ ނަން ހިމެނުމުންނެވެ. ވެރިކަން ބަދަލުވެ އަހަރެއްހާ ދުވަސް ނުވަނީސް އިގްތިސާދީ ގޮތުން ރާއްޖެ މިހާ ފަހަތަށް ސޮއްސާލަން ޖެހުމާމެދު ސުވާލު އުފައްދާ ފަރާތްތަކަށް ވޯލްޑް ބެންކުގެ ރިޕޯޓުގައި ވަނީ ފިސާރި ރަނގަޅަށް ޖަވާބު ދީފައެވެ.\nވޯލްޑް ބޭންކުގެ ފަރާތުން ދެކުނު އޭޝިއާގެ ގައުމުތަކުގެ އިގްތިސާދާ ގުޅޭ ގޮތުން އާންމުކުރި ރިޕޯޓުގައިވާ ގޮތުން މުޅި ސަރަހައްދުން ވެސް އިގްތިސާދީ ދުވެލި އެންމެ ބޮޑަށް މަޑުޖެހުނު އެއް ގައުމަކީ ރާއްޖެއެވެ. އެ ރިޕޯޓުގެ ތަފްސީލުތަކަށް ބަލާއިރު 2018 ވަނަ އަހަރު ރާއްޖޭގެ އިގްތިސާދު 6.8 އިން ސައްތަ ކުރިއެރި ނަމަވެސް މިއަހަރު އެ އަދަދު ވަނީ 1.5 އިން ސއްތަ ދަށްވެފައެވެ.\nވޯލްޑް ބެންކުން ބުނެފައިވާ ގޮތުގައި ރާއްޖޭގެ އިޤްތިސާދު މިހާ ބޮޑަށް ދަށްވެފައި ވަނީ ތަރައްގީގެ ބޮޑެތި މަޝްރޫއުތައް ނިމިގެން ދިއުމަށް ފަހު އެފަދަ އިތުރު މަސައްކަތްތައް ފެށިފައި ނުވާތީއެވެ. އަދި ރާއްޖޭގެ އިގްތިސާދު އިތުރަށް ރަނގަޅުވާނީ ޓޫރިޒަމް ދާއިރާ އަންނަ އަހަރު އިތުރަށް ރަނގަޅުވެ، ސަރުކާރުން ބޮޑެތި މަޝްރޫއުތައް ފަށައިގެންނެވެ.\nމީގެ އިތުރުން ވޯލްޑް ބޭންކުގެ ލަފާކުރުންތަކަށް ބަލާއިރު ކުރިއަށް އޮތް ދެ އަހަރު ތެރޭ ރާއްޖޭގެ އިގްތިސާދު ކުރިއަށް ދާނީ ވަރަށް މަޑު ދުވެއްޔެއްގައެވެ. އެހެން ކަމުން މިފަދަ ސަބަބުތަކާހުރެ ސަރުކާރުގެ ފަރާތުން މަޝްރޫޢުތައް ފަށާނެ ކަމަށް ވިދާޅުވެ ދައްކަވާ ވާހަކަތަކަށް ވުރެ މަޝްރޫޢުތައް ފެށުން މުހިއްމުކަން ވޯލްޑް ބެންކުގެ ރިޕޯޓާއި އެކު މިވަނީ ހާމަވެފައެވެ


Rasoolage Dhifauga India Gai Adu Ufuli Kudakujaka Zuvanaku Shaheed Kolaifi\nރާންޗީގައި އޮތް ހިނގާލުން\nރަސޫލާގެ ދިފާއުގައި އިންޑިއާގައި އަޑުއުފުލި ކުޑަކުއްޖަކާ ޒުވާނަކު ޝަހީދުކޮށްލައިފި\n12 ޖޫން 2022 - 21:21:03\nރަސޫލާގެ ދިފާއުގައި އިންޑިއާގެ އިރުމަތީ ސްޓޭޓެއްގައި ހުކުރު ދުވަހު ބޭއްވި ސުލުހަވެރި ބޮޑު ހިނގާލުމުގައި ބައިވެރިވި ޒުވާނަކާއި ކުޑަކުއްޖަކު ސިފައިން ބަޑިޖަހާ ޝަހީދުކޮށްލައިފި އެވެ.\nއަލްޖަޒީރާއިން ރިޕޯޓުކޮށްފައިވާ ގޮތުގައި މުޒާހަރާ ރޫޅާލުމުގެ ތެރެއިން ބަޑިޖަހާ ޝަހީދުކޮށްލާފައިވަނީ އުމުރުން 14 އަހަރުގެ މުދައްސިރު ނަމަކަށް ކިޔާ ކުއްޖަކާ، 19 އަހަރުގެ ސާހިލް އަންސާރީ ނަމަކަށް ކިޔާ ކުއްޖެކެވެ.\nހުކުރު ދުވަހުގެ ހުކުރު ނަމާދަށް ފަހު އޮތް ބޮޑު މުޒާހަރާގައި އެތައް ހާސް މީހުންނެއް ބައިވެރިވެފައިވާއިރު، ހަބަރުތައް ބުނާގޮތުން މުޒާހަރާ ރޫޅާލުމަށް ފުލުހުން ވަނީ ހާލަތާއި ނުބައްދަލު ބާރުގެ ބޭނުންކޮށްފަ އެވެ.\nއެކަމުގެ ސަބަބުން އެތައް ބަޔަކަށް ބޮޑެތި ޒަހަމުތަކެއް ލިބިފައިވެއެވެ. ހަބަރުތައް ބުނާގޮތުން އެމުޒާހަރާ ހޫނުވީ އެ މުޒާހަރާއާއި ދެކޮޅަށް ހިންދޫން އަޑުއުފުލާ މުޒާހަރާތެރެއަށް ވަދެ ގަތުމުންނެވެ.\nހުކުރު ދުވަހު އިންޑިއާގެ އިރުމަތީ ސްޓޭޓެއްކަމަށްވާ ޖަރްހަންދުގެ ވެރިރަށް ރާންޗިގައި އޮތް މި ސުލުހަވެރި ބޮޑު ހިނގާލުން ބާއްވާފައިވަނީ، ރަސޫލާއަށް ފުރުއްސާރަކޮށް، ބަދުބަސް ބުނި އިންޑިއާގެ ވެރިކަން ކުރާ ޕާޓީ ބީޖޭޕީގެ އިސް ދެމީހުން ހައްޔަރު ކުރުމަށް ގޮވާލަ އެެވެ.\nހުކުރު ދުވަހު އިންޑިއާގައި އޮތް ހަތަރު މުޒާހަރާއެއްގެ މަންޒަރުތައް\nރާންޗިގެ އިތުރުން އިންޑިއާގެ ވެރިކަން ކުރާ ރަށް ނިއު ދިއްލީގެ އިތުރުން، ކޮލްކަތަ، ޕްރަޔަގަރާޖުގައި ވެސް ވަނީ މި ހިނގާލުން ބާއްވާފައެވެ.


Aarashu massalagai Raees Yameen ah kuraa dhuvaage hukum ivvun November 25 gai - One Online\nވ. އާރަށުގައި ރިސޯޓެއް ތަރައްގީ ކުރަން އެރަށް ވިއްކައިގެން ލިބުނު ފައިސާ އަމިއްލަފުޅު އެކައުންޓަށް ޖަމާކުރި މައްސަލައިގައި ކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ މަނީ ލޯންޑަރިންގެ ދައުވާ އާއި ރިޝްވަތު ގަބޫލުކުރުމުގެ ދައުވާގެ ހުކުމް އިއްވުން ނޮވެމްބަރު މަހަށް ތާވަލުކޮށްފިއެވެ.\nއާރަށުގައި ރިސޯޓެއް ތަރައްގީ ކުރަން އެރަށް ވިއްކައިގެން ލިބުނު ރުފިޔާ އަމިއްލަފުޅު އެކައުންޓަށް ޖަމާކުރިކަމުގެ ތުހުމަތުގައި ރައީސް ޔާމީންގެ މައްޗަށް ދައުވާކޮށް ދޭން އެދި ޕްރޮސެކިއުޓާ ޖެނެރަލްގެ އޮފީހަށް ފޮނުވީ، މިދިޔަ އަހަރުގެ އޭޕްރީލް މަހުގެ ތެރޭގައެވެ. އާރަށު މައްސަލަ ތަހުގީގުކޮށްފައިވަނީ ފުލުހުންނެވެ. ފުލުހުން ތުހުމަތުކޮށްފައިވާ ގޮތުގައި ރިސޯޓެއް ގޮތަށް ތަރައްގީ ކުރުމަށްޓަކައި އާރަށް ބޭރުގެ ބަޔަކަށް ވިއްކައިގެން ލިބުނު އެއް މިލިއަން ޑޮލަރު، ޔާމީންގެ ބޭންކު އެކައުންޓަކަށް ޖަމާކޮށްފައިވެއެވެ.\nއެ މައްސަލައިގައި މީގެ ކުރިން ބޭއްވި ދެ ޝަރީއަތް ވަނީ ދައުލަތުގެ ފަރާތުން ފޯރުކޮށްދޭން ޖެހޭ ލިޔެކިޔުންތައް ފޯރުކޮށް ނުދިނުމުގެ ސަބަބުން ކުރިއަށް ނުގެންދެވިފައެވެ. މިއަދު ވަނީ އެ މައްސަލަ ތިންވަނަ ފަހަރަށް ތާވަލުކޮށް ޝަރީއަތް ބާއްވައިފައެވެ.\nމިއަދުގެ ޝަރީއަތުގައި ރައީސް ޔާމީންގެ މައްސަލަ ބައްލަވާ ކުރިމިނަލް ކޯޓުގެ އިސް ގާޒީ އަހުމަދު ޝަކީލު ވިދާޅުވީ، ރައީސް ޔާމީންގެ ފަރާތުން ދައުވާއަށް ޖަވާބުދާރީވުމާއި އިބްތިދާއީ މަރުހަލާ އަންނަ މެއި މަހާ ހަމައަށް ކުރިއަށްގެންދާނެ ކަމަށެވެ. އަދި ޖުލައި މަހުން ފެށިގެން ދައުލަތުގެ ހެކިންގެ ހެކިބަސް ނެގުމަށް ފަހު، އަންނަ އޮކްޓޯބަރު މަހު ހުލާސާ ބަޔާން ހުށަހަޅައި، ނޮވެމްބަރު މަހުގެ 25 ވަނަ ދުވަހު އެ މައްސަލައިގެ ހުކުމް އިއްވާނެ ކަމަށެވެ.\nޝަރީއަތް ލައިވްކޮށް ދެއްކޭނެ ވަސީލަތްތައް މިވަގުތު ކޯޓުގައި ނެތް!\nރައީސް ޔާމީންގެ ގާނޫނީ ވަކީލުންގެ ޓީމުގެ އިސް ވަކީލު ޑރ. މުހައްމަދު ޖަމީލު އަހުމަދު ވަނީ، ރައީސް ޔާމީނަކީ ކުރީގެ ރައީސެެއް ކަމަށްވުމުން މިއީ އާއްމު މަސްލަހަތު ހިމެނޭ މައްސަލައެއްކަން ފާހަގަކޮށް މީގެ ކުރިން ބޭއްވި ޝަރީއަތް ލައިވްކުރި ގޮތަށް މި ޝަރީއަތް ވެސް ލައިވްކޮށް ދިނުމަށް އެދިވަޑައިގެންފައެވެ.\nއެ ވާހަކަތަކާ ގުޅިގެން އިސް ގާޒީ ޝަކީލު ވިދާޅުވީ، ޝަރީއަތް ލައިވްކޮށް ދެއްކޭނެ ވަސީލަތްތައް މިވަގުތު ކޯޓުގައި ނެތް ކަމަށާއި އެހެންކަމުން ޝަރީއަތް ލައިވް ނުކުރެވޭނެ ކަމަށެވެ. ނަމަވެސް، ވަސީލަތްތައް ލިބުމުން ލައިވް ކުރާނެ ކަމަށެވެ. އަދި ލައިވް ނުކުރިޔަސް، އެ ޝަރީއަތް ކުރިއަށްގެންދާނީ އާންމުކޮށް ހުޅުވާލައިގެން ކަމަށް ވެސް އިސް ގާޒީ ވިދާޅުވިއެވެ.\nއިސް ގާޒީ ޝަކީލު ވިދާޅުވީ ޝަރީއަތް ލައިވްނުކުރިޔަސް އެ މައްސަލަ ކުރިއަށް ގެންދިއުމުގައި އެއްވެސް ފަރާތަކަށް ކޯޓުގެ މައްޗަށް ނުފޫޒެއް ނުފޯރުވޭނެ ކަމަށެވެ. ޝަރީއަތް ކުރާއިރު ބަލާނީ ކޯޓުގައި ދައްކާ ވާހަކަތަކަށް ކަމަށާއި، ބޭރުތެރެއިން ދައްކާ ވާހަކަތަކަށް ސަމާލުކަން ނުދޭނެކަމަށް ވެސް އިސް ގާޒީ ޝަކީލު ވަނީ ވިދާޅުވެފައެވެ. އިސް ގާޒީ ޝަކީލު އެގޮތަށް ވިދާޅުވީ މިއަހަރުގެ ރޯދަމަހުގެ ކުރިން ޔާމީން ޖަލަށްލާނެ ކަމަށް އެސްޓީއޯގެ މެނޭޖިން ޑިރެކްޓަރު ހުސައިން އަމްރު ވިދާޅުވެފައިވާތީ، އެކަމުގެ ޝަކުވާ ޑރ. ޖަމީލު ކުރެއްވުމުންނެވެ.\nދައުލަތުން ވިދާޅުވީ ކޮރަޕްޝަނުގެ ބޮޑެތި މައްސަލަތައް އަބަދުވެސް ލައިވްކުރާ ކަމަށާއި، މި ޝަރީއަތް ވެސް ލައިވްކޮށްދިނުމަށް އެދޭ ކަމަށެވެ.\nރައީސް ޔާމީނަށް ދައުވާ ސާފެއް ނުވޭ!\nޝަރީއަތުގައި ވާހަކަދައްކަވަމުން ރައީސް ޔާމީން ވިދާޅުވީ، ދައުލަތުން އެމަނިކުފާނުގެ މައްޗަށް ކުރާ ދައުވާ ސާފުނުވާ ކަމަށެވެ. ދައުވާއިން ސާފުނުވަނީ ކޮން ކަމެއްތޯ އިސް ގާޒީ ޝަކީލު ސުވާލުކުރެއްވުމުން ރައީސް ޔާމީން ވިދާޅުވީ އޭގެ ކުރިން އެމަނިކުފާނުގެ ވަކީލުންނާ އެކަމުގައި މަޝްވަރާ ކުރައްވަން ބޭނުންފުޅުވާ ކަމަށެވެ.\nރައީސް ޔާމީން އެގޮތަށް ވިދާޅުވުމުން، އިސް ގާޒީ ޝަކީލު ވިދާޅުވީ، ދައުވާއަށް ޖަވާބުދާރީވުމުގެ ބައި ކުރިއަށް މިއަދު ގެންދާނެ ކަމަށެވެ. އަދި އަދި އަންނަ މަހުގެ ދިހަވަނަ ދުވަހު އެ މައްސަލައިގެ އިތުރު އަޑުއެހުމެއް ބާއްވާނެ ކަމަށެވެ.\nއާރަށު މައްސަލައިގައި ރައީސް ޔާމީންގެ އިތުރުން ރައްޔިތުންގެ މަޖިލީހުގެ ކުރީގެ މެމްބަރެއް ކަމަށްވާ ޔޫސުފް ނައީމަށް ވެސް ދައުވާކުރެއެވެ. ސިއްހީ ސަބަބުތަކަށްޓަކައި ނައީމް މިއަދު ކޯޓަށް ހާޒިރު ނުވެވޭތީ އޭނާގެ ބައި މިއަދު ކުރިއަށް ނުގެންދަން ވަނީ ނިންމައިފައެވެ. އިސް ގާޒީ ޝަކީލު ވިދާޅުވީ ނައީމްގެ ބައި އަންނަ މަހުގެ ދެވަނަ ދުވަހު ކުރިއަށް ގެންދަވާނެ ކަމަށެވެ. އެއަށްފަހު އެ މައްސަލަ ކުރިއަށް ގެންދަވަނީ ޔާމީނާއި ނައީމްގެ ބައި ވެސް އެއްކޮށެވެ.\nގުޅޭ ޓެގު އެންޓި ކޮރަޕްޝަން ކޮމިޝަން ޕީޖީ އޮފީސް އެމްއެމްޕީއާރުސީގެ ޚިޔާނާތް ކުރީގެ ރައީސް އަބްދުﷲ ޔާމީން


Guest house hingiyas, khaasa haalaythakuge quarantine vaakah nujehey: HEOC | Mihaaru\nޚަބަރު / ގެސްޓް ހައުސް\nގެސްޓްހައުސް ހިންގިޔަސް، ޚާއްސަ ހާލަތްތަކުގައި ކަރަންޓީން ވާކަށް ނުޖެހޭނެ: އެޗްއީއޯސީ\nޓެގްގެ މެމްބަރު ޑރ. ޝަހީދު: ގެސްޓްހައުސްތައް ހިންގާ ރަށްރަށަށް ޚާއްސަ ހާލަތްތަކުގައި ދަތުރު ކުރިޔަސް، ކަރަންޓީން ވާން ނުޖެހޭނެ ކަމަށް ވިދާޅުވި -- ފޮޓޯ/އެޗްއީއޯސީ\n29 ސެޕްޓެމްބަރ 2020 - 00:16\nކޮވިޑް-19 އާ ގުޅިގެން ގެސްޓްހައުސްތައް ބަންދު ކޮށްފައި ހުންނަތާ ހަ މަސް ފަހުން އަންނަ މަހުގެ 15 ވަނަ ދުވަހު ގެސްޓްހައުސް ހުޅުވުމުގެ ހުއްދަ ދޭން ސަރުކާރުން ވަނީ ނިންމައިފަ އެވެ. އެކަމަކު ގެސްޓްހައުސް ހުންނަ ރަށްރަށަށް އާންމުން ދަތުރު ކުރުމަށް އެނބުރި ރަށަށް ދިއުމުން ކަރަންޓީން ވާންޖެހޭ ގޮތަށް ސަރުކާރުން އެކުލަވާލި އުސޫލުގައި އޮތުމުން ބައެއް ފަރާތްތަކުގެ ފާޑުކިޔުން ވަނީ އަމާޒުވެފަ އެވެ.\nއެޗްއީއޯސީން މިރޭ ބޭއްވި ނޫސްވެރިންގެ ބައްދަލުވުމުގައި ޓެކްނިކަލް އެޑްވައިޒަރީ ގްރޫޕް (ޓެގް) ގައި ހިމެނޭ ޑޮކްޓަރު އަހުމަދު ޝަހީދު ވިދާޅުވީ ގެސްޓްހައުސް ހުންނަ ރަށްރަށަށް ދަތުރު ކުރާ މީހުން ކަރަންޓީން ވާން ޖެހޭ ޖެހުމަށް ޚާއްސަ ހާލަތްތަކުގައި އިސްތިސްނާ ލިބޭނެ ކަމަށެވެ. އެގޮތުން ބޭސްފަރުވާއަށް ދާ މީހުންނާއި އެހެން ޒަރޫރީ ބޭނުންތަކުގައި ދާ މީހުން އެނބުރި ރަށަށް ދިއުމަށް ފަހު ކަރަންޓީން ވާން ނުޖެހޭނެ ކަމަށް އޭނާ ވިދާޅުވި އެވެ. އެހެން ނަމަވެސް އެފަދަ ބޭނުުންތަކުގައި ދިޔަޔަސް، އާންމު ތަންތަނަށް ދިއުން މަދު ކުރުން މުހިންމު ޝަހީދު ވިދާޅުވި އެވެ.\n"ޑޮކްޓަރަށް ދައްކަަން ނުވަތަ އެހެން ވެސް ޒަރޫރީ ކަންތައްތަކުގައި ދަތުރުކުރާ ނަމަ ކަރަންޓީން ވާކަށެއް ނުޖެހޭނެ. އެކަމަކު ނަގަން ޖެހޭ ރައްކާތެރިކަމުގެ ފިޔަވަޅުތައް ހުންނާނެ. މިސާލަކަށް އެގޮތަށް ގޮސް ހުންނައިރު އެރަށެއްގެ މީހުންނާ ނުވަތަ ޓޫރިސްޓުންނާ ބައްދަލު ކުރާއިރު ފިޒިކަލް ޑިސްޓެންސިން ބެހެއްޓުން އަދި އެރަށަށް ދާ ނަމަ އަބަދުވެސް މާކްސް އަޅައިގެން އުޅެން ޖެހޭނީ." އޭނާ ވިދާޅުވި އެވެ.\nއޭނާ ވިދާޅުވީ ގެސްޓްހައުސް ހުންނަ ދެ ރަށެއްގެ ދެމެދުގައި ދަތުރު ކުރިޔަސް، ކަރަންޓީން ވާން ނުޖެހޭނެ ކަމަށާއި އަދި އެއް މެނޭޖްމަންޓުން ހިންގާ ރިސޯޓްތަކުގެ ދެމެދުގައި ދަތުރު ކުރުމުގެ ފުރުސަތު އޮޮންނާނެ ކަމަށެވެ. އެކަމަކު ގެސްޓްހައުސް ހުންނަ ކޮންމެ ރަށެއްގައި މާސްކް އެޅުން މަޖުބޫރުވާނެ ކަމަށާއި އާންމުން ދިރިއުޅޭ ތަންތަނަށް ވަނުމުގެ ހުއްދަ ފަތުރުވެރިންނަށް ނޯންނާނެ ކަމަށް ވެސް ޝަހީދުު ވިދާޅުވި އެވެ.\n"ވީހާ ވެސް ރަށުގައި ދިރިއުޅޭ މީހުންނާ އިންޓަރެކްޝަން މަދުކުރަން ޖެހޭ. އެގޮތުން މީހުން އުޅޭ ގޭގެއަށް ވަނުން ހުއްދައެއް ނުވާނެ ޓޫރިސްޓުންނަށް." އޭނާ ވިދާޅުވި އެވެ.\nޝަހީދު ވިދާޅުވި ގޮތުގައި ގެސްޓްހައުސްތަކުގައި ތިބޭ ފަތުރުވެރިން އެނބުރި ގައުމަށް ދިއުމުގެ ކުރިން ޕީސީއާރު ޓެސްޓެއް ހަދަން ޖެހޭނެ އެވެ. އޭގެ ބޭނުމަކީ އެ ރަށެއްގައި ބަލި ފެތުރުން ކޮންޓްރޯލް ކުރުމަށްޓަކައި އަޅާ ފިޔަވަޅެއް ކަމަށް ޝަހީދު ވިދާޅުވި އެވެ.\nގެސްޓްހައުސްތަކުގައި މުވައްޒަފުން ޚިދުމަތް ދޭން ޖެހޭނީ ވަކި ޔުނިފޯމެއްގައި ތިބެގެން ކަމަށާއި އެނބުރި ގެއަށް ދިއުމުގެ ކުރިން މުވައްޒަފުން ފެންވެރޭނެ އިންތިޒާމް ހުންނަން ޖެހޭނެ ކަމަށް އޭނާ ވިދާޅުވި އެވެ. އަދި ޕޮޒިޓިވްވާ މީހުން ބައިތިއްބަން ކޮންމެ ރަށެއްގައި ވަކި ފެސިލިޓީއެއް ހުރުން ލާޒިމްވާނެ ކަމަށް ވެސް ޝަހީދު ވިދާޅުވި އެވެ.\n"މީހަކު ޕޮޒިޓިވް ވެއްޖިއްޔާ ގެސްޓްހައުސްއަކު ނުބެހެއްޓޭނެ. ނުވަތަ ކޮންޓެކްޓްވާ މީހުން ވެސް ގެސްޓްހައުސްއަކު ނުބެހެއްޓޭނެ. މިގޮތަށް ހެދީމަ ގެސްޓްހައުސްގެ މުވައްޒަފުންނާއި ރަށުގެ ރައްޔިތުންނަށް ވެސް ރައްކާތެރިކަން ލިބިގެންދާނެ." ޝަހީދު ވިދާޅުވި އެވެ.\nއެ ނޫސްވެރިންގެ ބައްދަލުވުމުގައި ޓޫރިޒަމް މިނިސްޓްރީގެ ޑެޕިއުޓީ މިނިސްޓަރު އައްސަދު ރިޒާ ވިދާޅުވީ ގެސްޓްހައުސްތަކަކީ ރަށްރަށުގެ ގިނަ ބައެއްގެ އާމްދަނީއާ ގުޅިފައިވާ ވިޔަފާރިތަކަކަށް ވާތީ ގެސްޓްހައުސްތައް ހުޅުވުމުގެ ހުއްދަ ދިނުމަކީ ވަރަށް ބޮޑު އަމާޒެއް ކަމަށެވެ. އެކަމަކު ކޮވިޑް-19 އާ ގުޅިގެން އެ ހުއްދަ މިވަގުތު ދެވެން އޮތީ ޚާއްސަ ގައިޑްލައިންތަކެއްގެ ތެރެއިން ކަމަށާއި އެކަން ތަންފީޒު ކުރުމުގައި ކައުންސިލްތަކުގެ އެހީތެރިކަން ވެސް ވަރަށް ބޮޑަށް ބޭނުންވާ ކަމަށް އޭނާ ވިދާޅުވި އެވެ.\n"ރަށްރަށުގައި ހުރި ކޮވިޑް ޓާސްކްފޯސްތައް ވެސް އެބަޖެހޭ ވަރަށް ބޮޑަށް އެކްޓިވްވެ، އެޗްޕީއޭއާ އެކު ކޯޑިނޭޓް ކޮށްގެން ގެސްޓްހައުސް ވިޔަފާރި ފެށިގެން ދާއިރު މިކަން މޮނީޓާކޮށް މިނިސްޓްރީއަށް އަންގަމުން ގެންދަން." އޭނާ ވިދާޅުވި އެވެ.\nއައްސަދު ވިދާޅުވި ގޮތުގައި ގެސްޓްހައުސްތައް ހުޅުވަން ކޮންމެ ރަށަކަށް ވެސް ހުއްދަ ދޭނީ އެ ރަށެއްގެ ހާލަތަށް ބަލައިި، އެ ރަށެއްގެ ކައުންސިލުން ރުހޭ ނަމަ އެވެ. ކައުންސިލުން ހުއްދަ ދިނުމުން ގެސްޓްހައުސްތައް ހުޅުވޭނީ ޓޫރިޒަމް މިނިސްޓްރީއަށް ވަކިން ހުށަހެޅުމަށް ފަހު ކަމަށާއި އަދި ގެސްޓްހައުސްތަކުން ވެސް ރައްކާތެރިކަމުގެ އެސްއޯޕީތަކެއް އެކުލަވާލަން ޖެހޭނެ ކަމަށް އޭނާ ވިދާޅުވި އެވެ. އަދި އެސްއޯޕީއާ އެއްގޮތަށް އެތަނެއްގައި ކަންކަން ހުރިތޯ ބެލުމަށް ކައުންސިލްތައް މެދުވެރިކޮށް އިންސްޕެކްޓް ކުރާނެ ކަމަށް ވެސް އޭނާ ވިދާޅުވި އެވެ.\n"ވަކިވަކި ގެސްޓްހައުސްތަކުގެ އެސްއޯޕީއެއް އަޅުގަނޑުމެން ނަގާނަން އެޗްޕީއޭގެ ގައިޑްލައިނާ އެއްގޮތަށްތޯ އޮތީ ބަލާފައި ދެން ފޮނުވާނީ ކައުންސިލަށް އިންސްޕެކްޓް ކުރުމަށްޓަކައި." އޭނާ ވިދާޅުވި އެވެ.\nއައްސަދު ވިދާޅުވީ އަލަށް އެކުލަވާލި އުސޫލުތައް ހިނގާނީ ޓޫރިޒަމް މިނިސްޓްރީގައި ރަޖިސްޓްރީ ކޮށްގެން ހިންގާ ގެސްޓްހައުސްތަކަށް ކަމަށާއި އާންމުން ތިބުމަށް ކުއްޔަށް ދޫކުރާ ގޭގެއަށް އެ އުސޫލު ނުހިނގާނެ ކަމަށެވެ. އެކަމަކު އާންމުން ތިބޭ ތަންތަނުގައި ފަތުރުވެރިން ބޭތިއްބުމަކީ މަނާ ކަމެއް ކަމަށް ވެސް އޭނާ ވިދާޅުވި އެވެ.\nޓޫރިޒަމް ގެސްޓް ހައުސް ސިއްހީ ކުއްލި ނުރައްކަލުގެ ހާލަތު އެޗުއީއޯސީ\nރަ ދީފް ހުސެން\nއެއްބައްޔައް އެތައް 1،000 ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ އުސޫލެއް. މިބަލީގެ މޮޅުކަމަކީ ބައްޔައް ދަނެގަވެ ހާއްސަ ހާލަތްތަކާ އާން މު އުސޫލުވެސް. ގައު މެއްގެ ހިންގުންތެރިކަން ސިޔާސީވާނީ މިހާކައްވަރައް.\n27 ސެޕްޓެމްބަރުގަ މިކަމާ ގުޅިގެން މިނޫހުގައިި ޖެހިއާޓިކަލަށް އަހަރެން ލިޔުނު ކޮމެންޓްގައި އަހަރެން ބުނިގޮތަށް ވެފަމިއޮތީ. އެއްވެސް ކަމެއްގަ ހަރުދަނާކަމެއް ނެތްތަން އަނެއްކާވެސް ފެނިގެން މިދިޔައީ.\nއެއްފަހަރު ބުނާނެ ޖެހޭނީ ކަރަންޓީނުވާށޭ. އަނެއްފަހަރު ބުނާނެ ނުޖެހޭނޭ ކަރަންޓީނުވާކަށް. ދުވާލު ދެއިރު ބޯ ބޭހެއްހެން ސިޔާސަތު ބަދުލުވީމާވެސް އެނގޭކަމަކީ އެއްވެސް ގޮތަކަށް ވިސްނާފައި ކަނޑައަޅާ ސިޔާސަތުތަކެއް ނޫންކަން ތިއީ. ހަމަ ތިބެލޭފައި ކަމެއް ނިންމަނީކަން. މީހުންނަށް އިންތިހާއަށް ދިރިއުޅެން ދަތިވެ ދިރިއުޅުން ފުނޑިގެން ދާއިރުވެސް ރައްޔިތުންނަށް ލުއިދީ ގައުމު ހިންގަން ނޭނގުމަކީ މައްސަލައެއް.\nގެސްޓުހައުސް އޮޕަރޭޓު ކުރަން ފެށުމުން، މާލެއިން ގެސްޓުހައުސް ހުންނަ ރަށްރަށަށްދާ ދިވެހިން ކަރަންޓީނު ވާން ޖެހުމަކީ ޖޯކެއް. ދިވެހިންނަށްވެސް ކޮވިޑް ޓެސްޓު ހަދާފަ ނެގެޓިވްނަމަ ރަށަށްގޮސް ކަރަންޓީނު ވާންނުޖހޭގޮތަށް ތިއުސޫލު ބަދަލު ކޮށްދީ. ގެސްޓުނަށް ރަށުތެރޭގަ ބޭނުންތަނެއްގަ އުޅެވެންޏާ ދިވެހިންނަށްވެސް ކަރަންޓީނު ނުވެ އުޅެވޭނެ ގޮތަށް ތި އުސޫލު އޮންނަންވާނީ.\nގެސްޓް ހައުސް ހުއްޓަސް ނެތަސް ރައްޔިތުން ބަންދުކޮސްގެން އުޅުން ނިމުމަކަށް ގެންނަން ވެއްޖެ. ބަންދުކޮށްގެން އުޅުން ރަނގަޅު ސިޔާސަތެއްނޫން ކަން ސްވިޑެން އިން އެއޮތީ ސާބިތުކޮށްދީފައި\nނިންމުންތަށް ނިންމާއިރު ދާއިރާގެ މީހުންނާ ވާހަކަދައަކައިގެން ކުރިއަށް ގެންދިއުން މުހިންމު. ސްވިންޗެއް އޮން ކޮއްފަ ނިއްވާހެން ޑިސިސަން ނެގީމަ ކަންކަން ކުރަން ވަރަށް އުނދަގޫވާނެ. ގެެސްޓް ހައުސް ހިންގުމަކީވެސް ކުޅޭ ކުޅިވަރެއް ނޫން. ވަރަށް ގިނަކަންކަން ރާވަން ޖެހޭ ... އެމީހުންނަށް ގެސްޓް މީހާ ވަރަސް މުހިންމުވާނެ.\nއާއްމުން އުޅޭތަންތަނަށް ޓުއަރިސްޓުން ވަނުން މަނާ... ޓުއަރިސްޓުންނަށް ފިހާރަތަކަށް ވަދެވޭތޯ އަހާލަ ބަލަ @ މިހާރު ނޫސް.\nމަސައްކަތް ކުރަން ރިޒޯޓް ތަކުގަ އުޅޭ މީހުންނައް ލުޔެއް ދީބަލަ.ކިހާ ބޮދުވެއްޖެ ކަމެއްތަ މީ.\nކެނޑިގެންގޮސް ގޭގަ އޮތީ މަވީނުންދޯ...\nވަރަށް ރަނގަޅު ނިންމުމެއް. ހާއްސަ ހާލަތްތަކުގަ އަބުދުއްﷲ ޝާހިދު ހުއްދަ ލިބުނީމަ ދެން ކޮވިޑް 19 ނުޖެހޭނެ.


ޕީޕީއެމް އަދި ޕީއެންސީ ނޫން ބަޔަކަށް މި ގައުމު ހަމައަކަށް ނޭޅުވޭނެ: ސައީދު – Dhen.mv\nޕީޕީއެމް އަދި ޕީއެންސީ ނޫން ބަޔަކަށް މި ގައުމު ހަމައަކަށް ނޭޅުވޭނެ: ސައީދު\nދެން އެމްވީ January 25, 2020 - 10:05 am\nޕީޕީއެމުން ލޯކަލް ކައުންސިލް އިންތިހާބަށް ނުކުންނަނީ ދިވެހިރާއްޖޭގެ މިނިވަންކަން އަލުން އަނބުރައި ހޯދުމަށާއި، ދިވެހިރާއްޖެއަށް ޙައްޤުވާ ތަނަވަސްކަން ހޯދައިދިނުމަށް ކަމަށާއި އެކަމަށް އެންމެ މޮޅުވާނީ ޕީޕީއެމް އަދި ޕީއެންސީ ކޯލިޝަން ކަމަށް ޕީއެންސީގެ ނައިބު ރައީސް އަދި މާވަށު ދާއިރާގެ ރައްޔިތުން މަޖިލިސް މެންބަރު މުޙައްމަދު ސަޢީދު ވިދާޅުވެއްޖެއެވެ.\nއިދިކޮޅުން ރޭ ހއ. ބާރަށުގައި ބޭއްވި ޖަލްސާގައި ވާހަކަދައްކަވަމުން ސައީދު ވިދާޅުވީ ކައުންސިލް އިންތިހާބަށް އިދިކޮޅުން ނުކުމެ އޮތީ މައިގަނޑު ދެކަމެއް ހާސިލުކުރުމަށް ކަމުގައެވެ. އެއީ ދިވެހިރާއްޖޭގެ މިނިވަންކަން އަނބުރާ ހޯދުމާއި، އެކަންކުރުމަށް ކުރާ ދަތުރުގައި މާލިމީއަކަށް ރައީސް ޔާމީން ގެނައުމަށް ކަމުގައެވެ.\n"އަޅުގަނޑުމެން މި ގައުމަށް އަނބުރާ މިނިވަންކަން ހޯދައިދޭނަން. އެކަންކުރުމަށް ދަތުރުކުރާ އޮޑީގެ މާލިމީއަކަށް ހުންނަން އަޅުގަނޑުމެން އެންމެން ވެސް ބޭނުން ވަނީ ރައީސް ޔާމީން. ނަމަވެސް އެމަނިކުފާނު އެ އޮންނެވީ ޖަލުގައި. އެމަނިކުފާނު އެބަ ވިދާޅުވީ އަޅުގަނޑުމެން ކައިރީ ދަތުރުކުރާށޭ. މި ގައުމުގެ އަމާންކަމުގެ އައްސޭރި އަށް ގެންދިއުމަށް. އިރާދަކުރެއްވިއްޔާ މާ ގިނަ ދުވަސްތަކެއް ނުވެ، އެމަނިކުފާނު މި ޕޯޑިއަމްތަކުން ފެންނާނެ. އެކަން ހާސިލްކުރުމަށް އަޅުގަނޑުމެން މި މަސައްކަތް ކުރަނީ." ސައީދު ވިދާޅުވިއެވެ.\nރާއްޖެއަށް ބޭނުންވާ ތަނަވަސްކަމާއި ތަރައްގީ ހަގީގަތަކަށް ހެދުމަށް ވެސް ޕީއެންސީ އަދި ޕީޕީއެމް ކޯލިޝަނަށް ވޯޓު ދެއްވަން ސައީދު އެދިވަޑައިގަތެވެ. ސައީދު ވިދާޅުވި ގޮތުގައި ދިވެހިރާއްޖޭގެ އިގްތިސާދު މިނިވަންކޮށް، ދިވެހިރާއްޖެއަށް ހައްގުވާ ތަނަވަސްކަން ހޯދައިދިނުމަށް ޕީޕީއެމަށްވުރެ މޮޅު ޕާޓީއެއް ނެތް ކަމަށެވެ.\nސަޢީދު ވިދާޅުވީ ރާއްޖޭގައި ސިނާއަތްތަކުގެ އިންސާފު ގާއިމުކޮށް، ތިމާވެށި ރައްކާތެރިކޮށް، ބިރެއް ނެތި ތުއްތު ކުދިންނަށް އިސްލާމްދީނުގެ ތަރަހައިގެ ތެރޭގައި ދިރިއުޅެވޭނެ މުޖުތަމަޢެއް ގާއިމުކުރުމަށްޓަކައި އިދިކޮޅު ކޯލިޝަނަށް ވޯޓުދޭން ޖެހޭ ކަމަށެވެ.\nސަރުކާރު ކޯލިޝަނަށް ފާޑު ވިދާޅުވަމުން ސައީދު ވިދާޅުވީ ކޯލިޝަނުގެ ހަތަރު ޕާޓީއަކީ އެއް ބައެއް ކަމުގައެވެ. އަދި ދިވެހިރާއްޖެއަށް ކުރިމަތިވާ ކަންބޮޑުވާންޖެހޭ ހުރިހާ ކަމެއްގެ ޒިންމާ ނަގަން އޮތް ސަރުކާރުގެ ހަތަރު ތަނބަކީ މިހަތަރު ޕާޓީ ކަމުގައިވެސް ސަޢީދު ވިދާޅުވިއެވެ. އަދި މިޕާޓީތަކަށް ދޭންޖެހޭ ވޯޓެއް ނޯންނާނެ ކަމަށާއި ރާއްޖޭގެ މިނިވަންކަން ފުނޑާލާ، ރާއްޖޭގެ މުސްތަޤުބަލު ހަލާކުކޮށްފި ކަމުގައިވެސް ސަޢީދު ވިދާޅުވިއެވެ.\nލާމު ލިންކް ރޯޑުގައި ދުއްވާފައި ދިޔަ ކާރެއް ހޮޅިދަނޑިއެއްގައި ޖެހި އެކްސިޑެންޓު ވެއްޖެ


މަޖިލީހުގެ ހާޒިރީ އެންމެދަށް މެމްބަރަކަށް މިފަހަރުވެސް ސިޔާމު! މަޖިލީހުގެ ހާޒިރީ އެންމެދަށް މެމްބަރަކަށް މިފަހަރުވެސް ސިޔާމު!\nމަޖިލީހުގެ ހާޒިރީ އެންމެދަށް މެމްބަރަކަށް މިފަހަރުވެސް ސިޔާމު!\nމީދު ދާއިރާގެ މެމްބަރު އަދި އެމްޑީއޭގެ ލީޑަރު އަޙްމަދު ސިޔާމް މުޙައްމަދު / ފޮޓޯ: ޕީއެސްއެމް ނިއުސް\nނަވާރަވަނަ ރައްޔިތުންގެ މަޖިލީހުގެ ފުރަތަމަ ދައުރުގެ އެންމެ ގިނަ ޖަލްސާތަކަށް ވަޑައިނުގަތް މެމްބަރުގެގޮތުގައި ހިމެނިވަޑައިގެން، މަޖިލީހުގެ ހާޒީ އެންމެ ދަށް މެމްބަރުގެ ރެކޯޑް މިފަހަރުވެސް މީދު ދާއިރާގެ މެމްބަރު އަހުމަދު ސިއާމް މުހައްމަދަށް ލިބިވަޑައިގެންފިއެވެ.\nރައްޔިތުންގެ މަޖިލީހުން އާންމުކޮށްފައިވާ ތަފާސްހިސާބުތައް ދައްކާގޮތުން މީދޫ ދާއިރާގެ މެމްބަރު ސިއާމް ވަޑައިގެންފައިވަނީ ފުރަތަމަ ދައުރުގެ 47 ޖަލްސާގެ ތެރެއިން އެންމެ 16 ޖަލްސާއަށެވެ. ސިޔާމް ވަޑައިނުގަންނަވަނީ 31 ޖަލްސާއަށެވެ. މީދޫ ދާއިރާގެ މެމްބަރު ސިޔާއަކީ ނިމިދިޔަ ރައްޔިތުންގެ މަޖިލީހުގެ ޖަލްސާތަކަށްވެސް އެންމެ މަދުން ވަޑައިގެންނެވި މެމްބަރުކަން ފާހަގަކޮށްލެވެއެވެ.\nމިޖިލިސް ޖަލްސާތަކަށް ބަރާބަރަށް ވަޑައިގެންނެވި މެމްބަރުންގެ ތެރޭގައި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދާއި، ރައްޔިތުންގެ މަޖިލީހުގެ ނައިބް ރައީސް އީވާ ޢަބްދުﷲ ހިމެނި ވަޑައިގަންނަވައެވެ. މި ދެބޭފުޅުން މަޖިލީހަށް ވަޑައިނުގަންނަވަނީ ރަސްމީ ދަތުރުފުޅުގައި ވަޑައިގަންނަވަން ޖެހުނު ދުވަސްތަކުގައެވެ. ރައީސް ނަޝީދު4ދުވަހު ރަސްމީ ދަތުރުފުޅުގައި ހޭދަކުރެއްވިއިރު، އީވާ 1 ދުވަހުގެ ރަސްމީ ދަތުރުފުޅެއްގައި ބައިވެ ވަޑައިގެންފައިވެއެވެ.\nނަވާރަ ވަނަ ރައްޔިތުންގެ މަޖިލީހުގެ ޖަލްސާތަކަށް ބަލާއިރު ޖުމްލަކޮށް ގިނަ މެމްބަރުން ހާޒިރުވެ ޖަލްސާތަކުގައި ބައިވެރިވެ ވަޑައިގެންފައިވެއެވެ. ނަވާރަވަނަ ރައްޔިތުންގެ މަޖިލިސް ފުރަތަމަ ދައުރުގެ ޗުއްޓީއަށް މިދިޔަ ހަފްތާގެ ބްރާސްފަތި ދުވަހުން ފެށިގެން ގޮސްފައިވާއިރު، މަޖިލިސްގެ މިދައުރަކީ މަޖިލިސްގެ ތާރީޚުގައިވެސް ގިނަ މަސައްކަތްތަކެއް ކޮށްފައިވާ ދައްރެއްކަން ފާހަގަކޮށްލެވެއެވެ.


SunOnline: Athletico in champions Liverpool balikohfi\nލިވަޕޫލަށް އަހަރުގެ ފުރަތަމަ ބަލި، ބުނީ އެންފީލްޑުގައި ތަފާތު ދައްކާނަމޭ!\nޢަބްދުﷲ އައިމަން 19 Feb 2020, 11:51\nލިވަޕޫލާއި އެތުލެޓިކޯ ބައްދަލު ކުރި މެޗުގެ ތެރެއިން --- ފޮޓޯ// ޑެނިއެލް ލެވިސް\nޗެމްޕިއަންސް ލީގުގެ ދެވަނަ ބުރުގެ ފުރަތަމަ ލެގުގައި ރޭ އެތުލެޓިކޯ މެޑްރިޑް އަތުން އެންމެ ފަހުގެ ޗެމްޕިއަން، ލިވަޕޫލް ބަލިވި ނަމަވެސް އެންފީލްޑް ސްޓޭޑިއަމުގައި ނަތީޖާ އަނބުރާލާނެ ކަމަށް އެ ކުލަބުން ބުނެފި އެވެ.\nއެތުލެޓިކޯގެ ވަންޑާ މެޓްރޮޕޮލިޓާނޯ ސްޓޭޑިއަމުގައި ރޭ ކުޅުނު މެޗުން ލިވަޕޫލްގެ މައްޗަށް ހޯމް ޓީމު ކުރި ހޯދީ 0-1ގެ ނަތީޖާއަކުންނެވެ. މިއީ ލިވަޕޫލަށް މުޅި މި ސީޒަނުގައި ވެސް ލިބުނު ތިންވަނަ ބައްޔެވެ. މީގެ ކުރިން ދެން އެ ޓީމު ބަލިވެފައި ވަނީ ޗެމްޕިއަންސް ލީގުގެ ގްރޫޕް ސްޓޭޖުގައި ނަޕޮލީ އަތުންނާއި، އިނގިރޭސި ލީގު ކަޕުގައި އެސްޓޮންވިލާ އަތުންނެވެ.\nލިވަޕޫލުގެ ކޯޗުކަމާއި ޔާގަން ކްލޮޕް ހަވާލުވުމަށް ފަހު ސްޕެއިންގެ ކުލަބުތަކާ ދެކޮޅަށް ރަށުން ބޭރުގައި ކުޅުނު ހަތް މެޗުން ވެސް ލިވަޕޫލް މޮޅުވެފައެއް ނުވެ އެވެ. އެ ހަތް މެޗުގެ ތެރެއިން ތިން މެޗުން އެއްވަރުވި އިރު ހަތަރު މެޗަކުން ވީ ބައްޔެވެ. އެކަމަކު އަމިއްލަ ސްޓޭޑިއަމުގައި ލިވަޕޫލް ވަނީ އެ މެޗުތަކުގެ ތެރޭން ގިނަ ފަހަރަށް މޮޅުވެފަ އެވެ. އެގޮތުން މިދިޔަ ސީޒަނުގައި ބާސެލޯނާ އަތުން ރަށުން ބޭރުގައި ކުޅުނު މެޗުން 0-3 އިން ލިވަޕޫލް ބަލިވި އިރު އެންފީލްޑުގައި ކުޅުނު މެޗުން މޮޅުވީ 0-4 އިންނެވެ.\nރޭގެ މެޗަށް ދެ ޓީމުން ވެސް ނުކުތީ ވަރުގަދަ ސްކޮޑަކާ އެކު އެވެ. މެޗު ފެށިގެން ދެ ޓީމުގެ ފަރާތުން ވެސް ގަދަޔަށް ޕްރެސްކޮށްގެން ކުޅެމުން ދަނިކޮށް އެތުލެޓިކޯ އިން ވަނީ ހަތަރު ވަނަ މިނަޓުގައި ލީޑު ނަގައިފަ އެވެ. ކޮކޭ ނަގައިދިން ކޯނަރެއް ލިވަޕޫލަށް ސާފު ނުކުރެވި އުޅެނިިކޮށް ބޯޅަ ގޯލުގެ ތެރެއަށް ވައްދާލީ ސައުލް ނިގުއެޒް އެވެ.\nއަތުލެޓިކޯގެ ގޯލަށް ފަހު ލިވަޕޫލުން ކުޅުން ރަނގަޅުކޮށް ހަމަލާތައް ވަރުގަދަ ކުރި އެވެ. އެކަމަކު އެތުލެޓިކޯއިން މޮޅަށް ޑިފެންޑްކޮށް ލިވަޕޫލްގެ އެޓޭކް ވަރުބަލިކޮށްލުމުން ދެވަނަ ހާފުގައި ލިވަޕޫލުގެ ދެ ފޯވާޑުން ވަނީ ބަދަލުކޮށްފަ އެވެ. އެތުލެޓިކޯގެ ލީޑު ފުޅާ ކުރުމަށް އަލްވާރޯ މޮރާޓާއަށް ވަނީ ހުސް ދެ ފުރުސަތެއް ލިބިފަ އެވެ. އެކަމަކު އެ ދެ ބޯޅަ ވެސް ދިޔައީ އޭނަގެ ފައިގައި ރަނގަޅަށް ލައްވާ ނުލަ އެވެ.\n"އެމީހުން މެޗުން މޮޅުވެ އުފާފާޅު ކުރީ ތަށި ލިބިގެން އުޅޭ ފަދައިން. އެކަމަކު އަދި 90 މިނަޓު އެބައޮތް. މިފަހަރު ކުޅޭނީ އަހަރުމެންގެ ދަނޑުގައި އަހަރުމެންގެ ސަޕޯޓަރުންނާ އެކު. ނަތީޖާ ތަފާތު ވާނެ." ލިވަޕޫލުގެ ޑިފެންޑަރު ވާގިލް ވެންޑައިކް މެޗަށް ފަހު ބުންޏެވެ.\nމި ދެ ޓީމުގެ ދެވަނަ ކުރިމަތިލުން އޮންނާނީ މާޗް 11 ވަނަ ދުވަހު ލިވަޕޫލުގެ އެންފީލްޑް ސްޓޭޑިއަމުގަ އެވެ.


Maavarulu bandhraai Maavarulu Airport ge masahkkai MTCC in ninmaalaifi - One Online\nމާވަރުލު އެއާޕޯޓު --- ފޮޓޯ: އެމްޓީސީސީ\nމާވަރުލު ބަނދަރާއި މާވަރުލު އެއާޕޯޓުގެ މަސައްކަތް އެމްޓީސީސީން ނިންމާލައިފި\nގދ. މާވަރުލު ބަނދަރު ބޮޑު ކުރުމުގެ މަޝްރޫއުގެ އިތުރުން މާވަރުލު އެއާޕޯޓުގެ މަސައްކަތް އެމްޓީސީސީން ނިންމާލައިފި އެވެ.\nމިކަމާ ގުޅިގެން އެމްޓީސީސީން އާންމު ކުރި ނޫސްބަޔާނެއްގައި ބުނެފައިވަނި ވަނީ މާވަރުލު އެއާޕޯޓުގެ ފޭސް ދޭއްގެ މަސައްކަތް ނިމިފައިވަނީ އަންގާރަ ދުވަހު ކަމަށެވެ.\nފޭސް ދޭއްގެ ދަށުން މާވަރުލު އެއާޕޯޓުގައި ޕެސެންޖާ ޓާމިނަލް ބިލްޑިންގެއް އިމާރާތް ކުރުމާއި، ފަޔާ ބިލްޑިންގް، ސްޓާފް ކުއާޓާސް، ޕަވާ ހައުސް، ގާޑް ޕޯސްޓު އަދި ރެސްޓޯރަންޓެއް އިމާރާތް ކޮށްފައިވާ ކަމަށް އެމްޓީސީސީން މައުލޫމާތު ދެއެވެ.\nޓްރާންސްޕޯޓު މިނިސްޓްރީން މާވަރުލު އެއާޕޯޓުގެ ފޭސް ދޭއްގެ މަސައްކަތް އެމްޓީސީސީއާ ހަވާލުކޮށްފައިވަނީ މިދިޔަ އަހަރު 25 ޖުލަައިގައި ކަމަށް އެމްޓީސީސީން މައުލޫމާ ތުދެއެވެ. އަދި 12.1 މިލިއަން ރުފިޔާގެ މި ޕްރޮޖެކްޓުގެ މަސައްކަތް ފެށީ މިދިޔަ އަހަރު އޮގަސްޓު މަހުގެ ތެރޭގައި ކަމަށް އެމްޓީސީސީން މައުލޫމާތު ދެއެވެ.\nމާވަރުލު އެއާޕޯޓުގެ ރަންވޭ --- ފޮޓޯ: އެމްޓީސީސީ\nމާވަރުލު އެއާޕޯޓުގެ ފަޔާ ބިލްޑިންގް --- ފޮޓޯ: އެމްޓީސީސީ\nމީގެ އިތުރުން މާވަރުލު އެއާޕޯޓުގެ ރަންވޭ، ޓެކްސީވޭ އަދި އޭޕްރަންގެ މަސައްކަތް ނިންމާފައިވަނީ މިދިޔަ އަހަރުގެ ޖުލައި 31 ގައި މި ޕްރޮޖެކްޓުގެ ފޭސް އެކެއްގެ ދަށުން ކަމަށް އެމްޓީސީސީން ބުނެއެވެ. މި މަސައްކަތް އެމްޓީސީސީއާ ހަވާލުކޮށްފައިވަނީ 2018 ވަނަ އަހަރުގެ މާޗް މަހު ކަމަށާއި، މި މަސައްކަތް އެމްޓީސީސީން ފެށީ އެ އަހަރުގެ އޭޕްރީލް މަހު ކަމަށް އެ ކުންފުނީން ބުނެއެވެ. މާވަރުލު އެއާޕޯޓުގެ ފޭސް އެކެއްގެ މަސައްކަތްތަކަކީ 57.04 މިލިއަން ރުފިޔާގެ ޕްރޮޖެކްޓެއް ކަމަށް އެމްޓީސީސީން މައުލޫމާތު ދެއެވެ.\nމާވަރުލުގައި ތަރައްގީކޮށްފައިވާ އެއާޕޯޓަށް ޓެސްޓު ފްލައިޓު ޖައްސާފައިވަނީ މިއަހަރުގެ މާޗް މަހު 11 ވަނަ ދުވަހުއެވެ. މާވަރުލު އެއާޕޯޓަށް ކޮމާޝަލް ފްލައިޓުތައް މާޗް 20ގައި އޮޕަރޭޓް ކުރުމަށް މީގެ ކުރިން ޓްރާންސްޕޯޓު މިނިސްޓްރީން ވަނީ މަސައްކަތް ކޮށްފައެވެ. ނަމަވެސް ކޮވިޑް 19 އާއި ގުޅިގެން އެކަން ވަނީ ފަސް ކޮށްފައެވެ.\nމާވަރުލު ބަނދަރު އެކްސްޓެންޝަން ޕްރޮޖެކްޓުގެ ދަށުން 199 މީޓަރުގެ ބޭރު ތޮށި ލުމާއި، 30 މީޓަރުގެ ރިވެޓްމަންޓު ޖެހުން، 50 މީޓަރުގެ އެއްގަމު ތޮށި ލުން އަދި ބަނދަރުގައި 250 ސްކޮޔާ މީޓަރުގެ ޕޭވްމަންޓެއް ހެދުމުގެ މަސައްކަތް ކުރި ކަމަށް އެމްޓީސީސީން މައުލޫމަތު ދެއެވެ. މަގު ބައްތި ޖެހުމާއި، ބަނދަރުގައި ނެވިގޭޝަނަލް އެއިޑްސް އަދި މޫރިންގް ރިންގްސް ހަރުކުރުމުގެ މަސައްކަތް މި ޕްރޮޖެކްޓުގެ ދަށުން ކުރި ކަމަށް އެންޓީސީސީން މައުލޫމާތު ދެއެވެ.\nގުޅޭ ޓެގު އެމްޓީސީސީ މިނިސްޓްރީ އޮފް ޓްރާސްޕޯޓް އެންޑް ސިވިލްއޭވިއޭޝަން މާވަރުލު އެއާޕޯޓް ތަރައްގީގެ މަޝްރޫއުތައް\nއެމްއެމްޕީއާރުސީ މައްސަލައާއި ގުޅުންހުރި ތިން ފަޅެއް ވިއްކާލަނީ


ލޯބިއެހެނަސް..18 – Esfiya – Dhivehi Vaahaka Site\n- by thuhoo - 50- February 16, 2018\nމަދު އެކަށްޗެއްވެސް ނެތެވެ. އެކަމަކުވެސް ފަޅުކަން އެހިތަށް ވެރިވިއެވެ. އޭނާގެ ދިރިއުޅުން އުޖާލާކުރަން ދެން ކުރާނީ ކޮންކަމެއްބާއެވެ.\n“ބެންބޭ….” ހަނާ އައިސް އެކޮޓަރި ދޮރުގައި ޓަކި ޖެހީ މިކަހަލަ މައްސުނި ހިޔާލު ތަކުން އަޔާޒުގެ ބޯ ބަރުވެފައި އޮއްވައެވެ.\nމަޑުމަޑުން ގޮސް އަޔާޒު ދޮރު ހުޅުވާލިއިރު ހަނާ ތަށިބަރިއެއް ހިފައިގެން އައިސް ހުއްޓެވެ. “މިއައީ ބެންބެއާއެކީ ސއިބޯން…” ހަނާ އަދިވެސް އޭނާއާ މުހާތަބްކުރަނީ ބެންބެ ކިޔައިގެންނެވެ.\nހާލަތަށް ހޭނިފައިވިޔަސް އެމީހުން އެންމެންގެ ހިތުގައިވެސް ރީމާގެ ނަން ކުލަގަދަކޮށް ފެވިފައި ވެއެވެ. ކޮންމެސް ދުވަހަކުން ރީމާއާ ދިމާވެ ހުރިހައި ހަގީގަތެއް ރީމާއަށް އެނގި ހާމަވާން އެ އެންމެންވެސް އެދެއެވެ.\n“ކިހިނެތްތަ ބެންބެގެ ޙާލު؟” ހަނާ ވާހަކަ ދެއްކިއެވެ. ކާމޭޒުގައި އިށީންނަމުން ރަނގަޅުކަމަށް އަޔާޒު ބުނެލިއެވެ.\n“ޗަންކީ ކިހިނެތްތަ؟ މިހާރުވެސް ހޮޑުލެވޭތަ؟” ހަނާގެ ފުފެމުން ދާ ބަނޑަށް ބަލާލަމުން އަޔާޒު ހިނިތުންވެލިއެވެ. “ހެހެ..ނޫނޭ…މިހާރު ބޭބީ ކިކް ކުރާވަރުން..ވަރަށް މަޖާ…އަހޫ ބޭނުމީ ގާރލް އެކޯ….”\nއަހުނަފާ ހަނާގެ ކައިވެންޏަށް އަހަރެއް ވަނީއެވެ. މިހާރު ހަނާގެ ބަނޑަށް4މަސް ވީއެވެ. “އެހެންތަ؟ އަމް ސޯހެޕީ މައި ލިލް ޗަންކީ އިޒް ގޮއިން ޓު ބީ އަ މޮމް…” އަޔާޒު ހަނާގެ ޗަބީ ކޮލުގައި ހިފައިލިއެވެ.\nހަނާ މިހާރު ކުރިއަށްވުރެ ފަލަވެފައި އަންހެނެއްގެ ސިފަޖަހައެވެ. “އަހޫ ގުޅިތަ؟ އެމީހުން އަންނާނެ ދޯ މާދަން…؟ ބުނި ގަންނަން ބުނި އެއްޗެހިތަށް ގަނެ ނިމިއްޖޭ މިއަދު ގުޅީމަ…” އަޔާޒު ބޯ އަރިކޮށްލިއެވެ.\n“އާނ…ބަރާބަރަށް ގުޅާނެ…ބުނި މާދަން އަންނަ ވާހަކަ…” ހަނާ ކުޑަކޮށް ހީލިއެވެ. ހަނާ ނުބުންޏަސް އޭނާއަށް އަހުނަފް ގުޅާނެކަން އަޔާޒަށް އެނގެއެވެ.\nއެހައިވެސް އަހުނަފް ހަނާދެކެ ލޯބިވާކަން އޭނާއަށް އިނގެއެވެ. އަޔާޒުގެ ފޯނަށް މީހަކު ގުޅިއެވެ. “މިރޭ މީޓިން ބާއްވަން ވީތޯ؟” އެކޮޅުން ވާހަކަ ދެއްކީ މުނާޒެވެ.\n“އާނ…އަހަރެން ދާންވާއިރަށް ހުރިހާ މުވަށްޒަފުން ހަމަކުރޭ… ގަޑި ޖެހިއްޖެ މީހަކަށް އަދަބު އޮންނާނެ ވާހަކަ ބުނާތި..” އަޔާޒުގެ ބަރު އަޑުން މުނާޒު ވެސް ހުރީ ފާޑަކަށް ޖެހިލުންވެފައެވެ.\n“އާދެ..” މުނާޒު އަވަހަށް ފޯނު ކަނޑައިލިއެވެ. އަޔާޒަކީ ޒިންމާދާރު ވެރިއެކެވެ. އަހުނަފްވެސް އެއީ އަޔާޒުގެ ދަށުން ހުންނަ މީހެކެވެ. ނަމަވެސް އަހުނަފްގެ ވަޒީފާއަކީ ވިޔަފާރި ދަތުރުތަކުގައި ރާއްޖޭން ބޭރަށް ދިއުމެވެ.\n“މަޑުކުރަށްޗޭ ބެންބެއާ އެކީ ދާން…އެބައަންނަން ފްރެޝް ވެލައިގެން…” ސައިބޮއެ ނިމިގެން ތަށިތަށް ހިފައިގެން ބޭރަށް ނުކުންނަން ދިޔަ ހަނާ މަޑުކުރީ އަޔާޒު އެހެން ބުނުމުންނެވެ.\nސިޑިއާ ދިމާއިން ފެންނަން ހުރި ބޮޑު ތަސްވީރު ފެނުމުން ހަނާ ފެންކަޅިވިއެވެ. “ކޫ…ޕްލީޒް ކަމްބެކް…” ހިތާ ހިތާ ހަނާ އަށް ކިޔާލެވުނެވެ.\n“ދޮނޭ…ކިހިނެތް…ބިޒީކަމުން މިގެއަށް ވަދެލާނެ ވަގުތެއް ނުވެފަ މިހުންނަނީ….ކޮބާ ދޮންބޭބެ؟ބައްޕަވެސް ނުފެންނަތާ ދުވަސްކޮޅެއްވެއްޖެ..”\nފާތުމަކައިރިކައުޗުގައި އިށީންނަމުން އަޔާޒު ފައްޗަކަށް ވާހަކަ އަމުނާލިއެވެ. “ދަރިފުޅު ނައިސްގެން މިހާރު ދޮނޭ އެއްޗެކޭ ބުނެފިންތަ؟ ދޮނޭއަށް އިނގެޔޭ މިހާރު ތީ ބޮޑު ސިންގާ ކުންފުންޏެއް ބޮލަށްލައިގެން އުޅޭ އެތަނުގެ ސީއީއޯ ކަން…”\n“ދޮނޭ ވަރަށް ޕްރައުޑްވޭ ތީ ދޮނޭގެ ކުއްޖެކޭ ބުނީމަވެސް…ހެހެހެ ދޮންބޭބެ ވީ އޮފީހުގައި…” ފާތުމައަށްވެސް އަޔާޒު އެގެއަށް އަންނަ ހިތްނުވާ ސަބަބު އެނގެއެވެ.\nއެ ހަތަރުފާރުގައިވި ރީމާގެ ހަނދާންތަށް ފެންނަ ވަރުންނެވެ. ރީމާ ސުކޫލު ދައުރުގެ ކާމިޔާބީތައްވެސް ޓީވީއަށް ބަލާލުމުން އެ ރެކްމަތިން ފެންނަން ހުރޭމެއެވެ.\nރީމާ އާދޭތޯ އިންތިޒާރު ކުރަނީ ހަމައެކަނި އަޔާޒެއް ނޫނެވެ. ފާތުމަވެސް އެކަމާ ހިތާމަކޮށް ރީމާ އުފަލުގައި ލެއްވުމަށް އެދި ދުއާކުރެއެވެ.\nއަޔާޒު އޮފީހަށް ވަދެގެން ދިޔައީ 8ޖަހަން4މިނެޓަށް ވެފައި ވަނިކޮށެވެ. އާދައިގެ މަތިން މީޓިން ބާއްވާ ހޯލު އޮތީ ތައްޔާރުކޮށްފައެވެ.\nހަރުކަށިކަން އެ މޫނަށް ވެރިކުރުވަމުން އަޔާޒު މުނާޒަށް ގޮވާލިއެވެ. ފަސް ސިކުންތުވެސް ނުވަނީސް މުނާޒު އައިސް އަޔާޒުގެ ކެބިންއަށް ވަނެވެ.\n“ކޮބާ އެ ފައިލުތަށް ގެނޭ…” އަމުރު ވެރި ރާގަކަށް އަޔާޒު އެހެން ބުނުމުން މުނާޒު އަވަސް އަވަހަށް ފައިލުތަށް ހިފައިގެން އައިސް އަޔާޒާ ހަވާލު ކުރިއެވެ.\nއަޔާޒު ގޮސް މީޓިން ހޯލަށް ވަންއިރު ހުރިހައި މުވަށްޒަފުންވެސް އެތަނުގައި ހަމައެވެ. އޭނާގެ ފަހަތުން މުނާޒު ވެސް އައިސް ގޮނޑީގައި އިށީނެވެ.\nމީޓިންގައި މަޝްވަރާ ކުރެވެމުން ދިޔައީ އެ ކުންފުނީގައި ހުރި މައްސަލަތަކާ ރަނގަޅު ކުރަންޖެހޭ ކަންތައްތަކާ ބެހޭގޮތުންނެވެ.\nއަދި ކުރިއަށް އަންނަން އޮތް އަހަރީ ދުވަހަށް ކުރާނޭ ކަންތައްތައް ރޭވުމުގައެވެ. “އަފްލާ…ދަނޑުވެރިކަމަށް ބިން ލިބުނީ ކޮން ރަށަކުންތަ؟” ބަރުއަޑުން އަޔާޒުގެ އެ ސުވާލަށް އަފްލާ އިނީދޭނެ ޖަވާބެއް ނޭނގިފައެވެ.\n“ބޮސް އަޅުގަނޑު ޖެހޭނީ ބަލައިލަން..މިހާރު ހަނދާނެއް ނެތް..” ބިރުން އިނދެ އަފްލާ އެހެން ބުނުމުން އަޔާޒު ލޯ އަޅާލިއެވެ.\nއަފްލާ އިތުރަށް ބިރުގަނެއްޖެއެވެ. ނަމަވެސް އަޔާޒު އޯކޭ އޭ ބުނުމުން ފުން ނޭވާއެއް ދޫކޮށްލެވުނެވެ.\n“ބޮސް… ދަނޑުވެރިކަން ކުރަން ބިން ލިބިލައްވާފައި އިންނެވީ ގ.ދ ވާދޫއިން…” އަޔާޒަށް އެއީ ހާދަ ދުރޭ ހިތަށް އަރުވާލެވުނެވެ.\n“އަންނަ ހޯމަ ދުވަހަށް ޓިކެޓް ނަގައި ހަމަޖައްސާތި މުނާޒް…ފުރަތަމަ ބަލާލީމައެއްނު އިނގޭނީ އެއީ ރަނގަޅު ބިމެއްކަން؟”\nއެ މީޓިންގައި ގާތްގަނޑަކަށް ދެ ގަޑިއިރު ހޭދަވެގެން ދިޔައެވެ.\nއެރޭގެ ދަންވަރުގެ ވަގުތެވެ. ރީމާއަށް ހޭލެވުނީ ދުމުގެ އަސަރު ނޭފަތަށް ކުރުމުން ކޮށިއަރައިގަނެގެންނެވެ. ހައިރާންކަމާއެކު ކޮޓަރިން ނުކުމެގެން ރީމާ ބަދިގެޔާ ދިމާއަށް ދިޔައެވެ.\nނަމަވެސް ފައިގައި އެއްޗެއް ޖެހުންހެން ހީވިއެވެ. ރީމާއަށް މިހުރެވުނީ ހަނަފަސް ސަހަރާއެއްގައެވެ. ފައިގައި އެ ޖެހުނީ ވެއްޔެވެ.\nހައިރާންކަމާއެކު ހިނގަމުން ދިޔަ ރީމާ ކުއްލިއަކަށް އަނގަވަތަށް ވެއްޓުނެވެ. މީހެއްގެ ގައިގައި އަޅައިގަނެފައެވެ. ރަނގަޅަށް ބަލާލި އިރު އެއީ އަޔާޒެވެ.\nރީމާއަށް ހަޅޭއްލަވައިގަނެވިފައި ލޯ ހުޅުވާލެވުނެވެ. މީހާވަނީ ދާހިތްލާ ފޯވެފައެވެ. މި ފެނުނީ ހުވަފެނެއްކަން އެނގުނީ އެންދުގައި އަތް ކާއްތާލެވުމުންނެވެ.\nދުރުން ފަތިސް ނަމާދުގެ ބަންގީގެ އަޑު އިވެމުން ދިޔައެވެ. އަޔާޒުގެ ހަނދާންތަށް އެވަރަށް އާވިޔަސް ރީމާގެ ހުވަފެނުން އަޔާޒު މިފެނުނީ އަލަށެވެ.\nހަމަޖެހިލަމުން ރީމާ ކައިރީގައި އިން ފެންފުޅިން ފެންކޯވަރެއް ބޮއެގެން ފާހާނާއަށް ވަދެ ވުޟޫއު ކުރިއެވެ. އަދި ނަމާދުކޮށް އަޔާޒަށް އެއްވެސް ދެރަކަމެއް ނުޖައްސަވާތޯ ދުޢާކުރިއެވެ.\nއަލިވިލެމުންދާވަގުތު ކުނިކަހަން ނުކުތުމަކީ ރީމާ ވަރަށް ކުރާހިތުން ކުރާ ކަމެކެވެ. މަށަންދަތި ހިފައިގެން އާދައިގެ މަތިން ބޭރަށް ނުކުމެ ކުނިކެހިއެވެ.\nދުވަން ގޮސްފައި އައި ލާމިއު ރީމާގެ ލޮލުގައި އަޅައިގަތީ ކުނި ނަގައި ބަރޮލަށް އަޅައިގެން ގޮނޑުދޮށާ ދިމާއަށް ދާން ހިނގައިގަތް ވަގުތުއެވެ.\nއެހެރަ ބައިމަތި ފުޅާ ހަށިގަނޑު ރީމާގެ ހިތުގައި ހާއްސަވިއެވެ. ދާތިކިތަށް މޫނުން ފައިބަފައިބާ ހުރުމުން ހިތްގައިމު ގޮތެއް ހުއްޓެވެ.\n“ލާމިއު…” ރީމާ ގޮވާލުމުން ލާމިއު ބަލައިލިއެވެ. “ކީއްވެތަ ލީމް ސުކޫލަށް ނުގެންދަނީ މިހާރު؟” ރީމާ އެހެންބުނުމުން ލާމިއުގެ މޫނުމަތިން ނުރުހުމުގެ އަސަރު ފާޅުވެގެންދިޔައެވެ.\n“އަސްލުވެސް ނުގެންދޭތަ؟” ލާމިއުގެ މޫނުމަތިން ސީރިއަސްކަން ފެނުމުން ރީމާ ހީކުރީ ލާމިއު އޭނަދެކެ ހިތްހަމަ ނުޖެހުނީ ކަމަށެވެ.\n“ހޫނ…” ރީމާ އިސްޖަހައިލީ އެހެން އަހައިލެވުނު މޮޔަ ހީވެގެންނެވެ. “ސޮރީ އަހަންނަކަށް އަދި ނޭނގޭ ތިކަމެއް…” ބަރޯ ހިފައިގެން ރީމާ ހިނގައިގަތުމުން ލާމިއު ވެސް ރީމާއާ އެއްވަރަށް ހިނގައިގަތެވެ.\n“އެއީ ކީއްވެ ލާމިއުއަށް ނޭނގުނީ؟ ލީމް ގެންގުޅެނީ ލާމިއު އެއްނޫންތަ؟” އެހެން ބުނުމުން ލާމިއު ފާޑަކަށް ހީލިއެވެ.\n“ނޫނޭ.. ލީމް ވީ އޭނާގެ މަންމަ ކައިރީގަ…އެކަމަކު ސުކޫލަށް ނުފޮނުވީމަ އަހަރެން ވަރަށް ރުޅިއައިސްފި..”\n“އޯހް..އުޝާ އައީތަ؟؟ކޮންއިރަކު އައީ؟” ލާމިއުގެ ހަޔާތުން ވަރަށް ބޮޑުބައި ރީމާއަށް މިހާރު އެނގޭތީ އޭނާ ސުވާލު ކޮށްލިއެވެ.\n“ކުރިން ދުވަހަކު…އައި ގޮތަށް ލީމް ގެންގޮއްސި…އަހަންނަށް އަދި ލޮލަކަށް ނުފެނޭ ލީމްއެއް…” މިހާރު3ދުވަސް މިވީ..”\n“އާނ ލީމް މަތިން ހަނދާންވޭ ވަރަށް” ރީމާ އެހެން ބުނުމުން ރީމާ ލީމްދެކެ ލޯބިވާކަން ލާމިއުއަށް އިހުސާސް ކުރެވުނެވެ. އިތުރު އެއްޗެކޭ ނުބުނެ ލާމިއު ދުއްވައިގަތީ ލީމް ބަލައި ދާން ހިތަށް އަރުވަމުންނެވެ.\nރީމާ ގޮސް ކުނި އުކާލަމުން އައިސް ސައި ހަދައިފައި ފެންވަރަގެން ތައްޔާރުވީ ސުކޫލަށް ދިއުމަށެވެ.\nސުހާ އައިސް ރީމާމެން ގެޔަށް ވަނީ ތައްޔާރުވެގެން ރީމާ ކޮޓަރިން ނުކތްތަނާއެވެ. “އޯ ރޭގަ މާވަރަކަށް މާފޯޅުވީމަތަ ނިދިފަ ތިހިރީ އަދިވެސް…” ސުހާ ނިދި މޫޑުގައި ހުރިތަންފެނިފައި ރީމާ ދިމާކޮށްލިއެވެ.\nސުހާ ހިނިތުންވެލިއެވެ. “އަހަރުމެނގޭތެރޭން މިހާރު ރުއިމުގެ އަޑެއް ނުކެނޑެއޭ… ޝުއޫން ބޭބީ ވެކްސިން ޖަހައިގެން އުޅޭތީ ނުނިދޭ…ރޮނީ ހަމަ..” ސުހާ އެބުނީ ސިމާންގެ ދަރިފުޅުގެ ވާހަކައެވެ.\n“މިއުޅެނީ ފޮޓޯ ނަގަންދާން ހިނގާބަ…” ސުހާގެ ނިދި މޫޑު ބަދަލުވަމުން އައީ އޭނާގެ އަނގަގަދަވާން ފެށުމުންނެވެ.\n“މިއަދު؟ މިއަދަކު ނުދެވޭނެ…” ރީމާ ދެލޯ ބޮޑުކޮށްލިއެވެ. “އޯހް..އެބުނާހެން…!” ސުހާ ތުންކޮޅު އޫ ކޮށްލިއެވެ. އެ ދުވަސްތަކަކީ އެ ދެމީހުންނަށް ބިޒީ ދުވަސްތަކެކެވެ.\n“އަންނަ ހަފްތާ ދެވޭނެއްނު….އުމްމްމްމްމް…ހޯމަދުވަހު…ދޯ…ދާނަން ދޯ…ޝުއޫން ބޭބީވެސް ދޮންބެވެސް ޝިފޫވެސް ދާނެ.. ހަމްދު ވެސް ދާނެ..”\n“އޯކޭ ދާނަމޭ…”ސުހާ އެއީ އޭނާގެ އެންމެ ގާތް އެކުވެރިޔާއެވެ. އޭނާ ނުދާނެ ގޮތެއް އޮންނާނެ ހެއްޔެވެ؟ ސުކޫލުގައި ބުރަ ދެތިން ދުވަހަކަށް ފަހު ރީމާ އާ ސުހާއަށް ޗުއްޓީ ލިބުނީ ހޮނިހިރުގައެވެ.\nއެއީ އެންމެންވެސް ޕިކްނިކް ހަދާލަން ރޭވި ދުވަހެކެވެ. ސުހާގެ އާއިލާއާ އެކު ރީމާވެސް އެ ފޯރީގައި ބައިވެރިވިއެވެ. ރީމާއަށް އަމިއްލަ އާއިލާއަށް މިހާރު ސުހާގެ އާއިލާ ވެއްޖެއެވެ.\nއެމީހުންވެސް ރީމާއަށް ނުހަނު ބަލައެވެ. އެހައި އޯގާތެރިއެވެ. އެދުވަސް އެއްކޮށްހެން ހޭދަވީ އެ މަޖަލުގައެވެ.\n“އޭތް މާދަން އަނެއްކާ ސުކޫލަށް ދާންވީ ދޯ….” ތުން އޫކޮށްލަމުން ސުހާ ވާހަކަ ދެއްކިއެވެ. އާދައިގެ މަތިން އެދެމީހުންތިބީ ވޮލީކޯޓް ކައިރީގައެވެ.\nހަމްދާނާ ސިމާން ވެސް ކުޅެން އުޅެއެވެ. “އާނ… މީ އަހަރެން ހާދަ ކުރާ ހިތްވާ ކަމެކޭ… އެހެންވެ ކަންނޭނގެ ފޫހި ނުވަނީ…” ރީމާ އެހެން އެ ބުނީ ސުހާގެ މޫނުން ފޫހިކަން ހާމަ ވީމައެވެ.\n“އަހަރެން ހިތަށް އަރައި މީނާއަށް ކުއްޖަކު ލިބުމުން ކީއްބާއޭ ހަދާނީ…އުފަލުންގޮސް އެ ކުއްޖާ ކާނުލައްޗޭ…” ސުހާގެ މި ޖުމްލައިން ރީމާގެ މޫނުން ހިނދުކޮޅަކަށް ހިނިތުންވުން ގެއްލުނެވެ.\n“އެދުވަހެއް އަހަންނަށް ދައްކަވާނެ ބާ…؟” ސުހާވެސް ދެރަވިއެވެ. “އަހަރެން އެއްޗެކޭ ބުނެފިއްޔާ ރުޅި ނާންނަށްޗޭ..؟”\n“ރީއަށް ތިބުނާ މީހަކަށް އިންތިޒާރުވެސް ކުރެވިއްޖެއެއްނު…!ދެން އަޅެ އެހެން މީހަކު ޗޫ…” “ނުކުރާނަން..” ސުހާގެ އެ ޖުމްލަ ފުރިހަމަ ނުކުރެވެނީސް ރީމާ ބުނެލިއެވެ.\n“ސޮރީ… ތި އެކަނިވެރިކަން ފެނުނީމަ އަސްލުވެސް އަހަރެން ވަރަށް ދެރަވޭ…” ސުހާ ހުރީ ފެންކަޅިވެފައެވެ.\n“އޭތް ދެން ތިނޫން ވާހަކައެއް ދައްކަބަލަ…” އަޔާޒުގެ ހަނދާންތައް އެ ހިތަށް ހަމަލަ ދޭން ފެށުމުން ރީމާ ގަދަކަމުން ހިނިތުން ވެލިއެވެ.\nރީމާ އެހެން ވާހަކައެއް ފެށުމުން ސުހާގެ މޫޑުވެސް ބަދަލުވިއެވެ. ނަމަވެސް ރީމާގެ އެ ހިތްވަރަށް އޭނާގެ ހިތުގެ އަޑިން ސާބަސްދިނެވެ.\n“ރީ އާންޓީ…” އެހައި ދިގުނޫން ދޮންރީތި އަންހެން ކުއްޖެއްގެ އަތުގައި ހިފައިގެންހުރެ ލީމް ރީމާއަށް ގޮވާލިއެވެ.\n“އެއީތަ އުޝާ؟” ރީމާ ނޭނގޭހެން ސިއްރުން އަހައިލަމުން ސުހާ ބޯޖަހައިލިއެވެ. “ތީތަ ލީމްގެ ފެވްރިޓް އާންޓީ…” އެކުއްޖާ ސަލާމަށް އަތްދިއްކޮށްލުމުން ރީމާ ސަލާމް ކޮށްލިއެވެ.\nވަރަށް ހިތްހެޔޮ ކުއްޖެއްކަން އެނގުނީ އޭނާއާ އުޝާ ވާހަކަ ދެއްކި ގޮތުންނެވެ. އުޝާ ހަމަ ލާމިއު އަށް ބޭވަފާތެރިވެދާނެބާއޭ ހިތަށް އަރަމުން ދިޔައެވެ.\nކޮންމެސް ނުބައެއް އުޅޭކަމަށް ރީމާގެ ހިތް ބުނަމުންދިޔައީ ތަންކޮޅެއް ދުރުގައި ހުރި ލީމްއަށް ބަލަމުން އުޝާ ދެއްކި ވާހަކަތަކުންނެވެ.\n“ސުވާލެއް ކޮށްލަންތަ؟” ސުހާ އުޝާއާ ވާހަކަ ދެއްކިއެވެ. “ތިދެމީހުން ދޭތެރޭ ވީ މިސްއަންޑަސްޓޭންޑިން އެއް ދޯ؟” ސުހާ ޖެހިލުމެއް ނެތި ކޮށްލީ ރީމާގެ ހިތަށްވެސް އަރަމުންދިޔަ ސުވާލެވެ.\nއުޝާ އިސްޖަހައިލުމުން ސުހާއާ ރީމާއަށް ޖަވާބު ލިބުނެވެ. “ލީމް ގެންގޮސްދޭންވެގެން މިދަނީ… އަހަރެން ބަލިވެ އުޅުނީމަ ލީމް ސުކޫލަށް ނުގެންދެވުނީ…” އުޝާ އެހެން ވާހަކައެއް ދެއްކުމުން ހަގީހަތުގައިވެސް އުޝާ އަދިވެސް ލާމިއުދެކެ ލޯބިވާކަން އެނގުނެވެ.\n“ލީމް ގެންގޮސް ދެއްޗޭ އިނގޭ…” މިހެން ބުނެ އުޝާގޮސް ލީމްގެ މޫނަށް ބޮސްދީ ބައްދައިލަމުން މަންމަ ދަނީއޭ ބުންޏެވެ. އަދި ލޯފޮހެމުން ހިނގައިގަތުމުން އުޝާއަށް ވަރަށް އަސަރުކޮށްފިކަން ހާމަވިއެވެ.\nއެމަންޒަރު ބަލަންތިބި ރީމާއާ ސުހާވެސް ތިބީ ފެންކަޅިވެފައެވެ. އިރުއޮއްސެން ކައިރިވުމުން ރީމާ ލީމް ގެޔަށް ލުމަށްޓަކައި ސުހާމެންގެޔަށް ދިޔައެވެ.\n“އަހައް…މިއޮއް އައީ ބައްޕިގެ ބޭބީ ގާރލް…” ލީމް ފެނުމުން ލާމިއު ލީމްގައިގައި ބައްދާލިއެވެ. “އަހަރެން ބޭނުން ވާހަކައެއް ބުނެލަން…”\n“ބޭބީ ދޭ ކޮޓަރިއަށް ބައްޕި ހުންނާނެ ގްރޭޕްސް ގެނެއްސަ …އަވަހަށްދޭ އިނގޭ…” ކުޑަ ކުޑަ ލީމް ފެނުމުން ލާމިއު ހުރީ ވަރަށް އުފާވެފައެވެ.\n“ކީކޭ؟ ކާކު ލީމް ރީމާއާ ހަވާލް ކުރީ…؟” ލާމިއު އެހުމުން ރީމާ ވީގޮތް ކިޔައިދިނެވެ. “ލާމިއު… ކީއްވެތަ އެހައި ރުޅި އަންނަނީ އުޝާދެކެ؟”\nރީމާ އެކުރި ސުވާލުން ލާމިއު މޫނު އަނބުރާލިއެވެ. “ރީމާ…މީ ރީމާއާ ބެހޭކަމެއް ނޫންކަންނޭނގެ… މިކަމާ ވާހަކަ ނުދެއްކިޔާ ރަނގަޅުވާނީ…” ރީމާ ހުރީ ގޮތްދޫކުރާ ހިޔާލެއްގައެއް ނޫނެވެ.\nރީމާގެ ކުރިމަތީގައި އޭނާ ފަދައިން ކަރުނަ އަޅާ އަންހެނަކު ފެނުމުން އަސްލުވެސް އޭނާ ބޭނުންވަނީ އެކަމުން އެ ތިންމީހުންގެ ދިރިއުޅުން އެކަށްޗަކަށް ހަދާށެވެ.\nއެ ކުއްހީތަށް ފިލުވާށެވެ. “އެކަމަކު އުޝާ ބޭނުންވެޔޭ ލާމިއުއާއެކީ ދިރިއުޅެން…” ލާމިއުއަށް އުޝާގެ ނަން އިވުމުންވެސް ރުޅިއާދެވެއެވެ.\n“ބުނަންތަ ރަނގަޅު ވާހަކައެއް..؟ އަހަރެން ބޭނުމެއް ނޫން އޭނަ އަނެއްކާ އަހަންނަށް ބޭވަފާތެރި ވާކަށް… އެކަހަލަ އަންހެނުން އުޅޭނީ އަބަދުވެސް އެފާޑަށް…ދެން ރީމާ ތިވާހަކަ ދައްކަން މިގެޔަށް ނާންނަށްޗޭ..”\nލާމިއު ރުޅިއައިސްގެ އަތްމުށް ކަވާލައިފައި ފާރުގައި ޖެހުމުން ރީމާ ހުރީ ޖެހިލުންވެފައެވެ. ނަމަވެސް އޭނަ ހިތްވަރު ދުލެއް ނުކުރިއެވެ.\nއޭނަ އަދި އެކަން ކާމިޔާބު ކުރާނެއެވެ. ފޮޓޯ ނެގުމަށްޓަކައި ދާން އޮތީ ޖެޓީގެ ބޭރު ތޮށްޓަށެވެ. ކުޑަ ބްރިޖް ކޮޅެއް ލައިފައިވުމުން އެތަން ވަރަށް ހިތްގައިމެވެ.\nރީމާ ވެސް ނަލަވެލައިގެން ސުހާމެންނާއެކީ ފޮޓޯނަގަން ދިޔައެވެ. ޝުއޫންއަށް 5މަހެވެ. ހަމްދާން ހުރީ ފޮޓޯނެގުމުގައެވެ. ތޮށީގައި ވަނީ އިށީނދެވޭހެން ބެންޗްވެސް ހަދައިފައެވެ.\nއެކި އުމުރުގެ މީހުން ޖެޓީމަތީ ހަލަބޮލިވަމުން ދިޔަ މަންޒަރު ވަރަށް ރީއްޗަށް ފެނެއެވެ. ތޮށީގެ ކޮޅުގައިވެސް މޭޒެއް ބަހައްޓައިފައިވިއެވެ.\nރީމާ އިނީ އެތާ އިށީނދެގެންނެވެ. ދެންތިބި އެންމެންވެސް ހީހީފައި ފޮޓޯ ނެގުމުގައި އުޅެއެވެ. އިރުކޮޅަކުން ސިމާން އައިސް ޝުއޫން ގޮވައިގެން އައިސް ރީމާގެ ކައިރީގައި އިށީނެވެ.\nރީމާވެސް ޝުއޫންއާ ސަކަރާތް ޖަހަމުން ދިޔައެވެ. އެވަގުތަކީ އަޔާޒު އިން ލޯންޗު އައިސް ފަޅަށް ވަން ވަގުތެވެ. އެއްލިކަޅިން އަޔާޒަށް ޝުއޫންއާ ސަކަރާތްޖަހަމުން ދިޔަ ރީމާ ފެނުނެވެ.\nދެވަނަފަހަރަށްވެސް ބަލާލެވުނީ ފެނުނީ އެއީ ރީމާތޯ ޔަގީން ކޮށްލުމަށެވެ. އަޔާޒުގެ ބޮލަށް އެނބުރުން އަރައިގެން ދިޔަ ކަހަލަ ގޮތެއްވިއެވެ. ޖެޓީއަށް ފޭބުމުންވެސް އަޔާޒުގެ ލޯ ހޯދާލީ ރީމާއެވެ.\nރީމާ އެއިނީ މިހާރު އެކުއްޖާ އުރައިގެންނެވެ. އެ މޫނުމަތިން ފެންނަމުންދިޔަ ހިނިތުންވުންފެނި އަޔާޒުގެ ހިތަށް ނުބައި ގޮތެއް ވެގެން ދިޔައެވެ. ރަނގަޅަށްވެސް އޭނާ އެހެރީ ޝޮކެއްގައެވެ…….\nއިންތިޒާރު ( އަށްވަނަ ބައި )\nHii guys… Mi part akee ehmenah Vs varah suprise ekah vaane part eh… Really want to c how many are curious… Enjoy .. waiting for comments alll 😘😁💕\noh my god dhn vaanee kihinehthoo. haadha reecheyy huwaa varah reethii. thoo next part othee knirakun.. cant waitt actuallyy…\nHeheh… thoo akah ves neynge dhn vaane gotheh Minna…thanksalott… next part on tomorrow…\nތުހޫ…. ހާދަ ރީއްޗޭ މިބައި ….. ދެން އަޔާ އައް ހީވަނީ އެއީ ރީގެ ބޭބީ އެއްހެން ދޯ….. އަޅޭ…. އަވަހައް އަނެއް ޕާޓު އަޕްކުރެވޭތޯ ބަލައްޗޭ….. ވަރަށް ކިޔާހިތުން މިހުއްނަނީ……\nHehe… Dhw… Ayaa v dhera vaane dhw.. dhn balamaa vaagotheh 😁❤ lots of love lubaa… Thanks u so much… Tc..\nOhh vaau veryy nice . when next part.\nThanks dear 😊 on tomorrow inshallah ❤\nVrh vrh reethi story eh mee\nAvahah up kohdhehchey\nOkai.. thoo mirey class ineema ehnve.. mirey nuvaane…so tomorrow… Dhw thanks Icy ❤❤\nVvvv reethi 😚😚hiybunanee ayaaz ah reemaa libeyney\nThanks…faree ❤.. vedhaane thihen vessssssss 😁\nWaiting for next part 💖 thoo gud work 👍\nLot’s of love fareeeeee 😘😘😘❤❤😊 thanksalott… Next part on tomorrow ❤\nOh my god. 😉 wow thoo mih part vaxx vvv reeti.😚😚😚\nThanks EHLEE ❤❤\nThuhoo kuhliakah hana preg v kihineh..\nEiru buni hana akah baby eh nulibeine ey..\nOk btw mi part ves reethI. .\nYaa dhw..eves fahun engigen dhaane… Balamaa veegoih…btw thanks 💕💕\n😱😱😱😱… I’m surprised… ayaa ah kihineh baa vaanee??? Reee ah baa vaanee??? Alhey 😱😱😱.. Dhn anehkaa ayaa hithah arany simaan aee ree ge husband kamah kanneynge n shuoon aee ree ge son kamah kanneynge… Anyways mi part vx v v reethi ❤❤… V interesting… 👍👍… Keep up the good work thuhoo 😀😀😀… Curiously waiting for the next part 😊😊😊…\nHi shifooo… Yeah dhwww.. dhn vaanee kihineh baaa… Ayaa ah reemaa fenuneema dhn haadha dhera vaaney… Adhiefenunee Vs believe kureveyne gothakah Vs noon… Dhn balamaa dhw vaagotheh 😊❤ thanksalot..😃\nReema medhuverivegen usha n laamiu gulheyne…. me kurin genesdhyfa oy vaahaka eh…. ekamuge theree reema ah vara aniya ves libeyne..😘😘\nOin… Ehentha.. ekamaku varah ehen kahala gotheh ahna part ga vaan othee.. anyways dhn balamaa vaagotheh 😊😊 thanks love😄😄\nDhen vaanee kihineii\nHahaha wait.. for tomorrow EHLEE ❤\nHii thoo….story for the late reply….how are u…kudakoh buxy v ma….by the way vvvv rythi….dhn ayaz hykuraany ryma uraagneiny eynage kid kamah dhww…I think so…dhn balamaa hingaa vaa goiyy….maashaa Allah vvv Ruthi story eh ingeyy…..naash feshign ky iruvx foohi eh nuveyy…..Allah thoo thi kuraa masahkathuga barakaai lavvashi…aamiin…gud luk…\nHi Nash… How how… It’s ok ehnves vaane.. inshallah thoo Hama best ❤😘💕 ehentha.. baeh kudhin bunee copy eko…. Dhn copy eh thw balamaa dhw…. Vaagotheh 😊❤ thanks thihaa lahun viyas comment kohleema… Lerv yew❤😘😘😘😘… Aamin… Nash men kahala supportarun thibejjihyaa I’m sure I can do this… thanksalot ❤❤😿\nMaadhamaa avahah up kohleveytho balahchey thoo … 😊 .\nHaha trying my best lubaa 😸 v avahah kohdheveythw balaanan 😄\nIxu 🌺 says:\nMihar bi part thah her vany copy hen. Loa merey hidhu gaathugaa vaaa hen story ge part thakuge copy\nBut how.. thoo akee kurin Vs vaahaka kiyaa meeheh noon varah… And mihaaru ehves gothakah nukiyan… Dhn it’s my own story… Dhn thibunee kon vaahaka eh kameh nuves Ingey amudhun… Kurin Vs konmes kuhjaku konmes film akaa vahtharu vegen varah hoadhin eythi neih YouTube ga eh… Sorry for tht ehen hen heevanyaa… Anyways thanks….\nIts okay. Vaahaka v v reethi ❤❤\nThuhoo v v nice mi parts dhen kohirakuh tha up kuraany plx mihaaru kiya hithuh mihuree\nYeah.. now I’m trying my best… Liye nimunhaa avahakah upload kuraanan inshallah❤\nSaeedha Mohamed says:\nVaahaka thakah nuvadhe venee keehvethoa\nOMG!!!! Dhen kihineh. Baa vaany… Curiously. Waiting… Reema libeyny hama ayaz ah vvvvvvvvv reethii…. ❤💞💞👭


ގުޅިފަޅަށް ކޮމާޝަލް ޕޯޓު ބަދަލުކުރުމުގެ މަސައްކަތަށް، އެ ރަށުގެ ފަޅުން ބޮޑު ސަރަހައްދެއް ހިއްކަން ފެށުމާ އެކު ތިމާވެއްޓަށް އޭގެ ނޭދެވޭ އަސަރު ކުރާނެ ކަމަށާއި ނަމަވެސް އެ ޕްރޮޖެކްޓް ކޮންމެހެން ވެސް ކުރިއަށް ގެންދަން ޖެހޭ ކަމަށް ޕްލޭނިން މިނިސްޓަރު މުހައްމަދު އަސްލަމް މިއަދު ވިދާޅުވެއްޖެ އެވެ.\nވެލި ބަރުކުރި ބޯޓު އަދިވެސް އޮތީ ހިފަހައްޓާފައި!\nވެލި ބަރުކޮށްފައި އޮއްވައި ލ. ހިތަދޫ ކައިރިން ފެނުނު ބޯޓުން އަމަލުކުރީ ކަސްޓަމްސްގެ ގާނޫނުގެ ދަށުން ނަގަންޖެހޭ ހުއްދަތައް ނެތި ކަމަށާއި އެ މައްސަލައިގައި ހިމެނޭ ފަރާތްތަކާ މެދު ފިޔަވަޅު އަޅާނެ ކަމަށް އެ އިދާރާ އިން ރޭ ބުނެފި އެވެ.\nFebruary 06, 2019 40\nތިމާވެށި މެނޭޖުކުރުމާއި ދެމެހެއްޓެނިވި ތަރައްގީގެ މާހިރެއްގެ ގޮތުގައި އައިޝާ ނިޔާޒު އޭނާގެ އެންމެ އިސް ވާޖިބެއް ކަމަށް ދެކެވަޑައިގަންނަވަނީ ތިމާވެއްޓަށް ލިބޭ ގެއްލުންތައް ވީހާ ވެސް ކުޑަކުރަން މަގުފަހިކޮށްދެއްވުމެވެ. މަޝްރޫއުތަކުން ތިމާވެއްޓަށް އަސަރުކުރާނެ މިންވަރު ބަޔާންކުރާ (އީއައިއޭ) ރިޕޯޓުތައް ހެދުމުގެ މަސައްކަތް އޭނާ...\nSeptember 02, 2018 36\nހިނދުކޮޅެއްގެ ތެރޭގައި ބްރިޖު ގޮނޑަކަށް، ބޮޑުވަރު!\nސިނަމާލެ ބްރިޖަށް އެންމެންގެ ތައުރީފެވެ؛ އެތައް ސަތޭކަ ބަޔަކު އިއްޔެ ބްރިޖަށް ޖަމާވީ މާކަނޑުގައި އަޅާފައިވާ އެ ބްރިޖުގެ ރީތިކަން ދެކިލައި ފޮޓޯ ނަގާށެވެ. އެންމެންގެ ފޭސްބުކާއި ޓުވިޓާ އާއި އިންސްޓަގްރާމްގައި ވެސް ބްރިޖު މަތީގައި ނަގާފައިވާ ހިތްގައިމު ފޮޓޯތަކެވެ.


Bidheysee anhenmeehaa aa behunu kamah bunaa massala HRCM inn balanee | Mihaaru\nއެޗްއާރުސީއެމްގެ ރައީސާ އީނާޒް، ރަސްމިއްޔާތެއްގައި ވާހަކަ ދައްކަވަނީ.---ފޮޓޯ: މިހާރު\nބިދޭސީ އަންހެންމީހާއާ ބެހުނު ކަމަށް ބުނާ މައްސަލަ އެޗްއާރުސީއެމުން ބަލަނީ\n28 ޖޫން 2020 - 14:21 18 comments\nއެ ކޮމިޝަންގެ އޮފިޝަލަކު މިއަދު ވިދާޅުވީ، ހުޅުމާލޭގެ ފަޅުތެރޭގައި އަޅާފައި އޮތް ސަފާރީއެއްގައި މިިދިޔަ ހުކުރު ދުވަހުގެ ރޭ އަންހެނަކަށް ޖިންސީ ގޯނާކުރި ކަމަށް ބުނާ މައްސަލައިގެ ތަހުގީގު ފަށާފައިވާ ކަމަށެވެ. އެހެންވެ، އިތުރު މައުލޫމާތެއް ނުދެ އެވެ.\nއެ މައްސަލައާ ގުޅިގެން އުމުރުން 39 އަހަރުގެ ދެ ފިރިހެނަކު ހައްޔަރު ވެސް ކުރި އެވެ. ނަމަވެސް ހައްޔަރު ކޮށްފައި ބޭތިއްބޭނެ އެކަށީގެންވާ ސަބަބެއް ނެތް ކަމަށް ބުނެ އެ ދެ މީހުން އިއްޔެ ވަނީ ދޫކޮށްލައިފަ އެވެ. ތަހުގީގުގެ މިހާ ކުރީކޮޅު، އެ ދެ މީހުން ދޫކޮށްލުމާއި މައުލޫމާތުތައް ހާމަނުކުރާ މައްސަލައިގައި ފުލުހުންނަށް އެތައް ބަޔަކު ދަނީ ފާޑުކިޔަމުންނެވެ.\nއެކަމަކު، އެ ދެ މީހުން ދޫކޮށްލި ނަމަވެސް ފުލުހުން ބުނަނީ ތަހުގީގު ކުރިއަށް ގެންދާ ކަމަށެވެ. އިތުރު މައުލޫމާތު ހާމަނުކުރަނީ ފުލުހުން ބުނާގޮތުގައި، އެއީ ތަހުގީގު ކުރިއަށް ދާ މައްސަލައަކަށް ވާތީ އެވެ.\nމި ޖިންސީ ގޯނާގެ ތުހުމަތު ކުރެވޭ އެކަކު ސިޔާސީ މީހަކާ ގުޅުން އޮތް ކަމަށް ބުނެ ސޯޝަލް މީޑިއާގައި ފޮޓޯތައް ދައުރު ކުރަމުން ދިޔަ ނަމަވެސް އާންމުންގެ އެއް ކަންބޮޑުވުމަކީ އެކަމާ ގުޅޭ ގޮތުން ވެސް ފުލުހުން ހިމޭނުން ތިބޭ މައްސަލަ އެވެ.\nކަންބޮޑުވުން ފާޅުކޮށް ސޯޝަލް މީޑިއާގައި ހިޔާލުފާޅުކުރި މީހުން ވަނީ، އެ މީހުން ހައްޔަރުކޮށް ހައްގު އަދަބު ދިނުމަށް ގޮވާލައިފަ އެވެ.\nމި މައްސަލައިގައި ނޫސްވެރިން ތަކުރާރުކޮަށް، ސުވާލުކުރި ނަމަވެސް އެކަށީގެންވާ ޖަވާބެއް އަދިއެއް ނުލިބެ އެވެ. މީގެ ކުރިން މިފަދަ ކަންކަމުގައި ތުހުމަތު ކުރެވޭ މީހާގެ ތަހުގީގަށް ބަންދުގައި ބަހައްޓަން މުއްދަތު ޖަހަން ކޯޓަށް ހާޒިރުކުރެ އެވެ.\nއިތުރު ލިޔުންތައް ހިއުމަން ރައިޓްސް ކޮމިޝަން ރޭޕް ޖިންސީ އަނިޔާ ޖިންސީ ގޯނާކުރުން ސަފާރީ ހުޅުމާލެ ފުލުހުން އެޗްއާރުސީއެމް ހިއުމަން ރައިޓްސް


BREAKING: Raajje In Ithuru 112 Meehaku Covid Ah Fassi Vehjje - Vaguthu\nރާއްޖެއިން އިތުރު 112 މީހަކު ކޮވިޑަށް ފައްސިވެއްޖެ\nރާއްޖެއިން އިތުރު 112 މީހަކު ކޮވިޑް-19 އަށް ފައްސިވެއްޖެ އެވެ.\nމީގެ ތެރެއިން މާލެ ސަރަހައްދުން 83 މީހަކު ވަނީ މިއަދު ކޮވިޑަށް ފައްސިވެފައެވެ. އަދި އަތޮޅު ތެރޭގެ ރަށްތަކުން 11 މީހަކު ރިސޯޓްތަކުން 14 މީހަކާއި، ތަރައްގީ ކުރަމުން އަންނަ ރަށަކުން އެކަކު ވަނީ ކޮވިޑަށް ފައްސިވެފައެވެ.\nމިއަދު ރާއްޖެއިން ފައްސިވި މީހުންނާއެކު މިހާރު ރާއްޖެއިން ކޮވިޑަށް ފައްސިވި މީހުންގެ ޖުމްލަ އަދަދު ވަނީ 17828 އަށް އަރާފައެވެ. މީގެ ތެރެއިން 15448 މީހަކު ވަނީ ބަލިން ރަނގަޅުވެފައެވެ.\nރާއްޖޭގައި މިހާރު ފައްސިވެފައިވާ 2315 ފަރާތެއް އެބަތިއްބެވެ. މީގެ ތެރޭގައި ހިމެނެނީ އަތޮޅު ތެރޭގައި 43 ރަށެއްގެ 193 ވޭދަނައެވެ.\nރާއްޖެއިން މިހާރު ކޮވިޑް ބަލީގައި 58 މީހަކު ވަނީ ނިޔާވެފައެވެ. ރާއްޖޭގައި މިހާރު މި ބަލީގައި ނިޔާވާ މީހުންގެ އަދަދުތައް ވަނީ އިތުރުވާން ފަށާފައެވެ. އެގޮތުން މި އަހަރުގެ މިހާތަނަށް ކޮވިޑް ބަލީގައި ރާއްޖެއިން 10 މީހަކު ވަނީ ނިޔާވެފައެެވެ.\nރާއްޖެއިން ކޮވިޑް-19 ފެނުނުތާ އަހަރެއްވާން ވަނީ ކައިރިވެފައެވެ. ރާއްޖޭގައި އެންމެ ފުރަތަމަ ކޮވިޑްގެ ވޭދަނައެއް ފެނިފައި ވަނީ ރިސޯޓަކުންނެވެ. މާލެ ސަރަހައްދުން ކޮވިޑްގެ ފުރަތަަމަ ވޭދަނަ ފެނިފައި ވަނީ އޭޕްރިލް 15 ވަަނަ ދުވަހު އެވެ.\nފެބުރުއަރީ 14, 2021 22:34\nމިއަދު ކިތަައް ސަައިކްތަ ފައްސިވީ ؟؟\nފެބުރުއަރީ 14, 2021 22:56\nމީއަޅެ އަޖައިބެއް ކަހަލަ ވޭރިއެންޓެއްނު؟ ފެތުރި ގަންނައިރު ހީވަނީ ފުއްލާއެއް ދުއްވައިގަންނަހެން! އާނ އެހެންޏާ މައްޗަށް އަރާފަ ތިރިވަނީ އެއަށް ވުރެންވެސް ހަލުއިކޮށް ވިއްޔަ! ކަމާބެހޭ ފަރާތުން ކިޔާ އެއްޗިއްސާ ކަން ހިނގާގޮތް ތަންކޮޅެއް ސާދުކޮށް ކިޔައިދެއްވުން އެދެން!!


Gehllunu Kaiveneege Angoti Fenuny Mahakun - Vaguthu\nނަތަން ރީކްސް ނަމަކަށް ކިޔާ މީހަކާއި އޭނާގެ އަންހެނުން ސުޒީ ކުއިންޓަލްގެ އާއިލާއަށް ޒިޔާރަތް ކުރުމަށް އޮސްޓްރޭލިޔާގެ ރަށަކަށް ދިޔަ ދިޔުމުގައި 1000 ޑޮލަރުގެ އަގުބޮޑު ކައިވެނީގެ އަނގޮޓި ގެއްލުނެވެ.\nއާއިލާއަށް ކުރި މި ޒިޔާރަތުގައި ނަތަންއާއި އޭނާގެ އަންހެނުން މޫދަށް އެރި އުޅުމުގެ ތެރޭގައި ނަތަންގެ އިނގިލީގައި އަޅާފައިވާ ކައިވެނީގެ އަނގޮޓި މޫދަށް ވެއްޓުނެވެ. ހޯދާހޯދައި ވެސް އަނގޮޓި ނުފެނުނު ކަމަށާއި އަނގޮޓި ގެއްލިފައިވަނީ އެމީހުންގެ ކައިވެންޏަށް ދެ އަހަރުވުމުގެ އެއް ދުވަސް ކުރިން ކަމަށް ސުޒީ ބުނެފައިވެއެވެ.\n''އަނގޮޓި ގެއްލުމުން އެ ހޯދަން ނަތަން ވަރަށް މަސައްކަތް ކުރި. އެންމެފަހުން އަނގޮޓި ނުފެނުމުން އަހަރެން ގާތު ބުނީ ވެސް. އަހަރެން އަބަދުވެސް ބުނަން މޫދަށް އެރުމުގެ ކުރިން އަނގޮޓި ނަގަން. އަނގޮޓި އެ ގެއްލުނީ ކައިވެންޏަށް ދެ އަހަރު ފުރުމުގެ އެއް ދުވަސް ކުރިން'' ސުޒީ ބުނެފައިވެއެވެ.\nނަމަވެސް އެ ސަރަހައްދަށް ސްނޯކްލިންއަށް ދިޔަ އަންހެނެއް ކަމުގައިވާ ސުސޭން ޕްރިއާއަށް އެ އަނގޮޓި ފެނުނެވެ. ސުސޭންއަށް އަނގޮޓި ފެނިފައިވަނީ މުލަޓް ފިޝްއަކުންނެވެ. މި އަނގޮޓި ވަނީ މި މަހުގެ ވަށައިގެން އެޅިފައެވެ.\nނަތަންގެ އަނގޮޓި ގެއްލުނު ހަބަރު ލިބުމުން ސުސޭން ވަނީ ފޭސްބުކް މެދުވެރިކޮށް އެ ދެމަފިރިން ހޯދައި އަނގޮޓި ފެނުނު ކަމަށް ބުނެފައެވެ. ސުޒީ ބުނެފައިވާ ގޮތުގައި އަނގޮޓިއަށްވުރެ މިހާރު އޭނާ ކަންބޮޑުވަނީ އެ މަހަށް ވާނެ ގޮތަކާއި މެދުގައެވެ. އަނގޮޓި އޮތް ނަމަވެސް މަހަށް އެއްވެސް ގެއްލުމެއް ނުލިބެއެވެ.\nނަމަވެސް މި މަސް ބޮޑުވަމުން އަންނަ ވަރަކަށް އަނގޮޓީގެ ސަބަބުން އެއަށް އަނިޔާވާނެ ކަމަށް ވެސް ސުޒީ ބުނެފައިވެއެވެ. އެހެންކަމުން އެމީހުން މިހާރު މަސައްކަތް ކުރަމުން ދަނީ މަހަށް އަނިޔާއެއް ނުވާގޮތަށް އަނގޮޓި ނައްޓާލުމުގެ މަސައްކަތެވެ.\nމެއި 13, 2021 20:39\nއެމަސްވެސް ކައިވެނިކު ރީތޯއްޗެ ؟\nމެއި 13, 2021 21:31\nމަސް އަނގޮޓިއެޅުމާއި ކިނބޫ ތާކިހާއެޅުން މިއީ ފަހުޒަމާނުގެކަންކަން


ކައުންސިލް އިންތިހާބަށް ކުރިމަތިލުމުގެ ފުރުސަތު ހުޅުވާލައިފި – Dhen.mv\nކައުންސިލް އިންތިހާބަށް ކުރިމަތިލުމުގެ ފުރުސަތު ހުޅުވާލައިފި\nދެން އެމްވީ February 4, 2020 - 10:57 pm\nލޯކަލް ކައުންސިލް އިންތިހާބަށް ކުރިމަތިލުމަށް ހުޅުވާލައިފި އެވެ.\nއިލެކްޝަންސް ކޮމިޝަނުގެ ނައިބު ރައީސް އަހުމަދު އަކްރަމް ވިދާޅުވީ މިއަދުން ފެށިގެން މިމަހުގެ 20 ވަނަ ދުވަހުގެ ނިޔަލަށް ކައުންސިލް އިންތިހާބަށް ކުރިމަތިލުމުގެ ފުރުސަތު ހުޅުވާލާފައިވާ ކަމަށެވެ.\nމީގެއިތުރުން އަންހެނުންގެ ތަރައްގީއަށް މަސައްކަތް ކުރާ ކޮމެޓީތަކުގެ އިންތިހާބަށް ކުރިމަތިލާން ވެސް މިހާރު ވަނީ ހުޅުވާލާފައެވެ. މި ދެ އިންތިހާބު ވެސް އޮންނާނީ އަންނަ އޭޕްރީލް މަހުގެ ހަތަރުވަނަ ދުވަހުއެވެ.\nއަކްރަމް ވިދާޅުވީ މިއަހަރުގެ އިންތިހާބުގައި 6،000 ކެނޑިޑޭޓުން ބައިވެރިވާނެ ކަމަށް ލަފާކުރެވޭ ކަމަށެވެ.\nކައުންސިލް އިންތިޚާބުގައި މުޅި ރާއްޖޭގައި 538 ވޯޓު ފޮށި ބަހައްޓަން ނިންމާފައިވާއިރު، އޭގެ ތެރެއިން 169 ވޯޓުފޮށި ބަހައްޓާނީ މާލޭގައެވެ.\nކައުންސިލް އިންތިހާބަށް އިލެކްޝަނުން ތައްޔާރުވުމުގެ ގޮތުން އެ ކޮމިޝަނުން ވަނީ ފައިނަލް ވޯޓާސް ލިސްޓު އާއްމުކޮށް ޝަކުވާ ހުށަހެޅުމަށް ހުޅުވާލައިފައެވެ. އެގޮތުން ވޯޓާސް ލިސްޓަށް 373 ޝަކުވާއެއް ހުށަހަޅާފައިވާ ކަމަށް އެ ކޮމިޝަނުން ވަނީ ހާމަކޮށްފައެވެ.\nވޯޓާސް ލިސްޓުގައިވާ ގޮތުގައި މި ދެ އިންތިހާބުގައި ވޯޓު ދިނުމުގެ ހައްގު ލިބިގެންވާ މީހުންގެ އަދަދަކީ 269،623 އެވެ. އަދި މިދިޔަ އޭޕްރިލް މަހު ބޭއްވި ރައްޔިތުންގެ މަޖިލީހުގެ އިންތިހާބުގައި ވޯޓުލުމުގެ ހައްގު ލިބުނީ 264،442 މީހުންނަށެވެ. އެހެންކަމުން ލޯކަލް ކައުންސިލް އިންތިހާބުގައި 5181 މީހުން ފުރަތަމަ ފަހަރަށް ވޯޓު ދިނުމުގެ ހައްގު ވަނީ ލިބިފައެވެ.\nކައުންސިލް އިންތިޚާބުގައި އެމްޑީޕީގެ ޓިކެޓުގައި ވާދަކުރާނެ ކެންޑިޑޭޓުން ހޮވުމަށް މިދިޔަ ހުކުރު ދުވަހު ވަނީ ޕްރައިމަރީ ބާއްވާފައިވާއިރު، އިދިކޮޅު ޕީޕީއެމް އިން ޕްރައިމަރީ ބާއްވަން ހަމަޖެހިފައިވަނީ އަންނަ ހުކުރު ދުވަހުއެވެ.\nވިސްނުން ތޫނު ކުރުމަށް ކުރެވިދާނެ ބައެއް ކަންކަން!\nކާގޯ ފެރީގެ ހިދުމަތް ތިނަދޫ އާއި އައްޑޫ ސިޓީ އަށް ފަށައިފި\nއިމިގްރޭޝަންގެ ޤާނޫނަށް ދެވަނަ އިސްލާޙު ގެނައުމުގެ ބިލް ރައީސް ތަސްދީޤް ކުރައްވައިފި\n8 ގަޑިއިރުގެ ފުރިހަމަ ނިންޖަކަށް ފަހުވެސް މާ ބޮޑަށް ވަރުބަލިވަނީތަ؟ މިއޮތީ ސަބަބު\nދެވަނަ ދަރިފުޅު ވަކިވެގެން ދިޔައިރު އަހަރެން ހުރީ ފުރަތަމަ ދަރިފުޅު ގައިގަ އޮޅުލައިގަނެގެން"


Ranu Mondal foni kamun malaamayi rahdhuvaan fashaifi\nކުޑަ ދުވަސްކޮޅެއްގެ ތެރޭގައި މަޝްހޫރުވެ ސްޓާރަކަށް ވެފައިވާ ލަވަކިޔުންތެރިޔާ ރާނޫ މޮންޑަލް ވަރަށް ފޮނިވެއްޖެ ކަމަށް ބުނެ އިންޓަނެޓުގައި ގިނަ ބަޔަކު އޭނާއަށް މަލާމާތް ކުރަން ފަށައިފި އެވެ. ރާނޫ ފޮނި ކަމަށް މީހުން ކިޔަން ފެށީ ދާދިފަހުން ސޯޝަލް މިޑިއާގައި މީހަކު ޝެއާ ކުރި ވީޑިއޯ އެއް ބަލާފަ އެވެ. މި ވީޑިއޯގައި ފެންނަނީ ރާނޫ އާއެކު ސެލްފީއެއް ނަގަން އުޅުނު އޭނާގެ ފޭނަކަށް އޭނާ ކަންތައް ކުރި ގޮތެވެ.\nމި ވީޑިއޯއިން ފެންނަނީ ރާނޫގެ ފޭނަކު ގޮސް އޭނާގެ ގައިގައި އަތް ޖައްސާލާފައި ސެލްފީއެއް ނަގަން އެދޭ މަންޒަރެވެ. ދެން ފެންނަނީ އޭނާގެ ގައިގައި އެ މީހާ އަތްލީމާ ރާނޫ ހިތްހަމަނުޖެހިގެން އުޅޭ ތަނެވެ. އަދި ވަރަށް ނުރުހިފައި އެމީހާގެ ގައިގައި އަތުން ޖަހާލާފައި "ތީ ކޮންކަމެއްހޭ؟" ރާނޫ ބުނެ އެވެ. ފޭން އެއް އެގޮތަށް ރާނޫ ކައިރިއަށް އައިސް ގައިގާ އަތްލުމަކީ ރާނޫ އެއްގޮތަކަށް ވެސް ހިތްހަމަޖެހުނު ކަމެއް ނޫންކަން މި ވިޑިއޯ ބަލާލުމުން ދޭހަވެ އެވެ.\nފަހަރެއްގައި މިއީ އޭނާ ކައިރިއަށް ސެލްފީ ނަގަން އަންނަ މީހުން ގިނަކަމުން ރާނޫ ވަރުބަލިވެގެން ކުރި ކަމެއް ކަމަށް ވެދާނެ ކަމަށް ބައެއް މީހުން ބުންޏެވެ. ނަމަވެސް މި ވީޑިއޯ ބަލާފައި ކޮމެންޓްކުރި ގިނަ ބަޔަކު ބުނަނީ ރާނޫ އަށް މިހާރު އޭނާ ފެނިފައި ހުރި ކަމަށާއި ސެލެބްރިޓީން ދައްކާ ރުޅި މިހާރު އޭނާވެސް ދައްކަން ފެށީ ކަމަށެވެ.\nމަޝްހޫރުކަމާއެކު އާއްމުންގެ ސަމާލުކަން ވެސް ލިބޭނެކަން ރާނޫ ދަންނަން ޖެހޭނެ ކަމަށް އެކެއްގެ ކޮމެންޓުގައި ވެއެވެ. އޮންލައިންގައި މީހުން ރާނޫ އާ ބެހޭ ގޮތުން ދައްކަމުންދާ ވާޙަކަ ތަކަށް ބަލާއިރު މީހުންގެ ހިތުން ޖާގަ ހޯދަން ބޭނުންނަމަ ރާނޫ ހިތްތިރިކޮށް ފޮނިކަމާއި ބޮޑާކަން ދޫކުރަން ޖެހޭނެ ކަމަށް ބައެއް މީހުން ޚިޔާލު ފާޅުކޮށްފައި ވެއެވެ.\nރާނޫ މޮންޑަލް އަކީ ކުރު މުއްދަތެއްގެ ތެރޭގައި ސްޓާރަކަށްވީ މީހެކެވެ. ލަތާ މަންގޭޝްކަރް ކިޔާފައިވާ "އެކް ޕިޔާރް ކަ ނަޣްމާ ހޭ" ކިޔައިގެންނެވެ. ކޮލްކަތާގެ ރޭލްވޭ ސްޓޭޝަންގެ ބޭރުގައި އިށީނދެ އިނދެ ރާނޫ އޭނާގެ ރީތި އަޑުން މި ލަވަ ކިޔަނިކޮށް އިވިގެން މީހަކު މި ލަވަ ރެކޯޑްކޮށް ޔޫޓިއުބަށް ލި އެވެ. ރާނޫ މަޝްހޫރުވީ މި ލަވަ ބެލި މީހުން އޭނާއަށް ދިން ތަރުހީބުގެ ސަބަބުންނެވެ.\nރާނޫގެ ލަވައިގެ ޖާދޫގައި ޖެހުނީ ހަމައެކަނި ސޯޝަލް މީޑިއާއިން އެ ލަވަ ފެނުނު އާދައިގެ މީހުން އެކަންޏެއް ނޫނެވެ. މަޝްހޫރު މިއުޒިކް ޑައިރެކްޓަރުންނާއި ލަވަކިޔުންތެރިންނަށް ވެސް ރާނޫގެ އަޑު ވަރަށް ރީތިވި އެވެ. ނަތީޖާއެއްގެ ގޮތުން މިއުޒިކް ޑައިރެކްޓަރު ހިމޭޝް ރެޝަމްޔާ ވަނީ ރާނޫ ލައްވާ ތިން ލަވައެއް ކިޔުއްވާ ރެކޯޑް ކުރުވާފަ އެވެ.\nއަދި ވަރަށް ގިނަ ޗެނަލްތަކުގެ ރިއަލިޓީ ޝޯ ތަކަށް ވެސް ރާނޫ މިހާރު އަރައި ލަވަ ކިޔައިދެ އެވެ. ޓީވީ ޗެނަލްތަކަށް އެރުމަކީ މީހާގެ މަޝްހޫރުކަން ވަރަށް ބޮޑުވާ ކަމަކަށް ވާތީ ރާނޫ އަށް ވެސް ވަރަށް ކުރު މުއްދަތެއްގެ ތެރޭގައި ބޮޑު މަޝްހޫރުކަމެއް ލިބުނީ އެވެ.\nލަވައިގެ އިތުރުން ރާނޫގެ ވާހަކަތައް ނޫސްތަކުގައި ލިޔެވުނު އަނެއް ކަމަކީ މަޝްހޫރު އެކްޓަރު ސަލްމާން ޚާން އޭނާއަށް ފްލެޓެއް ގެންދޭން އުޅޭ ވާޙަކަ އެކެވެ. ނަމަވެސް މި ވާހަކަ ރާނޫ އަދި ސަލްމާން ވެސް ވަނީ ދޮގުކޮށްފަ އެވެ.\nރާނޫގެ ބައޮޕިކްއެއްގެ މަސައްކަތް ވެސް މިހާރު ބަޔަކު އެބަ ކުރެ އެވެ.\n"ކަސޯޓީ"ގައި އަނުރާގު ޕްރޭރްނާ މަރާލަނީ!\n"އާޝިގީ 3" އަށް ތަރިން އަދި ނުނަގަން: ޑައިރެކްޓަރު\n"އަމީތާބް މޮޅުކަމުން ގުލާބޯ ސިޓާބޯ ކުޅެން އުނދަގޫވި"


Miskithah heydha kuree Fathun ge faisaa, Maldive gahakun noon: Maumoon | Mihaaru\nމިސްކިތް ހުޅުވުމުގެ ރަސްމިއްޔާތުގައި ފަސްޓް ލޭޑީ ފާތުން ބައިވެރިވެވަޑައިގަންނަވަނީ. --ފޮޓޯ:ޕީއެސްއެމް\nމިސްކިތަށް ހޭދަކުރީ ފާތުންގެ ފައިސާ، މޯލްޑިވް ގޭހަކުން ނޫން: މައުމޫން\n05 މާޗް 2019 - 17:28 79 comments\nމޯލްޑިވް ގޭހުން ގދ. ތިނަދޫގައި ހިންގި މަޝްރޫއެއްގެ ނަމުގައި ތަކެތި ގަނެ، ހުޅުމާލޭގައި މިސްކިތް ހެދި ސައިޓަށް ގެންގޮސްފައިވާ ކަމުގެ ލިޔުންތައް އެބަހުރި ކަމަށް އާ މެނޭޖިން ޑިރެކްޓަރު ޝަޒައިލް ސިޔާމް ވަނީ ވިދާޅުވެފަ އެވެ. އެ ހަރަދަކީ، ސީދާ ގޮތުން ނުވަތަ އިޖުތިމާއީ ޒިންމާގެ ދަށުން ވެސް އެ ކުންފުނިން ކުރަން ފާސްކޮށްފައި އޮތް ހޭދައެއް ނޫން ކަމަށް އޭނާ ވިދާޅުވެ އެވެ.\nއެ މައްސަލައާ ގުޅިގެން ކުންފުނީގެ ފައިސާ ހޭދަކުރި ގޮތުގެ އޮޑިޓެއް ހަދަން މިހާރު ވަނީ ހަވާލުކޮށްފަ އެވެ. އެންޓި ކޮރަޕްޝަން ކޮމިޝަން (އޭސީސީ) އިން ވެސް އަންނަނީ މޯލްޑިވް ގޭހާ ގުޅުން ހުރި ކޮރަޕްޝަންގެ މައްސަލަތަކެއް ބަލަމުންނެވެ.\nKuree ge First Lady Fathun ge mainbafain ge handhaanugai elhi miskithah Maldive Gas in 2.5 million heydha kuri!\nޝަޒައިލްގެ ތުހުމަތުތައް ދޮގު ކުރައްވައި މާނު "މިހާރު" އަށް ވިދާޅުވީ ދެ އަހަރުން ނިމުނު މިސްކިތަށް ހަތަރު މިލިއަނަށް ވުރެ ގިނަ ރުފިޔާ ހޭދަވެފައިވާ އިރު، މޯލްޑިވް ގޭހުން ކުރި އެއްވެސް ހަރަދެއް ނޯންނާނެ ކަމަށެވެ. ހުރިހާ ހޭދައެއް ކުރެއްވީ، ފަސްޓް ލޭޑީ ފާތުންގެ އަމިއްލަފުޅު ފައިސާ އިން ކަމަށް މާނު ވިދާޅުވި އެވެ.\n"މިސްކިތަކަށް އެއްވެސް ހަރަދެއް މޯލްޑިވް ގޭހަކުން ކޮށްފައެއް ނުވާނެ. ކުރި ނަމަ، ކީއްވެތޯ މިސްކިތް ނިންމަން ދެ އަހަރަށް ވުރެން ގިނަ މުއްދަތެއް ހޭދަވީ؟ ހަގީގަތަކީ މިސްކިތުގެ ހުރިހާ ހަރަދެއް ވެސް ކޮށްފައި ވަނީ މެޑަމް ފާތުމަތު އިބްރާހީމްގެ ފައިސާ އިން،" މާނު ވިދާޅުވި އެވެ.\n"ދެ އަހަރު ދުވަސް ނެގީ ވެސް ކުލިންނާ އެކު މެޑަމް އަށް ލިބޭ މިންވަރުން ހޭދަކޮށްގެން މިސްކިތް ނިންމަންވީމާ. ވަރަށް ހާލުގައި އެތަން ނިމުނީ."\nމާނު ވިދާޅުވި ގޮތުގައި ފަސްޓް ލޭޑީ ފާތުންގެ ފައިސާގެ އިތުރުން މިސްކިތުގެ ކުލަ އާއި އެ ނޫން ވެސް ބައެއް މަސައްކަތްތަކަށް ހެޔޮއެދޭ އަމިއްލަ ފަރާތްތަކުން ހޭދަކުރި އެވެ. އެ މިސްކިތަށް ހައުސިން ޑިވެލޮޕްމަންޓް (އެޗްޑީސީ) އިން ވެސް ހޭދަކުރި ކަމަށް ވެސް އަޑު ފެތުރުނު ކަމަށާއި އޭގައި ވެސް ހަގީގަތެއް ނެތް ކަމަށް ވިދާޅުވި އެވެ.\n"އެތަން ހުޅުވަން އަޅުގަނޑުމެން މުސައްލަ ބޭނުންވާ ވާހަކަ ބުނީމާ، ބައިވަރު މީހުން މުސައްލަ ހޭދަކުރި. ޚަތިމް، ބައިވަރު މީހުން ހަދިޔާކުރި. ކުލަ ހަދިޔާކުރަން ބައިވަރު މީހުން ތިބޭނެ. އެ މީހުން ބޭނުމެއް ނުވޭ ނަން އެނގޭކަށް،" މާނު ވިދާޅުވި އެވެ.\nމިސްކިތަށް، މޯލްޑިވް ގޭހުން ހޭދަކުރި ކަމަށް މި ސަރުކާރުން އައްޔަން ކުރި މެނޭޖިން ޑިރެކްޓަރު ތުހުމަތު ކުރާ ސަބަބު އެނގިވަޑައިގަންނަވާ ކަމަށާއި އެ މައްސަލަ ވަރަށް އަވަހަށް އެންޓި ކޮރަޕްޝަން ކޮމިޝަނަށް ހުށަހަޅުއްވާނެ ކަމަށް މައުމޫން ވިދާޅުވި އެވެ.\nހުޅުމާލޭ ރެހެންދި ސްކޫލް ކައިރީގައި އިމާރާތްކޮށްފައިވާ މަސްޖިދުލް ވާލިދައިން، އޮގަސްޓް، 20، 2018 ގައި ހުޅުއްވައިދެއްވީ ޔާމީނެވެ. ދެ ބުރި އަށް ހަދާފައިވާ އެ މިސްކިތުގައި އެއްފަހަރާ 700 މީހުންނަށް ނަމާދު ކުރެވެ އެވެ.\nއެ މިސްކިތަށް މޯލްޑިވް ގޭހުގެ ބަޖެޓުން ބޮޑު ހޭދައެއް ކުރިކަން ފަޅާއެރީ، އެ ކުންފުނިން ތިނަދޫގައި ހިންގި މަޝްރޫއެއްގެ ނަމުގައި ގަނެފައިވާ ގިނަ އަދަދެއްގެ ސާމާނު، މިސްކިތް އިމާރާތްކުރި ސައިޓަށް ގެންގޮސްފައިވާ ކަމުގެ ލިއުންތަކަކުން ކަމަށް ޝަޒައިލް ވަނީ ވިދާޅުވެފަ އެވެ.\nއޭނާ ވިދާޅުވި ގޮތުގައި މިސްކިތަކަށް މޯލްޑިވް ގޭހުން ހޭދަކުރަން ޖެހޭ އެއްވެސް ސަބަބެއް އެ ކުންފުނީގެ އެއްވެސް ލިއުމަކުން ސާފުވާން ނެތެވެ. އެ ކުންފުނީގެ އިޖުތިމާއީ ޒިންމާގެ ދަށުގައި ވެސް މިސްކިތަށް ހޭދަކުރަން ބޯޑުން ނުވަތަ ކުންފުނީގެ މެނޭޖްމެންޓުން ނިންމާފައި ނުވާ ކަމަށް އޭނާ ވިދާޅުވި އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ކޮރަޕްޝަން މޯލްޑިވް ގޭސް ކުރީގެ ފަސްޓް ލޭޑީ ފާތުމަތު އިބްރާހީމް ޝަޒައިލް ޝިޔާމް (އެމްޑީ، މޯލްޑިވް ގޭސް)


Raees Ge List Ge Kureega Akram Ge Nan - vNews.mv\nރައީސްގެ ލިސްޓުގެ ކުރީގައި އަކްރަމްގެ ނަން!\nޝިފްޒާ މުސްޠަފާ 02 March 2020, 16:14\nއިލެކްޝަންސް ކޮމިޝަނަށް މެންބަރަކު ކަނޑައެޅުމަށް ރައީސުލްޖުމްހޫރިއްޔާ ފޮނުއްވި ލިސްޓުގެ ކުރީގައި ކޮމިޝަނުގެ މިހާރުގެ ނާއިބުރައީސް އަހުމަދު އަކްރަމް ހިމަނުއްވައިފިއެވެ.\nއިލެކްޝަންސް ކޮމިޝަނަށް މެންބަރަކު އައްޔަންކުރުމުގެ މަރުހަލާތައް ފަށާފައިމިވަނީ އަކްރަމްގެ މެންބަރުކަމުގެ ދައުރު ހަމަވާތީއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ވަނީ އިލެކްޝަންސް ކޮމިޝަނަށް މެންބަރަކު ކަނޑައެޅުމަށް ރައީސް ފޮނުއްވި ލިސްޓު އިއްވާފައެވެ.\nއެ ލިސްޓުގެ އެންމެ ކުރީގައި އޮތީ ކޮމިޝަނުގެ ނާއިބުރައީސް އަހުމަދު އަކްރަމްގެ ނަންފުޅެވެ. ދެން ހިމެނިވަޑައިގަންނަވަނީ ކޮމިޝަނުގެ ކުރީގެ މެންބަރު އަހުމަދު ފަޔާޒާއި އިލެކްޝަންސް ކޮމިޝަނުގެ ވަކީލެއްގެ މަގާމު ފުރުއްވާފައިވާ ހަނީފާ ޚާލިދާއި އަހުމަދު މަންސޫރެވެ.\nމީގެ ތެރެއިން ފަޔާޒު ވަނީ އިންފޮމޭޝަން ކޮމިޝަނަރުގެ މަގާމަށް ވެސް ކުރިމަތިލައްވާފައެވެ. ނަމަވެސް އެ މަގާމަށް މަޖިލީހުން ރުހުން ދީފައިވަނީ ހުސައިން ފިޔާޒު މުސާއަށެވެ.\nލިސްޓުގެ ކުރީގައި އަކްރަމްގެ ނަން ހިމަނުއްވާފައިވާއިރު، އޭނަ މެންބަރުކަމަށް އައްޔަންކުރެވުނީ ރައީސް ޔާމީންގެ ދައުރުގައެވެ. 2018 ގެ ރިޔާސީ އިންތިޚާބުގައި ކޮމިޝަނުގެ ފަރާތުން މީޑިއާއަށް މައުލޫމާތު ދެއްވައި އެންމެ ކުރީސަފުން އަކްރަމް ފެނިގެންގޮސްފައިވާއިރު، އިންތިޚާބު އޮޅުވާލިކަމުގެ ތުހުމަތުތަކެއް ވަނީ ކުރެވިފައެވެ. ނަމަވެސް އަކްރަމް ވަނީ އެ ތުހުމަތުތައް ދޮގުކުރައްވާފައެވެ. އަދި އިންތިޚާބު އޮބްޒާވްކުރަން އައި ބޭރުގެ ޖަމާއަތްތަކުން ވެސް ވަނީ މިނިވަން އިންސާފުވެރި އިންތިޚާބެއް ކަމަށް ކަނޑައަޅާފައެވެ.\nއިލެކްޝަންސް ކޮމިޝަނަށް މެންބަރަކު އައްޔަންކުރުމަށް ރައީސުލްޖުމްހޫރިއްޔާ މަޖިލީހަށް ފޮނުއްވި ނަންތައް ދިރާސާކުރުމަށް މިއަދު ވަނީ މިނިވަން މުއައްސަސާތަކުގެ ކޮމިޓީއަށް ފޮނުވާފައެވެ. ކޮމިޝަނަށް މެންބަރަކު އައްޔަންކުރާނީ ކޮމިޓީން އިންޓަވިއުކޮށް، މަޖިލީހުގެ ތަޅުމުން ރުހުންދީގެނެވެ.


Suarez ge badhalugai forward eh neiy, Barca in hedhee goaheh: Rivaldo - Vaguthu\nކޮވިޑް-19: މާލޭ އިން ފައްސިވާ މީހުންގެ އަދަދު ދަށަށް! -2ގަޑިއިރު ކުރިން\nސުއަރޭޒްގެ ބަދަލުގައި އާ ފޯވާޑެއް ނެތް، ބާސާއިން ހެދީ ގޯހެއް: ރިވާލްޑޯ\n2 ހަފްތާ ކުރިން ( އޮކްޓޯބަރ 11, 2020 )\nއެތްލެޓިކޯ މެޑްރިޑްގެ ޖާރޒީގައި ސުއަރޭޒް\nބާސެލޯނާއިން ގިނަ ގޯސްތަކެއް ހަދާފައިވާ ކަމަށާއި އެންމެފަހުން އެ ކުލަބުން ދޫކޮށްލި އިތުބާރު ފޯވާޑް ލުއިޒް ސުއަރޭޒްގެ ބަދަލުގައި ފޯވާޑެއް ނެތުމަކީ ޓީމުން ހެދި ބޮޑު ގޯހެއް ކަމަށް އެ ކުލަބަށް ކުރިން ކުޅުނު ބްރެޒިލްގެ ކުޅުންތެރިޔާ ރިވާލްޑޯ ބުނެފިއެވެ.\nބާސާގެ މިހާރުގެ ރައީސް ބާޓަމައޮ އަށް އެންމެބޮޑަށް ފާޑުކިޔާ ކުޅުންތެރިންގެ ތެރޭގައި ރިވާލްޑޯ ހިމެނެއެވެ. އަދި ކުލަބުގެ ހިންގުން ހަރުދަނާކުރުމަށް އެންމެ ގިނައިން މީޑިއާތަކުގައި ވާހަކަދައްކާ ބާސާއަށް ކުރިން ކުޅުނު ކުޅުންތެރިންގެ ތެރޭގައިވެސް އޭނާ ހިމެނެއެވެ.\nސްޕެއިންގެ ބާސެލޯނާއިން، އުރުގުއޭގެ ފޯވަޑް ލުއިސް ސުއަރޭޒްގެ ބަދަލުގައި މި ސީޒަނަށް ފޯވަޑެއް ނުގެންދިޔުމަކީ ހެދި ބޮޑު ގޯހެއް ކަމަށް ކްލަބު ލެޖެންޑް ރިވާލްޑޯ ބުނެފިއެވެ.\nރިވާލްޑޯ ބުނީ ސުއަރޭޒް ދޫކޮށްލިއިރު ކުޑަމިނުން ކުލަބުން އޭނާގެ ބަދަލުގައި ގެންނާނެ ކުޅުންތެރިއެއް ވިސްނާފައި ނެތުމަކީ ދެރައެއް ކަމަށެވެ. އަދި އިތުރު ގޮތްތަކެއް ހޯދަން ދެން ވަގުތު ފާއިތުވެއްޖެ ކަމަށާއި ކުލަބަށް ބަދަލުތަކެއް އަންނަން ޖެހޭކަމަށްވެސް ރިވާލްޑޯ ބުންޏެވެ.\nސުއަރޭޒް ނެތްތަން ލީގު މެޗެއްގައި ނުދައްކަފާނެ ކަމަށާއި ނަމަވެސް ޗެމްޕިއަންސް ލީގު ފަދަ ބޮޑު މުބާރާތެއްގައި އެފަދަ ކުޅުންތެރިއެއްގެ ބޭނުން ބާސާއަށް ޖެހޭނެކަމަށެވެ.\nއެ ޒަމާނުގައި ދުނިޔޭގައި ހުރި އެންމެ ކުޅަދާނަ އެޓޭކިން މިޑްފީލްޑަރުންގެ ތެރޭގައި ހިމެނޭ ރިވާލްޑޯ ވަނީ ބާސާއަށް ކުޅެދިން ދުވަސްވަރު 157 މެޗު ކުޅެ، 86 ގޯލު ޖަހާފައެވެ.\n"މެސީއަކީ ޖާދޫގަރެއް، އެއީ ފުޓުބޯޅައިގެ ހެރީ ޕޮޓާ"\nޔުވެންޓަސް ބަލިކޮށް ބާސާ އެއްވަނައިގައި ހަމަޖެހިލައިފި\n"ބާސެލޯނާގައި މެސީ ހުރީ ހިތްހަމަޖެހިގެނެއް ނޫން"


"Bavathi" September2gai cinema ah | Mihaaru\n"ބަވަތި" ގެ ޕޯސްޓަރެއް.\n"ބަވަތި" ސެޕްޓެމްބަރު2ގައި ރިލީޒް ކުރަން ނިންމައިފި\n09 ޖޫން 2019 - 08:36\nފީޗާ ފިލްމަކުން އަލަށް ޑައިރެކްޝަނަށް ނުކުންނަ އިލްޔާސް ވަހީދުގެ ފިލްމު "ބަވަތި" އަންނަ ސެޕްޓެމްބަރު މަހުގެ2ގައި ސިނަމާ އަށް ގެންނަން ނިންމައިފި އެވެ.\nކުރިން ދެ ޓީޒާއެއް ވެސް ދައްކާލާފައިވާ ފިލްމު ރިލީޒްކުރާ ތާރީހާ އެކު، "ބަވަތި" ގެ އާ ޕޯސްޓަރެއް ވެސް ވަނީ ދައްކާލައިފަ އެވެ. މި ފިލްމުގެ ލީޑް ރޯލުން ފެނިގެން ދާނީ ދިވެހި ސިނަމާގައި މިހާރު މަގުބޫލުކަން ހޯދަމުން އަންނަ ޒުވާން ބަތަލާ ނުޒުހަތު (ނުޒޫ) ޝުއައިބާއި އަލަށް ތައާރަފު ކުރާ އަހުމަދު އިފްނާޒް ފިރާގެވެ.\nޑައިރެކްޓަރު އިލްޔާސް ބުނެފައިވާ ގޮތުގައި އޭނާ ސްކްރީންޕްލޭ ވެސް ލިޔެފައިވާ "ބަވަތި" ގައި ކިޔައިދޭނީ ކައިވެނިކޮށް، ފިރިމީހާއާ އެކު މާލެ އަށް ދިރިއުޅުން ބަދަލުކުރާ ޒުވާން އަންހެނަކަށް ދިމާވާ ހާދިސާތަކެކެވެ.\nއާސިމް އަލީ އާއި އަހުމަދު ވަހީދުގެ އައި ފިލްމްސް އިން ޕްރޮޑިއުސް ކުރާ "ބަވަތި" ގެ މަންޒަރުތައް ނަގާފައި ވަނީ ކ. ކާށިދު އާއި މާލޭގަ އެވެ. "ބަވަތި" ކެމެރާމަނަކީ މިހާތަނަށް އެތައް ފިލްމެއް ކެމެރާކޮށް، އެވޯޑް ވެސް ހޯދާފައިވާ އަދި ދިވެހި ސިނަމާގެ އެންމެ ހުނަރުވެރި ކެމެރާމަނުންގެ ތެރޭގައި ހިމެނޭ އިބްރާހީމް (ކަނޑި) ވިސާމް އެވެ. ގިނަ އަދަދަކަށް ސްޕެޝަލް އިފެކްޓްސް ވެސް ހިމެނޭ ފިލްމުގެ ވީއެފްއެކްސް މަސައްކަތް ކުރަނީ އެ ދާއިރާ އިން ގިނަ ބައެއްގެ އިތުބާރު މިހާރު ހޯދާފައިވާ ސްޓޫޑިއޯ އޯކޭޒުންނެވެ.


feydhoo AIMS CLINIC in anna hafthaagai COVID 19 ah Test hedheyne - ALi ihusaam\nފޭދޫ އެއިމްސް ކްލިނިކުން އަންނަ ހަފްތާގައި ...\nރާއްޖެއިން އިތުރު 56 މީހަކު ކޮވިޑް ...\nފޭދޫ އެއިމްސް ކްލިނިކުން އަންނަ ހަފްތާގައި ކޮވިޑް-19 އަށް ޓެސްޓު ކުރެވޭނެ: އަލީ އިހުސާން\nby vomadmin May 28, 2020\nއައްޑޫސިޓީ ފޭދޫގައި ހިންގަމުން އަންނަ އެއިމްސް ޑައިގްނޯސްޓިކް ކެއާއިން އަންނަ ހަފްތާ ތެރޭގައި ކޮވިޑް-19 އަށް ޓެސްޓު ކުރެވޭނެ ގޮތް ހެދުމަށް މަސައްކަތް ކުރަމުން އަންނަ ކަމަށް ހެޕީ މާކެޓުގެ ސީއީއޯ އަލީ އިހުސާން ވިދާޅުވެއްޖެއެވެ.\nއަލީ އިހުސާން މިރޭ ކުރެއްވި ޓްވީޓެއްގައި ވިދާޅުވީ ކޮވިޑް-19 އިގެ ޓެސްޓު އެއިމްސް ޑައިގްނޯސްޓިކް ކެއާގައި ފެށުމަށް ސަރުކާރުން ހޯދަން ޖެހޭ ހުއްދަ ހޯދުމުގެ މަސައްކަތް ކުރަމުން އަންނަ ކަމަށެވެ. އަދި ﷲގެ އިރާދަފުޅާއި އެކު އަންނަ ހަފްތާ ތެރޭގައި ޓެސްޓު ކުރަން ފެށޭނެކަމަށް އަލީ އިހުސާނުގެ ޓުވިޓާގައި ވިދާޅުވިއެވެ.\nކޮވިޑް-19 އަށް ރާއްޖޭގައި މިހާރު ޓެސްޓު ހެދެނީ އައިޖީއެމްއެޗް ހޮސްޕިޓަލްގެ އިތުރުން ފުލުހުންގެ ލެބް، އަދި އޭޑީކޭގައެވެ.\nއައްޑޫގައި ކޮވިޑް-19 އަށް ޓެސްޓު ކުރެވޭނެ އިންތިޒާމް އައްޑޫ އިކުއިޓޯރިއަލް ހޮސްޕިޓަލްގައި ގާއިމް ކުރުމަށް ސަރުކާރުން މަސައްކަތް ކުރަމުން އަންނަ ކަމަށް ސަރުކާރުން ވަނީ ބުނެފައެވެ. ނަމަވެސް އެޚިދުމަތް އެ ހޮސްޕިޓަލުން ލިބެން ފަށާގެ ރަސްމީ ވަކި ތާރީހެއް ސަރުކާރުން ހާމަކޮށްފައި ނުވެއެވެ.\nފޭދޫގައި ހިގަމުން އަންނަ އެއިމްސް ކްލިނިކަކީ އައްޑޫގައި ފުޅާ ދާއިރާއެއްގައި ސިއްހީ ހިދްމަތް ފޯރުކޮށްދެމުން އަންނަ ކްލިނިކެކެވެ. މިގޮތުން އެކުލިނިކުން އަންނަނީ އިންޑިއާގެ އެޕޯލޯ ހޮސްޕިޓަލާއި ގުޅިގެން ޓެލެމެޑިސިންގެ ހިދްމަތްވެސް ފޯރުކޮށްދެމުންނެވެ.\nކަރަންޓީނުކޮށްފައިހުރި ގެއަކަށް ޒުވާނުން ވަދެ ނިކުމެ ހެދުމަކީ ވަރަށްދެރަކަމެއް – އަލީ ނަޒީރު\nމީދޫގައި ކޮވިޑާއިގުޅިގެން ހޯމް ކަރަންޓީން ކޮށްފައިވާ ގެއަކަށް ޒުވާނުން ވަދެނިކުމެ ހެދުމަކީ ވަރަށްދެރަކަމެއްކަމަށްބުނެ ” އަލީ ނަޒީރު ” ...


COVID-19 baleega India in eh dhuvaheh ga 2,000 maru - vNews.mv\nއިންޑިއާގެ ބޮޑުވަޒީރު ނަރެންދުރަ މޯދީ: ޓެސްޓްކުރުން އިތުރުކުރުމަށް ސްޓޭޓް ސަރުކާރުތަކަށް ވަނީ އަންގަވާފައި\nކޮވިޑް-19 ބަލީގައި އިންޑިއާއިން އެއް ދުވަހެއްގައި 2،000 މީހުން މަރުވެއްްޖެ\nސައިފް އަޒްހަރު 17 June 2020, 23:58\nކޮވިޑް-19 ބަލީގައި ވޭތުވެދިޔަ 24 ގަޑިއިރުގެ ތެރޭގައި އިންޑިއާއިން 2،000 މީހުން މަރުވެއްޖެއެވެ.\nމިއީ، މި ބަލި އިންޑިއާގައި ފެތުރޭން ފެށިފަހުން އެއް ދުވަހެއްގައި މިހާ ގިނަ އަދަދެއް މީހުން މަރުވި ފުރަތަމަ ފަހަރުކަމަށް ރިޕޯޓްތައް ބުނެއެވެ.\nމިއާއެކު، މި ބަލީގައި އިންޑިއާއިން މަރުވި މީހުންގެ ޖުމްލަ އަދަދު މިހާރުވަނީ 11،903 އަށް އަރާފައެވެ.\nއިންޑިއާއިން ކޮވިޑް-19 އަށް ޕޮޒިޓިވްވި މީހުންގެ އަދަދު 354،000 އަށްވުރެ މައްޗަށް ގޮސްފައިވާއިރު، އެކަށީގެންވާ ވަރަށް މީހުން ޓެސްޓްކުރުމުގެ މަސައްކަތް އަދިވެސް ކުރިއަށް ނުދާތީ ބޮޑެތި ކަންބޮޑުވުންތައް އިންޑިއާގައި އުފެދިފައި ވެއެވެ.\nމިކަމާހެދި، އިންޑިއާގެ ބޮޑުވަޒީރު ނަރެންދުރަ މޯދީ މިއަދުވަނީ، ކޮވިޑް-19 ބަލި އެންމެބޮޑަށް ފެތުރެމުންދާ ސްޓޭޓްތަކުގެ ޗީފް މިނިސްޓަރުންނާ ވާރޗުއަލް ކޮންފަރެންސެއްގައި ބައްދަލު ކުރައްވައި، ކުރިއަށް އެޅުއްވެންހުރި ފިޔަވަޅުތަކާ ގުޅޭގޮތުން މަޝްވަރާ ކުރައްވާފައެވެ.\nމި ކޮންފަރެންސްގައި އިންޑިއާގެ މައި ސަރުކާރުގެ ހޯމް މިނިސްޓަރ އަމިތު ޝާހާއި، ޑިފެންސް މިނިސްޓަރ ރާޖްނާތު ސިންހުވެސް ބައިވެރިވެވަޑައި ގެންނެވިއެވެ.\nއިންޑިއާގެ ހާލަތު ދުވަހެއް ދުވަހަކަށް ގޯސްވަމުންދިޔަ ނަމަވެސް، ކޮންފަރެންސްގައި ބޮޑުވަޒީރު މޯދީ ވިދާޅުވީ، ބަލިން ފަސޭހަވާ މީހުންގެ އަދަދު އިތުރުވަމުންދާ ކަމަށެވެ.\nއަދި އިންޑިއާގައި ބަލީގެ ހާލަތު ކޮންޓްރޯލް ކުރެވޭ މިންވަރަށް ދަށްކުރެވިފައިވަނީ ވަގުތުން ވަގުތަށް ކޮންޓެކްޓް ޓްރޭސިންގއާއި، ފަރުވާ ދިނުމުގެ ކަންކަން ކުރިއަށް ގެންދެވުމުގެ ސަބަބުން ކަމަށެވެ.\nމޯދީ ވިދާޅުވީ، އިންޑިއާގައި މިބަލި ފެތުރުން ހުއްޓުމަކަށް ގެނެވޭނީ މައި ސަރުކާރާއި ސްޓޭޓްތައް ގުޅިގެން މަސައްކަތް ކޮށްގެން ކަމަށެވެ.\nހަމަ އެއާއެކު، ޓެސްޓްކުރުން އިތުރުކުރުމަށް ސްޓޭޓް ސަރުކާރުތަކަށް ލިބިފައިވާ ހުރިހާ ވަސީލަތްތަކުގެ ބޭނުން ހިފުމަށްވެސް ބޮޑުވަޒީރު މޯދީވަނީ ޗީފް މިނިސްޓަރުންގެ ކިބައިން އެދިވަޑައި ގެންފައެވެ.\nއަދި ސިއްހީ ޚިދުމަތުގެ އިންފްރާސްޓްރަކްޗަރ ވަރުގަދަ ކުރުމުގެ މަސައްކަތް ކުރެއްވުމަށްވެސް ޗީފް މިނިސްޓަރުންގެ ކިބައިން މޯދީ އެދިވަޑައި ގެންނެވިއެވެ.\nމޯދީ ވިދާޅުވީ، ބޮޑެތި އާބާދީތަކާއި، އިޖުތިމާއީ ގައިދުރުކަން ގާއިމް ނުކުރެވުމާއި، ގިނަމީހުން އެއްތަންވާންޖެހުމާއި، ބައެއް ސިޓީތަކުގައި މީހުން ދިރިއުޅޭ ގެތައް ކުދިވުމަކީ ބަލި ފެތުރުން ކޮންޓްރޯލް ކުރުމަށް ކުރިމަތިވެފައިވާ ބޮޑެތި ގޮންޖެހުންތައް ކަމަށެވެ.\nކޮރޯނާވައިރަސް ސިއްހަތު އިންޑިޔާ ދުނިޔެ


މުޅި ފޭދޫ ރޮއްވައިލި ގްރީކްބޯޓު ކާރިސާ3| Meedhoo.com\nHome ވާހަކަ މުޅި ފޭދޫ ރޮއްވައިލި ގްރީކްބޯޓު ކާރިސާ 3\nގަދަކަލޭގެފާނު | 10 Nov 2017 | ވާހަކަ | (0) ޚިޔާލު\nބޯޓަށް އެރުމަށްފަހު މަންމަ ގޮސް އިށީނީ އިންޖީނު ފަލްކާގެ މަތީގައެވެ. އަހަރެންވެސް އިނީ އިންޖީނު ފަލްކާގެ ކައިރީގައި އިންޖީނަށް ބަލަހައްޓައިގެންނެވެ. ކޮއްކޮ ރޮއެހަދާތީ މަސަލަސްކުރަން މަންމަ އިނީ އޭނާއަށް ކިރުދިނުމުގައެވެ. މިހެންތިއްބައި އެއްފަރާތަކަށް ބޯޓު ވަރަށް ބޮޑަށް އަރިއަޅާލައިފިއެވެ. އިރުކޮޅަކުން އަނެއްފަރާތަށް އަރިވެއްޖެއެވެ. އެވަގުތު ބައްޕަ އައިސް މަންމަގެ ކައިރީގައި ބުންޏެވެ. އަޑީގައި އެއްވެސް މުދަލެއްނެތް ހުސް ބޯޓެއް މިވަރަށް ރޯލްކުރާކަމަށް ވަންޏާ މިދަތުރުކުރުން ރައްކާތެރިއެއް ނޫނެވެ. އެހެންވީމާ ކުދީންކޮޅު ގޮވައިގެން އަހަރެމެން ފައިބާނީއެވެ.\nއަހަރެންނާއި އެއްބަފައި އެންމެ ދޮަށީ ދައްތަ މަރިޔަމްދީދީ އިނދެގެން އުޅޭ ހުވަދޫ ސޯލިހަކީ ބޯޓުގެ ފަޅުވެރިޔެކެވެ. އޭނާވެސް ދާދި ކައިރީގައި ހުރެފައި ބައްޕަ ބުނި ވާހަކަ އަޑުއަހައިގެން ބުންޏެވެ. މީހުން އަރާފައިބާއިރު މިގޮތަށް ރޯލްކުރިޔަސް ދުއްވައިލީމާ ބަރާބަރުވާނެއެވެ. މިގޮތަށް ރޯލްކުރުމަކުން މާބޮޑު ނުރައްކަލެއް ނެތެވެ. އޭރު އަހަރެމެންނާއި ދާދިގާތުގައި އަހަރެންގެ އެއްބަފައި ކުޑަދައްތަ އާމިނައިދީވެސް ހުއްޓެވެ. އާއްމުގޮތެއްގައި އެދައްތަ ހުންނަނީ ހުޅުދޫގައި ކިޔަވާށެވެ. ފޭދޫއަށް އައިސްފައި އެނބުރި ހުޅުދުވަށް ދަނީއެވެ.\nކުއްލިއަކަށް ވީގޮތެއް ނޭގުނެވެ. ބޯޓު އަރިއަޅައިލިގޮތަށް ބަންޑުން ޖަހާލައިފިއެވެ. ފަށަންހުރީ މަތީގައެވެ. ވީލްހައުސް ހުރީ އަޑީގައެވެ. މަންމަ ގެއްލިއްޖެއެވެ. ބޭބެޔާއި ކޮއްކޮ ގެއްލިއްޖެއެވެ. ބައްޕަޔާއި ކުޑަދައްތަޔާއި ޅިޔަންބެވެސް ގެއްލިއްޖެއެވެ. އެއްވެސްތަނެއް ނުފެނެއެވެ. ވަށައިގެންވަނީ އަނދިރިކަމެވެ. ދެންވީ އެއްޗެއް ނޭގުނެވެ. ހަނދާންތައް އަލުން ރުޖޫއަވިއިރު ހުރެވުނީ ބޯޓުގެ ތައްޓުމަތީގައެވެ. ކައިރީގައި ބައްޕަ ހުއްޓެވެ.\nފޭދޫ ގުލްޒާރުގޭ ފާތިމަތު ނަސީމާ އެހާދިސާ ސިފަކުރީ މަޝްހޫރު ޓައިޓޭނިކާ އެއްކަހަލަ ހާދިސާއެއްގެ ގޮތުގައެވެ. އޭނާ ކިޔައިދީފައިވެއެވެ. ބޯޓަށް އެރިއިރުވެސް ވަރަށް ބޮޑަށް ރޯލްކުރިއެވެ. އަޑީގައި އެއްވެސް މުދަލެއްނެތި ހުސްކޮށް އޮތް ބޯޓެއްކަމުން ރޯލްކުރާ ކޮންމެފަހަރަކު އަޑީގައި ހުރި ފީފާތައް ފުރޮޅެމުންދާ އަޑު އިވެއެވެ. ހަތަރުވަނަ ދޯނިން އައިމީހުން ބޯޓަށް އަރަމުންދަނިކޮށް އެއްފަހަރު ރޯލްކުރިގޮތަށް ދެން ސީދާނުވެ ބަންޑުންޖަހައިލީއެވެ. ދެން އޮވެވުނީ ކަނޑުގައެވެ. ބޮވުނީ ލޮނެވެ. ފެންނަނީ މީހުން ގެނބެމުންދާ މަންޒަރެވެ.\nފޭދޫ ރީތިގަސްދޮށުގޭ ޚަދީޖާ މުހައްމަދު ނުވަތަ އައްލޫގެ ކައްދައަކީ ބޯޓުގައި ތިބި އަންހެނުންގެ ތެރެއިން އެދުވަހު އެންމެ ބޮޑަށް ހިތްވަރުކޮށް މީހުން ސަލާމަތްކުރުމުގައި އެންމެ ބޮޑު ހުޝިޔާރުކަމާއި ނަމޫނާ ދެއްކި މީހާއެވެ. އޭނާ ކިޔައިދީފައިވެއެވެ. ބޯޓު ބަންޑުންވެދާނެ ކަމުގެ ބިރު އޮތުމުން އަހަރެން ހުރީ ދިރުނބާކޮޅުގައި ވަރަށް ހުޝިޔާރުވެގެންނެވެ. އަމިއްލަ ދަރިފުޅާއި ބޮޑުދައިތަ ކިޔާ ކުއްޖަކާއި ދެކުދީންގެ ގައިގައި ހިފަހައްޓައިގެންނެވެ.\nބޯޓު ބަންޑުންވުމާއެކު ލިބާހުގެ ފަސްބައިން ބަޔަކަށް ވައިއަޅައިގެން ދެކުދީން ނަގައިގެން އެއްކުއްޖަކު މީހެއްގެ ހަވާލުގައި ބޯޓުގެ ފަށަންމަތީގައި ބައިންދާފައި އަނެއްކުއްޖާ ގޮވައިގެންގޮސް ފަރުމަތީން އިސްކޮޅުޖެހޭ ހިސާބުގައި ބަހައްޓާފައި ދެން ފަތާފައި އަނެއްކާވެސް ބޯޓުދޮށަށްގޮސް އަނެއްކުއްޖާ ގޮވައިގެން ފަރުމައްޗަށް ގެނައީއެވެ. ބައެއް އަންހެނުންގެ ފަށްޓަރުބައި އެދަނީއޭ ބުނީމާ ފީނައިގެންގޮސް އެމީހުންގެ ފަށްޓަރުބައިވެސް ސަލާމަތްކޮށްދިނީމެވެ.\nކުދުގަނޑަވަރި އަހުމަދުރަހާ ހުރީ އޭނާގެ ހަތަރު ކުދީންނާއި ދަނބިދަރިޔަކާއި އަންހެނުންނާއެކު ބޯޓުތެރޭގައެވެ. ރޯލްކުރާވަރުން އާއިލާ ގޮވައިގެން ބޯޓުން ފޭބުމުގެ ޚިޔާލެއް ކުރިއެވެ. އެކަމަކު ފޭބުމުގެ ކުރިން ބޯޓު ބަންޑުން ވެއްޖެއެވެ. އެންމެފުރަތަމަވެސް މަސައްކަތް ފަށައިގަތީ މީހުން ސަލާމަތް ކުރުމަށެވެ. އަހުމަދުރަހާ ކިޔައިދިނެވެ. ކަނޑުވުމާއެކު ދަނބިދަރިފުޅު ސާލިހާއި އަންހެން ދަރިފުޅު އާމިނައިދި ފަތާފައިގޮސް އެއްގަމަށް އަރައިފިއެވެ. އެކަމަކު އަނެއް ތިން ކުދީންނާއި އަނބިމީހާއެއް ނުފެނުނެވެ.\nފީނައިގެންގޮސް ބޯޓުތެރެޔަށް ވަދެ ކޮންމެފަަހަރަކުވެސް ކުއްޖަކު ނަގައިގެން މައްޗަށް ގެންނައިރު މިއީ އަމިއްލަ ދަރިފުޅަކަށް ވެދާނެކަމަށް ހީކުރީމެވެ. ބޯޓު އޮތީ ސަތަރިއެއްގެ ސަބަބުން ވަށައިގެން ބެދިފައެވެ. އެތެރެއަށް ވަދެވޭނެ ގޮތެއް ނުފެނިގެން އެ ސަތަރި އެންމެ ފުރަތަމަ ކީހައިލީ އަހަރެންނެވެ. މިގޮތަށް ފީނައިގެން ހަތްކުދީން ސަލާމަތްކުރީމެވެ. އެންމެ ދެރަވީ އަހަރެންގެ ކުދީންގެ ތެރެއިން ޚާލިދު މަރުވެ މުފީދު ގެއްލުމުންނެވެ.\nމީހުން ސަލާމަތްކުރުމާއި ބޯޓު އަނެއްފަރާތަށް ޖެހުން\nގްރީކް ބޯޓު ބަންޑުންވީއިރު ކައިރީގައި ހަތަރު ދޯންޏެއް އޮތެވެ. ބޯޓު އަރިއަޅާލައިގެންދިޔައިރު ބޯޓުގެ ކުނބުން ޖެހިފައި ކައިރީގައިވާ ދޯންޏެއް ފެތުމާއެކު ކުނބުވެސް ބިންދައިގެން ދިޔައެވެ. ގޮނޑުދޮށަށް ވަރަށް ގިނަބަޔަކު ޖަމާވެފައި ތިއްބެވެ. އަދި ބޯޓުތެރޭގައިވެސް ބޮޑެތި ފިރިހެނުން ތިއްބެވެ. އެހެންވީމާ ވަރަށް އަވަހަށް މީހުން ސަލާމަތް ކުރުމުގެ މަސައްކަތް ފަށައިފިއެވެ. ދޯނިފަހަރުގައި ތިބި ފިރިހެނުން ކަނޑަށް ފުންމާލައިގެން ފީނާފައި އަޑިޔަށްގޮސް ބޯޓުތެރޭގައި ތިބި އަންހެނުންނާއި ކުޑަކުދީން މައްޗަށް ގެނެސް ދޯންޏަށް އަރުވަނީއެވެ. ހާލު ބޮޑު މީހެއްވިއްޔާ އެއްގަމަށް ފޮނުވަނީއެވެ.\nއެއްގަމުންވެސް ގޯވާނެޅިތަކުގައި ޑައިވަރުން އައިސް ފީނާން ފަށައިފިއެވެ. ޑައިވަރުންނޭ މިލިޔުނީ ޑައިވްކުރާ ސާމާނާއެކު އެކަން ކުރާ މީހުންގެ ވާހަކައެއް ނޫނެވެ. އެއްވެސް އެއްޗެއްނެތި ފީނި މީހުންގެ ވާހަކައެވެ. އެއިން ކޮންމެ މީހެއްގެ މަސައްކަތުން ފުރާނައެއް ނޫނީ ފުރާނަތަކެއް ސަލާމަތްކުރިއެވެ. ފީނާ މީހުން އެންމެފުރަތަމަ އަޑިޔަށްދިޔައިރު ބޯޓުގެ ތެރެއަށް ވަދެވޭ ގޮތެއް ނުވިއެވެ. އެއީ ބަންޑުންވިއިރު ވަށައިގެން ސަތަރި ވެއްޓުމާ ގުޅިގެން ބޯޓަށް އަރާފައިބާ ތަންތަން ބަންދުވެފެއިވުމުގެ ސަބަބުންނެވެ.\nއެވެރީން މައްޗަށް އަރައި ދޯނިފަހަރުން ވަޅި ނަގައިގެން ދެވަނަ ފަހަރު އަޑިޔަށް ގޮސް އެކިދިމަދިމާލުން ސަތަރިގަޑު ކީހާލައި އެތެރެއަށް ވަދެވޭގޮތް ހެދީއެވެ. ވަދެ ބެލިއިރު ވީލްހައުސްގެ ތެރޭގަޔާއި ވަށައިގެން ހަރުކޮށްފައިހުރި ސަތަރީގެ ތެރޭގައި ތާށިވެފައިވެސް ވަރަށް ގިނަކުދީން ތިއްބެވެ. މުސްކުޅިންނާއި އަންހެނުން އަދި ކުޑަކުދީން ގެނބި ހާސްވެ ލޮނުބޮވި ކަޅިހުއްޓި އޮޔާދިޔަވަގުތު ދޯނިތަކުގައި ތިބި މީހުން ދިޔައީ ފަހަރަކު މީހަކު ފަހަރަކު މީހަކު ދޯނިތަކަށް ނަގަމުންނެވެ. އެވަގުތުކޮޅުގެ ތެރޭގައި ބޯޓުގެ ފަށަނާއި ބަނޑުފިލާގެ މައްޗަށް އެރޭތޯވެސް ވަރަށް ގިނަ ބަޔަކު މަސައްކަތް ކުރިއެވެ.\nބޯޓު އެހެލައި ފެހިކަހައިނުލާތާ ވަރަށް ގިނަދުވަސްވުމުގެ ސަބަބުން ބަނޑުފިލާތަކުގެ ބޭރު ހުރީ ވަރަށް ބޮޑަށް ފެހިޖަހައި ހަޑިވެފައެވެ. އެހެންވެ ގިނަމީހުން ކައްސާލައިގެން ވެއްޓެނީއެވެ. ސަލާމަތްވާން މަަސައްކަތްކުރުމުގެ ތެރޭގައި ވަރަށް ގިނަ އަންހެނުންގެ ކަނޑިކިބޭލި އޮޔާގޮސް ގެއްލިފައިވެއެވެ. އެދުވަސްވަރު ގިނަ އަންހެނުންގެ ހެދުމަކީ ކަނޑިއްކާއި ލިބާހެވެ. (ނުނިމޭ)\nއޮނަރަބަލް އަލްއުސްތާޛް ޢަބްދުﷲ ސަޢީދު\nގަންގާސާގަރު ފަރުމައްޗަށް އުރުނު ކަޅިހާރު އޮޑީގެ ވާހަކަ 1\nދިވެހިރާއްޖޭގެ މަސްވެރިކަމުގެ ދިރާސާ އާއި ޖަޕާނުގެ ސަތޯގެ ވާހަކަ\nކަޅިހާރިއޮޑި އެފްރިކާއަށް ބެހިގެންގޮސް ގެއްލުނު ވާހަކަ 10\nމުޅި ފޭދޫ ރޮއްވައިލި ގްރީކްބޯޓު ކާރިސާ 2\nއަރުޝީފް Select Month November 2017 October 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 February 2015 November 2014 October 2014 August 2014 January 2014 December 2013 November 2013 May 2013 March 2013 February 2013 November 2012 October 2012 September 2012 August 2012 July 2012 May 2012 February 2011 October 2010 May 2010 March 2010 January 2010 April 2009 October 2008 September 2008 July 2008


FACE Acadamy Ge Faraathun Fiyoaree Ge Kuda Kudhinnah Beyvvi Mubaaraathuge Champion Kamn Fisaari Adhi Fanvaru Ah ފޭސް އެކަޑަމީގެ ފަރާތުން ފިޔޯރީގެ ކުޑަކުދިންނަށް ބޭއްވި މުބާރާތުގެ ޗެމްޕިއަންކަން ފިސާރި އަދި ފަންވަރު އަށް – Huvadhoo News FACE Acadamy Ge Faraathun Fiyoaree Ge Kuda Kudhinnah Beyvvi Mubaaraathuge Champion Kamn Fisaari Adhi Fanvaru Ah Huvadhoo News\nފޭސް އެކަޑަމީގެ ފަރާތުން ފިޔޯރީގެ ކުޑަކުދިންނަށް ބޭއްވި މުބާރާތުގެ ޗެމްޕިއަންކަން ފިސާރި އަދި ފަންވަރު އަށް\nފިޔޯރީ އެސޯސިއޭޝަން ފޮރ ކޮމިއުނިޓީ އެމްޕަވަރމަންޓް (ފޭސް) ޖަމްޢިއްޔާއިން ދެ އުމުރުފުރާ އަކަށް ބަހާލައިގެން ފިޔޯރީގެ ކުޑަކުދިންނަށް ހާއްސަކޮށްގެން ބޭއްވި ފުޓްސަލް މުބާރާތުގެ ޗެމްޕިއަންކަން ފިސާރި އަދި ފަންވަރުން ކާމިޔާބު ކޮށްފިއެވެ.\nމިއަދު ހަވީރު ކުޅެވިގެން ދިޔަ ފައިނަލް މެޗުތަކުގައި، އެންމެ ފުރަތަމަ ކުޅުނު މެޗުގައި ބައްދަލުކުރީ ޓީމް ފޯރިއާއި ފިސާރިއެވެ. އެމެޗު ފިސާރި ޓީމުން ކާމިޔާބުކޮށްފައިވަނީ 5-3 ގެ ނަތީޖާއަކުން ފޯރި ޓީމުގެ މައްޗަށް ކާމިޔާބު ހޯދައިގެންނެވެ. އެމެޗުގެ އެންމެ މޮޅު ކުޅުންތެރިއަކަށް ހޮވިފައިވަނީ، ފިސާރި ޓީމްގެ އަލީ އަލާއު މުއްޠަލިބްއެވެ.\nފައިނަލުގައި ޓީމް ހިތްވަރު އަދި ޓީމް ފަންވަރު ބައްދަލު ކުރި މެޗު 2-2 ގެ ނަތީއްޖާއަކުން އެއްވަރު ވުމުން ޕެނަލްޓީ ޖަހައިގެން 4-3 ގެ ނަތީއްޖާއަކުން މެޗު ކާމިޔާބުކޮށް ޗެމްޕިއަންކަން ހޯދާފައިވަނީ ޓީމް ފަންވަރު އެވެ. މިމެޗުގެ މޮޅު ކުޅުންތެރިއަކީ ފަންވަރު ޓީމުގެ އިބްރާހީމް އިލްފު މުއްޠަލިބްއެވެ.


Mas dhuvahun raajje aiy 5177 fathuruverin | Wathan.mv މަސް ދުވަހުން ރާއްޖެ އައީ 5177 ފަތުރުވެރިން | Wathan.mv\nމަސް ދުވަހުން ރާއްޖެ އައީ 5177 ފަތުރުވެރިން\nމިދިޔަ މަހުގެ 15 ވަނަ ދުވަހު ރާއްޖޭގެ ބޯޑަރު ހުޅުވާލި ފަހުން އިއްޔެ އަށް އެއް މަސްދުވަސް ވެފައިވާއިރު އެ މުއްދަތުގައި ރާއްޖެ އައިސްފައިވަނީ 5177 ފަތުރުވެރިން ކަމަށް އިމިގްރޭޝަނުން ބުނެފި އެވެ.\nއިމިގްރޭޝަނުން މިއަދު އާންމުކުރި ތަފާސް ހިސާބުތަކުން ދައްކާ ގޮތުން މިދިޔަ މަސް ނިމުނު އިރު އައިސްފައިވަނީ 1701 ފަތުރުވެރިންނެވެ. އަދި މި މަހުގެ 15 ވަނަ ދުވަހާއި ހަމައަށް ރާއްޖެ އައިސްފައިވަނީ 3476 ފަތުރުވެރިން ކަމަށް ވެސް އިމިގްރޭޝަނުން ވަނީ ބުނެފަ އެވެ.\nމިދިޔަ މަހު ރާއްޖެއަށް އެންމެ ގިނަ ފަތުރުވެރިން އައިސްފައި ވަނީ އިނގިރޭސިވިލާތުންނެވެ. އެގައުމުން 258 ފަތުރުވެރިން ޒިޔާރަތްކޮށްފައިވާ އިރު، ދެވަނައަށް އެންމެ ގިނައިން ފަތުރުވެރިން އައީ އެމެރިކާއިން ނެވެ. އެ ގައުމުން އައިސްފައި ވަނީ 189 ފަތުރުވެރިންނެވެ.\nނަމަވެސް މި މަހުގެ ފުރަތަމަ 15 ވަނަ ދުވަހު ރާއްޖެ އަށް އެންމެ ގިނަ ފަތުރުވެރިން އައިސްފައިވަނީ އެކުވެރި އަރަބި އިމާރާތުންނެވެ. އެ ގައުމުން 504 ފަތުރުވެރިން ރާއްޖެ އައިސްފައިވާއިރު ދެވަނައަށް އެންމެ ގިނަ ފަތުރުވެރިން އައި އިނގިރޭސިވިލާތުން، ރާއްޖެ އައިސްފައިވަނީ 421 ފަތުރުވެރިންނެވެ. ތިން ވަނައަށް އެންމެ ގިނަ ފަތުރުވެރިން އައި އެމެރިކާއިން ވަނީ 336 ފަތުރުވެރިން ރާއްޖެ އައިސްފަ އެވެ.


Samsung Galaxy S8 dhakkaalaifi, Home button foruvaifi | Mihaaru\nސެމްސަންގް ގެލެކްސީ އެސް8 އަދި އެސް8 ޕްލަސް\nސެމްސަންގް ގެލެކްސީ އެސް8 ދައްކާލައިފި، ހޯމް ބަޓަން ފޮރުވައިފި\n29 މާޗް 2017 - 22:27 12 comments\nސެމްސަންގުގެ ގެލެކްސީ މަރުކާގެ އާ ދެ ފޯނު މިރޭ ތައާރަފްކޮށްފި އެވެ.\nގެލެކްސީ އެސް8 އާއި އެސް8 ޕްލަސް އުފައްދާފައި ވަނީ ފިޒިކަލް ހޯމް ބަޓަނެއް ނެތް ގޮތަށެވެ. އަދި މި ފޯނުތަކަށް ވަނީ އަލަށް ތަރައްގީކުރި ވާޗުއަލް އެސިސްޓެންޓް ދީފަ އެވެ.\nމި ދެ ފޯނުގެ ސްކްރީން ސައިޒު ވެސް ވަނީ ބޮޑުކޮށްފަ އެވެ. އެކަމަކު މިދިޔަ އަހަރު ނެރުނު އެސް7 އާއި އެސް7 އެޖަށް ވުރެ ފޯނުގެ ސައިޒު ކުޑަ އެވެ. އަދި މި ފަހަރު ދެ ފޯނުގައި ވެސް ސްކްރީންގެ އަރިމަތި ވަނީ ކާވްކޮށްފަ އެވެ.\nއެސް8 ގެ ސްކްރީންގައި 5.8 އިންޗި ހުންނައިރު އަނެއް ފޯނުގެ ސްކްރީންގައި 6.2 އިންޗި ހުރެ އެވެ. މިފަހަރު ސްކްރީން ދިގުކުރުމަށް ފޯނުގެ ދެ ކޮޅުން ވެސް ދޫކޮށްލާފައި ވަނީ ކުޑަ ތަންކޮޅެކެވެ. ނަތީޖާއެއްގެ ގޮތުން ސެމްސަންގުގެ ލޯގޯ ވެސް ފޯނުގެ ކުރިމަތިން ނުފެންނާނެ އެވެ. އަދި ފިޒިކަލް ހޯމް ބަޓަން ވެސް ވަނީ އޮން-ސްކްރީން ބަޓަނަކަށް ބަދަލުކޮށްފަ އެވެ. މިއީ އެންޑްރޮއިޑްގެ ފަހުގެ އެހެން ފޯނުތަކުގައި މިހާރުވެސް ހުންނަ ގޮތެވެ.\nމި ފޯނުތަކުގެ ސްކްރީންގެ ކުލަތަކާއި އަލިތައް ކުރީގެ ފޯނުތަކަށް ވުރެ ރަނގަޅުވާނެ ކަމަށް ސެމްސަންގުން ބުންޏެވެ.\nސެމްސަންގް ގެލެކްސީ އެސް8\nމިފަހަރު އަލަށް ހިމެނި ވާޗުއަލް އެސިސްޓެންޓް "ބިޒްބީ" އަކީ އެޕަލްގެ އެސިސްޓެންޓް ކަމަށްވާ "ސިރީ" އުފެއްދުމުގައި މަސައްކަތްކުރި ބައެއް މީހުން ބައިވެރިވެގެން ތަރައްގީކޮށްފައިވާ ޓެކްނޮލޮޖީއެކެވެ. މި "އެހީތެރިޔާ" އާ ގާތު ބުނާ ކަންކަން ވަރަށް ފުރިހަމައަށް ފޯނު މެދުވެރިކޮށް ކޮށްދޭނެ ކަމުގެ ޔަގީންކަން ސެމްސަންގުންދެ އެވެ. ފޯނުން ވަކި ފޮޓޯއެއް ހޯދައި ދެއްކުމާއި ފޯނުގެ ކެމެރާއިން ދައްކާ އެއްޗިއްސާއި ބައެއް ތަންތަނުގެ ނަން ވެސް "ބިޒްބީ" އިން ބުނެދޭނެ އެވެ.\nމައި ކެމެރާގައި މިފަހަރު ވެސް 12 މެގަޕިކްސެލް އެވެ. އެކަމަކު ފޮޓޯގެ ކޮލިޓީ އެތައް ގޮތަކުން ރަނގަޅުވާނެ ކަމަށް ބުނެ އެވެ. ކުރިން ވެސް އަޑު އަރާފައިވާ ގޮތަށް، އައިރިސް ސްކޭނާ ވަނީ ފޯނުތަކުގައި ހިމަނައިފަ އެވެ. މިއީ ފޯނުގެ ވެރިފަރާތްކަން ކަށަވަރު ކުރުމަށް ލޯ ސްކޭންކުރާ ޓެކްނޮލޮޖީ އެވެ. ފިންގަޕްރިންޓުގެ ބަދަލުގައި ލޯ ދައްކާލައިގެން ފޯނު ހުޅުވޭނެ އެވެ.\nސެމްސަންގް ގެލެކްސީ އެސް8 އަކީ ހާއްސަ ޑިވައިސްއަކާ އެކު ކޮމްޕިއުޓަރެއްގެ ގޮތުގައި ބޭނުންކުރެވޭނެ އެއްޗެއް\nމޮޓޮރޯލާ އާއި މައިކްރޮސޮފްޓުން މީގެ ކުރިން ތައާރަފްކުރި ގޮތަށް، ކޮމްޕިއުޓަރެއްގެ ގޮތުގައި ފޯނު ބޭނުންކުރެވޭ ގޮތް ސެމްސަންގުން މިފަހަރު ވަނީ ހަދައިފަ އެވެ. ސެމްސަންގް ޑެސްކްޓޮޕް އެކްސޕީރިއަންސް (ޑެކްސް) ޑޮކްގައި ފޯނު ބޭއްވުމުން ފޯނު މޮނިޓަރާ ގުޅާލެވި ޑެކްސްޓޮޕް ޕީސީއެއްގެ ގޮތުގައި ބޭނުންކުރެވޭނެ އެވެ. އެ ޑޮކަށް ޔޫއެސްބީ ކީބޯޑާއި މައުސް ގުޅޭނެ އެވެ.\nސެމްސަންގް ގެލެކްސީ އެސް8 ޕްލަސް\nމައްސަލަ ޖެހި، އަލިފާން ރޯވި ނޯޓް7 ގެ ނާކާމިޔާބީއަށް ފަހު ނެރުނު މި ދެ ފޯނު ވެސް ބާޒާރަށް ނެރޭނީ އަންނަ މަހުގެ 21 ވަނަ ދުވަހު އެވެ. އެސް8 ގެ އަގަކީ 720 ޑޮލަރެވެ. އަދި އެސް8 ޕްލަސްގެ އަގު ފެށޭނީ 840 ޑޮލަރުންނެވެ.\nސެމްސަންގުގެ އާ ފޯނާއި އެހެން އުފެއްދުންތައް ތައާރަފްކުރި ރަސްމިއްޔާތު\nމިރޭ ސެމްސަންގުން ވަނީ 360 ކެމެރާއަކާއި ވީއާރް ސެޓަކާއި ރައުޓާއެއް ވެސް ތައާރަފްކޮށްފަ އެވެ.\nއިތުރު ލިޔުންތައް ސެމްސަންގް މޮބައިލް ފޯން ސްމާޓް ފޯން\nއެސް8 ޕްލަސް އަދި އެސް8: ތަފާތުތަކަކީ ކޮބާ؟\nގެލެކްސީ އެސް8 އަށް ވަޅި ހެރިޔަސް ބެޓެރިއެއް ނުގޮވާ\nއެއުރެންނާ ދެކޮޅަށް ކުޅަދާނަވީހާ ބާރެއް ތައްޔާރުކުރޭ!


Nazim alun Dhiggaru dhaairaa ah | Mihaaru\nބޭސްފަރުވާ އަށް ބޭރަށް ވަޑައިގެންނެވި ގޮތަށް އިނގިރޭސި ވިލާތުން ހިމާޔަތް ހޯއްދަވައިގެން އުޅުއްވާތާ ދެ އަހަރެއްހާ ދުވަސް ފަހުން ނާޒިމް މިދިޔަ އަހަރުގެ ނޮވެމްބަރު 17 ގައި ރާއްޖެ ވަޑައިގަތުމުން އާއިލާގެ ބޭފުޅުން މަރުހަބާ ދަންނަވަނީ--. ފޮޓޯ: ނިޝާން އަލީ/ މިހާރު\n25 ޖެނުއަރީ 2019 - 10:53 20 comments\nދިއްގަރު ދާއިރާގެ ކުރީގެ މެމްބަރު އަހުމަދު ނާޒިމް، ކުރިއަށް އޮތް ރައްޔިތުންގެ މަޖިލިހުގެ އިންތިޚާބުގައި އަނެއްކާ ވެސް އެ ދާއިރާގެ ގޮނޑި އަށް ވާދަކުރެއްވުމަށް ނިންމަވައިފި އެވެ.\nދިއްގަރު ދާއިރާގެ ގޮނޑި އަށް އަލުން ވާދަކުރައްވާކަން އިއުލާން ކުރައްްވައި ނާޒިމް ކުރެއްވި ޓުވީޓެއްގައި ވިދާޅުވީ، އެ ދާއިރާގެ ރައްޔިތުންގެ އިޚުލާސްތެރިކަމާއި ވަފާތެރިކަމަކީ ޝައްކެއް އޮތް ކަމެއް ނޫން ކަމަށެވެ. ރައްޔިތުންގެ މަޖިލިހުގެ ކުރީގެ ނައިބު ރައީސް ނާޒިމް މި ފަހަރުގެ އިންތިޚާބަށް ނުކުންނަވަނީ އަމިއްލަ ގޮތުންނެވެ.\nނާޒިމް ވަނީ 2009 ގައި ބޭއްވި ރައްޔިތުންގެ މަޖިލިހުގެ އިންތިޚާބުގައި ދިއްގަރު ދާއިރާގެ ގޮނޑި ކާމިޔާބު ކުރައްވައިފަ އެވެ. ނަމަވެސް ކޮރަޕްޝަންގެ ކުށް ސާބިތުވާ ކަމަށް ސުޕްރީމް ކޯޓުން ކަނޑައަޅައި 25 އަހަރަށް ޖަލަށް ލާން 2015 ގައި ކުރި ހުކުމާ އެކު އޭނާގެ މަޖިލިހުގެ ގޮނޑި ގެއްލުނީ އެވެ. އެކަމަކު، އެ ހުކުމް މިދިޔަ ޑިސެމްބަރު 13 ގައި ސުޕްރީމް ކޯޓުން ބާތިލް ކުރުމުން ނާޒިމް ވަނީ ޖަލުން ސަލާމަތް ވެފަ އެވެ.\nNazim ge jalu hukum Supreme Court in baathil koffi\nއޭނާ 25 އަހަރަށް ޖަލަށް ލާން ސުޕްރީމް ކޯޓުން ކުރިން، ހުކުމް ކުރީ ކުރީގެ އެޓޮލްސް މިނިސްޓްރީ އަށް ދިދަތަކެއް ގަތުމަށް ކުރި އިއުލާނަކާ ގުޅިގެން މަކަރާއި ހީލަތުން އެ ޕްރޮޖެކްޓް ކާމިޔާބު ކުރި ކަމަށް ދައުލަތުން ދައުވާ ކުރުމުންނެވެ.\nދިއްގަރު ދާއިރާގެ ގޮނޑި މިހާރު ފުރުއްވަމުން ގެންދަވަނީ ކުރީގެ ރައީސް މައުމޫން އަބްދުލްގައްޔޫމްގެ ދަރިކަލުން އަހުމަދު ފާރިސް މައުމޫނެވެ. އެކަމަކު، އަންނަ އޭޕްރީލް ހަ ވަނަ ދުވަހު ބާއްވާ ރައްޔިތުންގެ މަޖިލިހުގެ އިންތިޚާބުގައި ފާރިސް ވާދަކުރައްވާ ކަމެއް އަދި ވާދަކުރައްވާނެ ދާއިރާއެއް އިއުލާނެއް ނުކުރައްވަ އެވެ. އަދި ސިޔާސީ ދާއިރާ އިން ފާރިސްގެ އަޑު ވެސް މި ދުވަސްކޮޅު ވަނީ ކެނޑިފަ އެވެ.\nޖޫން 6، 2015 ގައި ބޭއްވި ދިއްގަރު ދާއިރާގެ ބައި އިލެކްޝަން ފާރިސް ކާމިޔާބު ކުރެއްވީ އެމްޑީޕީގެ ކެންޑިޑޭޓް ބޮޑު ތަފާތަކުން ބަލިކުރައްވަ އެވެ. ވާދަވެރި އެ ބައި އިލެކޝަން ގައި ފާރިސް އަށް 1،232 ވޯޓު ލިބިވަޑައިގެންނެވިއިރު، އޭނާއާ އެންމެ ބޮޑަށް ވާދަކުރެއްވި އެމްޑީޕީގެ ކެންޑިޑޭޓް އަހުމަދު ރާޒީ އަށް ލިބިވަޑައިގަތީ 756 ވޯޓެވެ.\nނާޒިމާއި ފާރިސް އަކީ ސިޔާސީ ދާއިރާ ގައި މިހާރު އެކުގައި މަސައްކަތް ކުރައްވާ ދެ ބޭފުޅުންނެވެ. އެންމެ ފަހުން ވެސް ނާޒިމް ވިދާޅުވެފައި ވަނީ ސިޔާސީ ގޮތުން އޭނާ ހުންނަވާނީ ފާރިސްއާ އެކު ކަމަށެވެ.\nއިތުރު ލިޔުންތައް އަހުމަދު ނާޒިމް ރައްޔިތުންގެ މަޖިލީހުގެ އިންތިޚާބު 2019 ރައްޔިތުންގެ މަޖިލިސް ފާރިސް މައުމޫން


Umra ge visa fee Saudi Arabia in bodeh nukurey: Islamic Ministry | Mihaaru\nއުމްރާގެ ވިސާ ފީ ސައުދީން ބޮޑެއް ނުކުރޭ: އިސްލާމިކް މިނިސްޓްރީ\nރާއްޖެ އިން މިދިޔަ އަހަރު އުމްރާ އަށް ދިޔަ ބަޔަކު އެއާޕޯޓުގައި: އުމްރާގެ އެއްވެސް ފީއެއް ބޮޑުނުކުރާ ކަމަށް އެމްބަސީއާ ހަވާލާދީ އިސްލާމިކް މިނިސްޓްރީން ބުނޭ.\n06 ނޮވެމްބަރ 2019 - 16:10\nއުމްރާގެ އެއްވެސް ފީއެއް ބޮޑުނުވާ ކަމުގެ ޔަގީންކަން އިސްލާމިކް މިނިސްޓްރީން މި ދިނީ، ސައުދީ އަރަބިއްޔާ އިން އުމްރާގެ އުސޫލްތަކަށް ގެނައި ބަދަލުތަކަކާ ގުޅިގެން ވިސާ އާއި އެ ނޫން ފީތަކެއް ބޮޑުވެ، އުމްރާގެ އަޅުކަމަށް ނަގާ އަގު ބޮޑުވެދާނެ ކަމަށް، ރާއްޖޭގެ އެޖެންޓެއް ކަމަށްވާ ސީޕްރީއާ އިން ކުންފުނިތަކަށް އަންގާފައި ވަނިކޮށެވެ.\nއެ ކުންފުންޏަށް ލިބިފައިވާ މައުލޫމާތުތަކަކާ ގުޅިގެން ސީޕްރިއާ އިން ކުންފުނިތަކަށް އެންގީ އުމްރާ އަށް ގެންދިއުމުގެ އާ އުސޫލަށް ސައުދީން އަމަލުކުރަން ފެށުމުން ހެލްތު އިންޝުއަރެންސް ހިމެނޭ ގޮތަށް އާ ފީތަކެއް ނެގުމަށް ވަނީ ކަނޑައަޅައިފައިވާ ކަމަށެވެ. ސައުދީ ސަރުކާރުން ނަގާ ޓެކްސްތައް ވެސް އިތުރުކޮށްފައިވުމާ އެކު އުމްރާގެ ވިސާގެ ފީ ވެސް ކުރީ އަހަރުތަކަށް ވުރެން ބޮޑުވެފައިވާ ކަން އެ ކުންފުނިން އުމްރާ ގްރޫޕްތަކަށް އެންގި އެވެ.\nވިސާ އާއި ޓެކްސް އަދި އެހެނިހެން ފީގެ ގޮތުގައި ރާއްޖެ އިން އުމްރާ އަށް ދާ މީހެއްގެ އަތުން ކުރިން ނަގަމުން އައީ ގާތްގަނޑަކަށް 100 ޑޮލަރު، (1،542ރ.) އެވެ. އުމްރާ އަށް މީހުން ގެންދާ ކުންފުނިތަކަށް ސީޕްރިއާ އިން އެންގީ މި އަދަދު ބޮޑުވެދާނެ ކަމެވެ.\nއެކަމަކު އިސްލާމިކް މިނިސްޓްރީން މިއަދު ނެރުނު ބަޔާނުގައި ބުނެފައި ވަނީ، ރާއްޖެ އިން އުމްރާ އަށް ދާ މީހުންގެ ވިސާ ފީ ބޮޑެއް ނުވާ ކަމަށެވެ. ކުރިން އުމްރާގެ އަޅުކަން އަދާކޮށްފައިވާ ނަމަ ރިޕީޓާސް ފީގެ ނަމުގައި ކުރިން ނަގަމުން އައި 2000 ރިޔާލު ވެސް މިހާރު ނުނަގާ ގޮތަށް ހަމަޖައްސާފައިވާ ކަމަށެވެ.\n"ވިސާ ފީގެ ގޮތުގައި ހުރިހާ އުމްރާވެރިންގެ އަތުން މިހާރު ނަގާނީ 300 ރިޔާލު ކަމަށާއި މީގެ އިތުރުން އެއްވެސް ފީއެއް ނުނަގާނެ ކަން ދިވެހިރާއްޖޭގައި ހުންނަ ސައުދީ އަރަބިއްޔާގެ އެމްބަސީން ވަނީ މައުލޫމާތު ދެއްވައިފަ އެވެ،" ބަޔާނުގައިވެ އެވެ.\nއެކަމަކު ތަފާތު އެޖެންޓުން މެދުވެރިކޮށް ވިސާ ނަގާއިރު އެ ފަރާތްތަކުން ކަނޑައަޅާ ޚިދުމަތްތަކަކާ ގުޅިގެން ފީ ބޮޑުކުރުން އެކަށީގެންވާ ކަމަށް އެމްބަސީން މައުލޫމާތު ދޭ ކަމަށް އިސްލާމިކް މިނިސްޓްރީގެ ބަޔާނުގައިވެ އެވެ. އެކަމަކު އެއީ ސައުދީ އަރަބިއްޔާ އިން އަންގައިގެން ނަގާ ފީތަކެއް ނޫން ކަަމަށް އެމްބަސީއާ ހަވާލާދީ އިސްލާމިކް މިނިސްޓްރީން ބުންޏެވެ.\nސައޫދީ އަރަބިއްޔާ ހައްޖު އިސްލާމިކް މިނިސްޓްރީ އުމްރާ\nދެން ނޫސްވެރިން ބަލާލަ ދީބަލަ، ސީޕްރިއާއިން މިފަހަރު 230 ޑޮލަރ މިކަމަށް މިނަގަނީ ކީއްވެތޯ، އަދި މިއަދަކީ އިންޝުއަރަންސް ވެސް ނުލާ ނަގާ އަދަދެއް.\n100 ޑޮލަރު. މިވަރު ތަންފުކެއް ބޮޑު. މިދަނީ ކުޅިވަރެއްކުޅޭކަށްނޫން. ދީނީ އަޅުކަމަކަށް. ރަހުމަތްތެރި ގިނަގައުމުތަކުން ރާއްޖެއަށް ހިލޭ ވިސާދޭ. މިހެންވެ ސައުދީން ދީނުގެ ފައިދާނަގަނީއޭ ބުނެވެނީ.\nކިންގު ރަންސިޑިކޮޅު އޮފުކޮށް އާބާތުރަ ފިލުވަން ނެގޭ ފީތަޢް މީ! ކީކޭ ބުނާނީ! މީ މުސްލިމުންނޯ! އަޅުކަންކުރުމަށް ދާ މުސްލިމުންވެސް ފެލަނީ\nމމީ ދިވެހިން އެކަނި ކިއާ އެއްޗެއްނޫން..... މިނިސްޓްރީއިން މި ކިއަނީ ކީކޭ.... މި ލިންކް ކިއާލާ https://muslimtravelgirl.com/umrah-visa-price-and-current-rules/\nސައުދީގެ އެންމެ ފުރިހަމަ އިގްތިސާދީ ދެ މަސައްކަތަކީ ހައްޖާއި އުމްރާ. ތެޔޮ ހުސްވަމުންދާ ވަަރަކަށް އެމީހުން ފައިދާވާ އެހެން ކަންތައްތަކުގެ އަގު ބޮޑުކުރާނެ! ސައްކެއްނެތް!\nވިސާ ވީ ބޮޑު ނުކުރޭ. އެކަމަކު ޔަޤީނުންވެސް ޢުމްރާއަށްދާ ކޮންމެ ބޮލަކުން 300 ރިޔާލް (1200 ރުފިޔާ) ނަގާ ގޮތަށް ސައުދީ ގެޒެޓްގައި އެބަ އޮތް. އަދި ބަސްދަތުރުތައް ހަމަޖެއްސުމަށް ބުކިން ހަދަންޖެހެނީ އުމްރާ.ޓްރިޕްޝޮޕް ކިޔާ އިންޓަނެޓް ޕޯޓަލްއަކުން. އެ ޕޯޓަލުން ނެގެނި ޖިއްދާ މައްކާ މަދީނާ ޖިއްދާ. ދިވެހިން ދަތުރު ރާވަނީ2ޢުމްރާ ކުރެވޭ ގޮތަށް ޖިއްދަ މައްކާ މަދީނާ މައްކާ ޖިއްދާ. އެހެން ވުމުން މަދުވެގެން ޖުމްލަ 2100 ވަރު ހަރަދުވާނެ ޖަމާޢަތްތަކުން\nއިސްލާމިކް މިނިސްޓްރީން މިއަދު ނެރުނު ބަޔާނުގައި ބުނެފައި ވަނީ، (ރާއްޖެ) އިން އުމްރާ އަށް ދާ މީހުންގެ ވިސާ ފީ ބޮޑެއް ނުވާ ކަމަށެވެ. ލިޔެފަ ހުންނަ އެއްޗެއްވެސް ނުކިޔާތި.\nސައުދީ ސަރުކާރަކީ އިތުބާރު ހިފޭ ބައެއް ނޫން. ޚާޝޮގްޖީ ކޮންސިއުލޭޓުގައި ނުމަރާ ކަމަށް ބުނެ، ތުރުކީގައި ހުންނަ ސަފީރު އެތަނަށް ނުސްވެރިން ވައްދާ ކަބަޑުތަކުގެ ދޮރު ހުޅުވައި ވެސް ދެއްކި ދޯ! އެތަނުން އޭނާ ނުކުމެގެން ދިޔައޭ ވެސް ބުނި ދޯ!\nސައުދީ ވިސާފީ ބޮޑުކޮއްފިޔޭބުނެ ކޮންމެ އުމްރާއައްދާ މީހަކު 2000 ރުފިޔާ އިތުރައް ނަގަން ކުންފުނިތަކުން އަންގަމުންދަނީ\nމިކަންމިދަނިމާ މަށްޗަށް އަޅާނުލާތިބޭވަރުކަމެން ނޫންމިކަކީ


އެމް.ޑަބްލިޔު.އެސް.ސީ ގެ ބިލްތަކަށް ހދ. ކުޅުދުއްފުށިން ފައިސާ ބަލައިގަންނާނެ ފަރާތެއް ހޯދުން – ރިޓެންޑަރ\nއެމް.ޑަބްލިޔު.އެސް.ސީ ގެ ބިލްތަކަށް ހދ. ކުޅުދުއްފުށިން ފައިސާ ބަލައިގަންނާނެ ފަރާތެއް ހޯދަން ބޭނުން ވެގެން ކުރެވުނު އިޢުލާން ނަމްބަރު (MWSC-A/7/ADV/2017/145)އަށް އެކަށީގެންވާ އިޖާބައެއް ލިބިފައިނުވާތީވެ އެ އިޢުލާން ބާތިލްކޮށް އަލުން އިޢުލާން ކުރަމެވެެ. ވީމާ، މިމަސައްކަތަށް ބީލަން ހުށަހެޅުމުގެ ދައުވަތު މިކަމަށް ޝައުގުވެރިވެލައްވާ އެންމެހާ ފަރާތްތަކަށް ހުޅުވާލަމެވެ.\nމިމަސައްކަތަށް ޝައުގުވެރިވެލައްވާ ފަރާތްތަކުން 22 ޖަނަވަރީ 2018 ވާ ހޯމަ ދުވަހު 10:30 އަށް ފެން ބިލްޑިންގް5ވަނަ ފަންގިފިލާ އަށް ވަޑައިގެން މަޢުލޫމާތު ސާފުކުރެއްވުން އެދެމެވެ. ޕްރޮޕޯސަލް ހުށައެޅުމުގެ ފުރުސަތު ދެވޭނީ މަޢުލޫމާތު ސާފުކުރަން ވަޑައިގަންނަވާ ފަރާތްތަކަށް އެކަންޏެވެ.ޕްރޮޕޯސަލް ހުށައެޅުން އޮންނާނީ 28 ޖަނަވަރީ 2018 ވާ އާދީއްތަ ދުވަހު 11:00 ގައި ފެން ބިލްޑިންގް5ވަނަ ފަންގިފިލާގައެވެ.\nސުންގަޑި: 22 ޖަނަވަރީ 2018 2359